Polymox in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Polymox ar byavahar, ppali, parshwakriya, upkaar, kriya-pratikriya aaru satarkatabani\nPolymox ৰ লাভ আৰু ব্যৱহাৰসমূহ- Polymox Benefits & Uses in Assamese- Polymox ar laabh aaru byavaharsamuh\nPolymox ৰ পালি আৰু সেয়া কেনেদৰে ল'ব- Polymox Dosage & How to Take in Assamese - Polymox ar paali aaru xeya kenedore lobo\nPolymox ৰ পাৰ্শ্চক্ৰিয়াসমূহ- Polymox Side Effects in Assamese- Polymox ar parshwakriyasamuh\nPolymox সংক্ৰান্ত সতৰ্কতাবাণীসমূহ- Polymox Related Warnings in Assamese- Polymox xonkranta xatarkatabanisamuh\nঅইন দৰৱৰ সৈতে Polymoxৰ গুৰুতৰ ক্ৰিয়া-প্ৰতিক্ৰিয়া- Severe Interaction of Polymox with Other Drugs in Assamese- Oinor xoite Polymox ar gurutor kriya-pratikriya\nPolymox মতভেদসমূহ- Polymox Contraindications in Assamese- Polymox nishedhsamuh\nPolymox ৰ বিষয়ে সততে সোধা প্ৰশ্নসমূহ- Frequently asked Questions about Polymox in Assamese- Polymox ar bikhoye satate xodha prashnasamuh\nখাদ্য আৰু মদৰ সৈতে Polymox ক্ৰিয়া-প্ৰতিক্ৰিয়া- Polymox Interactions with Food and Alcohol in Assamese- khadya aaru modor xoite Polymox kriya-pratikriya\nPolymox ৰ লাভ আৰু ব্যৱহাৰসমূহ - Polymox Benefits & Uses in Assamese - Polymox ar laabh aaru byavaharsamuh\nPolymox তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nPolymox ৰ পালি আৰু সেয়া কেনেদৰে ল'ব - Polymox Dosage & How to Take in Assamese - Polymox ar paali aaru xeya kenedore lobo\nPolymox-ৰ উপাদানসমূহ - Polymox Active Ingredients in Assamese - Polymox-ar upadaansamuh\nPolymox ৰ পাৰ্শ্চক্ৰিয়াসমূহ - Polymox Side Effects in Assamese - Polymox ar parshwakriyasamuh\nগৱেষণাৰ ভিত্তিত, Polymox ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nPolymox সংক্ৰান্ত সতৰ্কতাবাণীসমূহ - Polymox Related Warnings in Assamese - Polymox xonkranta xatarkatabanisamuh\nPolymox-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nPolymoxৰ ক্ষতিকৰ প্ৰভাব অতি বিৰল।\nPolymox-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nPolymox ৰ স্তন্যপায়ী মহিলাৰ ক্ষেত্ৰত অতি সীমিত ক্ষতিকাৰক প্ৰভাৱ থাকিব পাৰে। তেনে ক্ষতিকাৰক প্ৰভাৱ থাকিলেও নিজে নিজে আঁতৰি যায়।\nবৃক্কত Polymox কি প্ৰভাৱ দেখা গৈছে?\nবৃক্ক ৰ বাবে Polymox কেতিয়াবাহে ক্ষতিকাৰক।\nযকৃতত Polymox কি প্ৰভাৱ দেখা গৈছে?\nPolymoxৰ কলিজা ৰ ওপৰত মৃদু পাৰ্শ্ব-প্ৰতিক্ৰিয়া আছে।\nহৃদযন্ত্ৰৰ ক্ষেত্ৰত Polymox ৰ কি প্ৰভাৱ দেখা গৈছে?\nহৃদয় ৰ বাবে Polymox কেতিয়াবাহে ক্ষতিকাৰক।\nঅইন দৰৱৰ সৈতে Polymoxৰ গুৰুতৰ ক্ৰিয়া-প্ৰতিক্ৰিয়া - Severe Interaction of Polymox with Other Drugs in Assamese - Oinor xoite Polymox ar gurutor kriya-pratikriya\nPolymox তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nPolymox মতভেদসমূহ - Polymox Contraindications in Assamese - Polymox nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Polymox লোৱা অনুচিত যাতে -\nPolymox ৰ বিষয়ে সততে সোধা প্ৰশ্নসমূহ - Frequently asked Questions about Polymox in Assamese - Polymox ar bikhoye satate xodha prashnasamuh\nএই Polymox-এ অভ্য়াস বা নিচাৰ সৃষ্টি কৰে নেকি?\nনহয়, Polymoxয়ে অভ্যাসৰ সৃষ্টি নকৰে।\nনহয়, Polymox লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, চিকিত্সা পৰামৰ্শ অনুসাৰেহে Polymox লওক।\nমানসিক ৰোগৰ চিকিত্সাৰ বাবে Polymox লৈ কোনো লাভ নাই।\nখাদ্য আৰু মদৰ সৈতে Polymox ক্ৰিয়া-প্ৰতিক্ৰিয়া - Polymox Interactions with Food and Alcohol in Assamese - khadya aaru modor xoite Polymox kriya-pratikriya\nখাদ্য আৰু Polymoxৰ ক্ৰিয়া-প্ৰতিক্ৰিয়া\nখাদ্যৰ সৈতে Polymox লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Polymoxৰ মাজৰ প্ৰতিক্ৰিয়া\nগৱেষণাৰ অভাৱত, Polymox লোৱাৰ সময়ত মদ্যাপন কৰা সম্পৰ্কত একো ক'ব পৰা নাযায়।\nPolymox ৰ অনুকল্প - Substitutes for Polymox in Assamese\nPolymox ৰ মূল্য আৰু পেকৰ চাইজ - Polymox Price and Pack Size in Assamese - Polymox ar mulya aaru pakor size\nআপুনি বা আপোনাৰ পৰিয়ালৰ কোনোবাই Polymox লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Polymox ব্যৱহাৰ কৰিছিল নেকি?\nআপুনি কিমান পৰিমাণে Polymox সেৱন কৰিছিল?\nআপুনি Polymox ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Polymox সেৱন কৰে?


আপোনাৰ চুলি সৰিছে নেকি? গ্ৰহণ কৰক এই5টা চমৎকাৰী ঘৰুৱা প্ৰতিকাৰ Hair Loss Home Remedies - Dimpu Baruah\nHome HEALTH TIPS আপোনাৰ চুলি সৰিছে নেকি? গ্ৰহণ কৰক এই5টা চমৎকাৰী ঘৰুৱা প্ৰতিকাৰ Hair Loss Home Remedies\nআপোনাৰ চুলি সৰিছে নেকি? গ্ৰহণ কৰক এই5টা চমৎকাৰী ঘৰুৱা প্ৰতিকাৰ Hair Loss Home Remedies\nDATA ONE August 11, 2021 HEALTH TIPS,\nবৰ্তমান বাৰিষাৰ বতৰ । এই বাৰিষাত আপোনাৰ চুলি সৰিছে নেকি? বাৰিষাকালত বতৰৰ আৰ্দ্ৰতাৰ বাবে, আমাৰ চুলি সৰিবলৈ আৰম্ভ কৰে । বাৰিষাক আমাৰ চুলিৰ স্বাস্থ্যৰ বাবে আটাইতকৈ বেয়া ঋতু বুলি গণ্য কৰা হয়। কিন্তু আপুনি চিন্তা কৰিব নালাগে, কিয়নো আমি আপোনাৰ চুলিৰ বাবে5টা ঘৰুৱা প্ৰতিকাৰ বিষয়ে জনাম যাক আপুনি চেষ্টা কৰি চাব পাৰে ।\nমেথি গুটিত নিকোটিনিক এচিড আৰু প্ৰ'টিন থাকে, যি চুলি সৰাৰ দৰে সমস্যাৰ বাবে অত্যন্ত উপকাৰী হ'ব পাৰে। গতিকে মেথিৰ গুটি ৰাতি তিয়াই পুৱা মেথিৰ এটা পেষ্ট বনাই লওক আৰু ইয়াক আপোনাৰ চুলিত 30-50 মিনিটৰ বাবে লগাই ৰাখক । তাৰ পিছত চুলি ধুওক। সৰ্বশ্ৰেষ্ঠ ফলাফলৰ বাবে সপ্তাহত এবাৰ এই পেকটো প্ৰয়োগ কৰিব পাৰে ।\nএলো ভেৰা জেল\nআপুনি নিশ্চয় এলো ভেৰাৰ বিষয়ে শুনিছে। ক্ষাৰীয় গুণাগুণেৰে সমৃদ্ধ, এই উপাদানটোৱে আপোনাৰ PHৰ স্তৰ সন্তুলিত কৰি চুলিৰ বিকাশ বৃদ্ধি কৰে। ই আপোনাৰ মূৰৰ ছাল শীতল আৰু পৰিষ্কাৰ ৰখাত সহায় কৰে। আপুনি আপোনাৰ চুলিত এলো ভেৰাৰ জেলটো কেইঘণ্টামানৰ বাবে চুলিত লগাই পিছত ধুব পাৰে।\nচুলিৰ বাবে আমলখিৰ গুণাগুণৰ চৰ্চা প্ৰায়ে শুনা যায়। আমলখিৰ এণ্টি বেক্টেৰিয়েল, এণ্টি ইনফ্লেমেটৰী আৰু এক্সফলিয়েটিং গুণাগুণে চুলি স্বাস্থ্যৱান কৰি ৰখাত সহায় কৰে। কেলচিয়াম আৰু টেনিনেৰে ভৰ্তি আমলখিয়ে চুলিও বৃদ্ধি ঘটায়। আপুনি ইয়াৰ পেষ্ট বনাই চুলিৰ ওপৰত গোটেই ৰাতিটো প্ৰয়োগ কৰি ফলাফল চাব পাৰে ।\nজায়ফল হৈছে আপোনাৰ চুলি-সমস্যাৰ এক প্ৰাকৃতিক সমাধান। ইয়াৰ জীৱাণুজনিত গুণাগুণে আপোনাৰ মূৰৰ ছালক উফিৰ পৰা মুক্ত কৰে আৰু লগতে আপোনাৰ চুলি সৰা প্ৰতিহত কৰে। আপুনি জায়ফলৰ পাউডাৰ মৌৰ সৈতে মিহলি কৰি চুলিত লগাব পাৰে।\nএই ঘৰুৱা প্ৰতিকাৰবোৰ ব্যৱহাৰ কৰক আৰু আপোনাৰ অভিজ্ঞতা আমাৰ সৈতে তলৰ কমেণ্ট বক্সত জনাওক।\nWritten by DATA ONE at August 11, 2021


আশ্বুৰাৰ সঠিক ইতিহাস আৰু ফজিলতঃ – Aim of Life\nমহান আল্লাহে আমাৰ কাৰণে ৪টা মাহ যেনে- যিলকদ, জিলহজ্ব, মুহাৰ্ৰম আৰু ৰজবক হাৰাম তথা সন্মানিত মাহ কৰিছে। আল্লাহে কৈছে,\n-নিশ্চয় আকাশসমূহ আৰু পৃথিৱী সৃষ্টিৰ দিনৰ পৰাই আল্লাহৰ বিধানত মাহবোৰৰ গণনা বাৰটা। তাৰে মাজত চাৰিটা মাহ নিষিদ্ধ, এইটোৱে প্ৰতিষ্ঠিত দ্বীন। এতেকে ইয়াৰ মাজত তোমালোকে নিজৰ প্ৰতি জুলুম নকৰিবা, আৰু তোমালোকে মুশ্বৰিকসকলৰ লগত সৰ্বাত্মকভাৱে যুদ্ধ কৰা, যেনেকৈ সিহঁতে তোমালোকৰ বিৰুদ্ধে সৰ্বাত্মকভাৱে যুদ্ধ কৰি থাকে; আৰু জানি থোৱা, নিশ্চয় আল্লাহ মুত্তাক্বীসকলৰ লগত আছে। [ছুৰা তাওবাহ: ৩৬]\nবছৰৰ প্রথম মাহ মুহাৰ্ৰমৰ দহ তাৰিখক আশ্বুৰা বোলা হয়। আশ্বুৰা শব্দটি শুনিলেই সাধাৰণ মানুহৰ যেন গা শিয়ঁৰি উঠে। কাৰণ, আশ্বুৰা বুলিলেই তেওঁলোকৰ ধাৰণা #কাৰবালা।\nআকৌ কাৰবালা মানেই নবী ﷺ ৰ নাতি ইমাম হুছাইন ইবনে ‘আলী (ৰাঃ)-ৰ পৰিয়ালৰ মর্মান্তিক শ্বাহাদাতৰ ঘটনা।\n■ আশ্বুৰাৰ চিয়ামৰ মূল ইতিহাসঃ\nআমি আশ্বুৰাৰ যি চিয়ামৰ কথা ইমান দিনে শুনি আহিছোঁ তাৰ সৈতে কাৰবালাৰ এই ঘটনাৰ কোনো সম্পর্ক নাই! মূলতঃ এই দিনত মূছা (আঃ) আৰু তেওঁৰ জাতি বনী ইছৰাঈলে ফেৰাউনৰ অন্যায়-অত্যাচাৰ, নিষ্পেষণ ও গোলামিৰ পৰা মিছৰ এৰি সাগৰ পাৰ হৈ নাজাত পাইছিল, সেয়ে তেখেতে আল্লাহৰ শ্বুকৰিয়া ও কৃতজ্ঞতার্থে এই দিনত চিয়াম পালন কৰিছিল আৰু পৰৱর্তী কালত বনী ইছৰাঈলেও এই দিনত চিয়াম পালন কৰিছিল।\n◉ কোৰআনত বর্ণিত ইতিহাস:\nমহান আল্লাহে কৈছে,\n“আৰু স্মৰণ কৰা, যেতিয়া আমি তোমালোকৰ বাবে সাগৰক দুভাগ কৰিছিলোঁ আৰু তোমালোকক উদ্ধাৰ কৰিছিলোঁ; আৰু তোমালোকৰ চকুৰ আগতে ফিৰআউনৰ বংশক ডুবাই মাৰিছিলোঁ।” [ছুৰা বাক্কাৰা: ৫০]\nমহান আল্লাহে আকৌ কৈছে,\nআৰু আমি বনী ঈছৰাইলক সাগৰ পাৰ কৰালোঁ। ফিৰআউন আৰু তাৰ সৈন্যবাহিনীয়ে ঔদ্ধত্য সহকাৰে আৰু সীমালংঘন কৰি তেওঁলোকৰ পিছ ল’লে। অৱশেষত যেতিয়া সি ডুবিবলৈ ধৰিলে তেতিয়া ক’লে, ‘মই ঈমান আনিলোঁ যে, নিশ্চয় তেওঁৰ বাহিৰে আন কোনো সত্য ইলাহ নাই, যাৰ প্ৰতি বনী ঈছৰাঈলে ঈমান আনিছে, আৰু মই মুছলিমসকলৰ অন্তৰ্ভুক্ত’।\nএতিয়া! অথচ ইয়াৰ পূৰ্বে তুমি অমান্য কৰিছিলা আৰু তুমি অশান্তি সৃষ্টিকাৰীসকলৰ অন্তৰ্ভুক্ত আছিলা।\n‘এতেকে আজি আমি তোমাৰ শৰীৰটো ৰক্ষা কৰিম যাতে তুমি তোমাৰ পৰবৰ্তীসকলৰ বাবে নিদৰ্শন হৈ থাকা। নিশ্চয় মানুহৰ মাজত বহুতেই আমাৰ নিদৰ্শন সম্পৰ্কে উদাসীন’। [ছুৰা ইউনুছ: ৯০-৯২]\n◉ হাদীছত বর্ণিত ইতিহাস:\nৰাছুলুল্লাহ ﷺ -এ যেতিয়া মদিনালৈ আগমন কৰিলে, তেতিয়া দেখিলে যে, ইহুদীসকলে আশ্বুৰাৰ চিয়াম পালন কৰিছে। তেতিয়া ৰাছুলুল্লাহ ﷺ -এ তেওঁলোকক প্ৰশ্ন কৰিলে, ‘তোমালোকে এই দিনত কিয় চিয়াম পালন কৰা’? তেওঁলোকে ক’লে, ‘এইটো এটা মহান দিবস। এই দিনত আল্লাহে মূছা (আঃ) আৰু তেওঁৰ জাতিক নাজাত দিয়ে আৰু ফেৰাউন ও তাৰ জাতিক ডুবাই ধ্বংস কৰি দিয়ে। সেয়ে মূছা (আঃ) আৰু তেওঁৰ জাতিয়ে এই দিনত আল্লাহৰ শ্বুকৰিয়া আদায়ৰ উদ্দেশ্যে চিয়াম পালন কৰিছিল। এই কাৰণে আমিও পালন কৰোঁ।’ ৰাছুলুল্লাহ ﷺ -এ ক’লেঃ ‘আমি মূছা (আঃ)ৰ অনুসৰণ কৰাৰ বেছি হকদাৰ।’ ইয়াৰ পাছত ৰাছুলুল্লাহ ﷺ -এ আশ্বুৰাৰ ছিয়াম পালন কৰে আৰু চাহাবীসকলকো চিয়াম পালন কৰাৰ নির্দেশ দিয়ে। [বুখাৰী হ/২০২৪, ৩৩৯৭; মুছলিম হা/১১৩০]\nইবনে আব্বাছ (ৰাঃ)-ৰ পৰা বর্ণিত, তেখেতে কৈছে, মই ৰাছুলুল্লাহ ﷺ -ক যেনেকৈ গুৰুত্ব সহকাৰে আশ্বুৰা আৰু ৰমজানৰ চিয়ামৰ অনুসন্ধান কৰা দেখিছোঁ, অনুৰূপ অন্য কোনো চিয়ামৰ ক্ষেত্ৰত দেখা নাই। [বুখাৰী হা/১৮৬৭; মুছলিম হা/১১৩২]\nআইশ্বা ৰাদ্বিয়াল্লাহু আনহাৰ পৰা বর্ণিত, তেখেতে কৈছে, জাহেলিয়াতৰ জামানাত কুৰাইছসকলে আশ্বুৰাৰ চিয়াম পালন কৰিছিল আৰু আল্লাহৰ ৰাছুলেও ﷺ পালন কৰিছিল। ইয়াৰ পাছত যেতিয়া তেখেতে মদিনালৈ আগমন কৰিলে তেতিয়াও তেখেতে আশ্বুৰাৰ চিয়াম পালন কৰে আৰু পালন কৰাৰ কাৰণে নির্দেশ দিয়ে। ইয়াৰ পাছত যেতিয়া ৰমজানৰ চিয়াম ফৰজ হ’ল তেতিয়া ৰাছুলুল্লাহ ﷺ -এ আশ্বুৰাৰ চিয়াম (ফৰজ হিচাপে) পালন কৰা নাই (ছুন্নত হিচাপে পালন কৰিছে)। ইয়াৰ পাছত যিয়ে ইচ্ছা কৰে পালন কৰিছিল আৰু যাৰ পালন কৰাৰ ইচ্ছা নাই তেওঁ পালন কৰা নাছিল। [বুখাৰী হা/১৮৬৩; মুছলিম হা/১৮৯৯]\n→ অর্থাৎ এই দিনত চিয়াম পালন কৰাটো ৰমজানৰ চিয়াম ফৰজ হোৱাৰ পূর্বে ফৰজ আছিল।\n■ আশ্বুৰাৰ চিয়াম পালন কৰাৰ নিয়মঃ\nকেৱল দশম তাৰিখে চিয়াম ৰখা জায়েয, যিটো ইবনে আব্বাছ ৰাদ্বিয়াল্লাহু আনহুৰ হাদীছত উল্লেখ কৰা হৈছে যে, ৰাছুলুল্লাহ ﷺ -এ আশ্বুৰাৰ চিয়াম পালন কৰাৰ কাৰণে তাক তালাচ কৰিছিল। দশম তাৰিখৰ সৈতে নৱম তাৰিখেও পালন কৰা ছুন্নত, যাতে ইহুদী-খ্ৰীষ্টানসকলৰ সৈতে সদৃশ নহয়, আৰু এইটোৱেই হ’ল সর্বোত্তম যিটো চাহাবায়ে কিৰামে নবী ﷺ -ৰ পাছত কৰিছিল।\nআব্দুল্লাহ ইবনে আব্বাছ ৰাদ্বিয়াল্লাহু আনহুৰ পৰা বর্ণিত, তেখেতে কৈছে, যেতিয়া ৰাছুলুল্লাহ ﷺ -এ আশ্বুৰাৰ চিয়াম পালন কৰিছিল আৰু পালন কৰাৰ কাৰণে নির্দেশ কৰে, পৰৱর্তী কালত চাহাবীসকলে ক’লে, এই দিনটোকে ইহুদী-খ্ৰীষ্টানসকলে বহুত সন্মান কৰে, ৰাছুলুল্লাহ ﷺ -এ ক’লেঃ আল্লাহে যদি ইচ্ছা কৰে, যেতিয়া অহা বছৰ আহিব তেতিয়া আমি নৱম তাৰিখেও চিয়াম পালন কৰিম, কিন্তু পাছৰ বছৰ আশ্বুৰা অহাৰ পূর্বেই ৰাছুলুল্লাহ ﷺ -এ মৃত্যুবৰণ কৰে। [মুছলিম হা/১৯১৬, ১৯১৭]\nআবু হুৰায়ৰা ৰাদ্বিয়াল্লাহু আনহুৰ পৰা বর্ণিত, ৰাছুলুল্লাহ চাল্লাল্লাহু আলাইহি অছাল্লামে কৈছে, ৰমজানৰ পিছত সর্বোত্তম চিয়াম হ’ল মুহাৰ্ৰম মাহৰ চিয়াম (অর্থাৎ আশ্বুৰাৰ ছিয়াম) আৰু ফৰজ চালাতৰ পাছত সর্বোত্তম চালাত হ’ল ৰাতিৰ নফল চালাত (অর্থাৎ তাহাজ্জুদৰ চালাত)।\n☞ অর্থাৎ এইটো পূর্বৱর্তী এক বছৰৰ গুনাহৰ কাফফাৰা স্বৰূপ অর্থাৎ ইয়াৰ মাধ্যমত পূর্বৱর্তী এক বছৰৰ গুনাহ ক্ষমা কৰা হয়।\nhappy new yearKarbalaMuharramnew year\nPosted August 10, 2021\tat 7:40 am\t0Likes\nবহুত ভাল লাগিছে ❤ পঢ়ি\nআজিৰ দিনটোবাৰু হজৰত মহম্মদৰ হিজৰতৰ দিন হয়।


hslc-examination-to-start-from-tomorrow-assam-tv-hirak-skd– News18 Assam\nকাইলৈৰ পৰা হাইস্কুল শিক্ষান্ত পৰীক্ষা? মেট্ৰিক পৰীক্ষাত এইবাৰ কি কি নতুন নিয়ম?\nUpdated:February 9, 2020, 9:29 AM IST\nপৰীক্ষাৎ অসৎ উপায় অৱলম্বন কৰা শিক্ষাৰ্থীৰ বিৰুদ্ধে কঠোৰ হৈছে ছেবা কৰ্তৃপক্ষ।পৰীক্ষা কেন্দ্ৰত নকল কৰি ধৰা পৰিলে কেৱল বাহিষ্কৃাৰ কৰাই নহয়, তিনি বছৰৰ বাবে হ’ব নিলম্বন।\nLast Updated: February 9, 2020, 9:29 AM IST\nশিক্ষা জীৱনৰ আটাইতকৈ গুৰুত্বপূৰ্ণ পৰীক্ষা হৈছে হাইস্কুল শিক্ষান্ত পৰীক্ষা। সোমাবাৰৰ পৰা ৰাজ্যৰ ৮৬০টা পৰীক্ষা কেন্দ্ৰত ২৯ ফেব্ৰুৱাৰীলৈ চলিবলগীয়া এই হাইস্কুল শিক্ষান্ত পৰীক্ষাত এইবাৰ অৱতীৰ্ণ হ’ব ৰাজ্যৰ ৩ লাখ ৫৮ হাজাৰ ৪৫৩ গৰাকী পৰীক্ষাৰ্থী। ইয়াৰে ১,৬৭,৮৫০ গৰাকী ছাত্ৰ আৰু ১,৯০,৬০৩ গৰাকী ছাত্ৰী।\nৰাজ্যৰ ভিতৰত নগাঁও জিলাত সৰ্বাধিক ২৬,১৩৯ গৰাকী পৰীক্ষাৰ্থী। ডিমা হাছাও নিৰ্বনিম্ন পৰীক্ষাৰ্থীৰ সংখ্যা হৈছে ২,৭৬৪ গৰাকী। বিগত বৰ্ষতকৈ এইবাৰ ছেবাৰ পাঠ্যক্ৰমত ছয় হাজাৰৰো অধিক পৰীক্ষাৰ্থী বৃদ্ধি হৈছে। বিগত বৰ্ষত পৰীক্ষাৰ্থীৰ সংখ্যা আছিল ৩,৫২,১৪৩ গৰাকী।\nপৰীক্ষাৎ অসৎ উপায় অৱলম্বন কৰা শিক্ষাৰ্থীৰ বিৰুদ্ধে কঠোৰ হৈছে ছেবা কৰ্তৃপক্ষ।পৰীক্ষা কেন্দ্ৰত নকল কৰি ধৰা পৰিলে কেৱল বাহিষ্কৃাৰ কৰাই নহয়, তিনি বছৰৰ বাবে হ’ব নিলম্বন। যাৰ বাবে ছেবাই গঠন কৰিছে এখন কমিটী। পৰীক্ষা কেন্দ্ৰসমূহত ম’বাইল ব্যৱহাৰ কৰিলেও ল’ব কঠোৰ ব্যৱস্থা।\nনকল কৰা পৰীক্ষাৰ্থীৰ লগতে পৰীক্ষা কেন্দ্ৰই হেমাহি কৰিলে চিৰদিনৰ বাবে বাতিল কৰিব পৰীক্ষা কেন্দ্ৰ। প্ৰথমবাৰৰ বাবে পৰীক্ষা কেন্দ্ৰত এইবাৰ পৰীক্ষাৰ্থীৰ সন্মুখত নিৰীক্ষকে খুলিব লাগিব প্ৰশ্নকাকত। দুজন পৰীক্ষাৰ্থীক সাক্ষী কৰিব খুলিব প্ৰশ্নকাকতৰ টোপোলা। ইয়াৰ উপৰি ছটাকৈ বিষয়ত হ’ব বেলেগ বেলেগ ৰঙৰ প্ৰশ্নকাকত।\nপৰীক্ষাৰ্থীৰ লগতে পৰীক্ষা নিৰীক্ষকে পৰীক্ষা কেন্দ্ৰৰ ভিতৰত নিব নোৱাৰিব মোবাইল, ঘড়ী, বেগ আৰু কেলকুলেটৰ। পৰীক্ষাৰ্থীয়ে বহীত লিখিব লাগিব ক’লা চিঞাহীৰে। পৰীক্ষা কেন্দ্ৰৰ ৫০ মিটাৰৰ ভিতৰত থাকিব নোৱাৰিব কোনো ব্যক্তি। প্ৰতিটো পৰীক্ষা কেন্দ্ৰত জাৰি কৰা হৈছে ১৪৪ ধাৰা।\nপ্ৰতিটো স্পৰ্শকাতৰ কেন্দ্ৰত নিয়োগ কৰা হৈছে ফ্লায়িং স্কোৱাড। তদুপৰি ২৫টা কেন্দ্ৰত জামাৰ সংস্থাপন কৰা হৈছে। পূৰ্বৰ দৰে এইবাৰো সকলো পৰীক্ষা কেন্দ্ৰত লগোৱা হৈছে চিচিটিভি কেমেৰা। লগতে, দৃষ্টিহীন পৰীক্ষাৰ্থীৰ বাবে প্ৰদান কৰা হ’ব এঘণ্টা অধিক সময়। ইফালে, পৰীক্ষাত অৱতীৰ্ণ হোৱা ৰাজ্যৰ প্ৰত্যেকগৰাকী পৰীক্ষাৰ্থীক শুভেচ্ছা জনাইছে ছেবাৰ সচিব সুৰঞ্জনা সেনাপতিয়ে।


স্বাধীনতা, অধিকাৰ আৰু সাম্প্ৰতিক সময় (অঞ্জল বৰা) - সাহিত্য ডট অৰ্গ\nস্বাধীনতা, অধিকাৰ আৰু সাম্প্ৰতিক সময় (অঞ্জল বৰা)\nভাৰতবৰ্ষৰ ইতিহাসত ১৯৪৭ চনৰ ১৫ আগষ্ট ভাৰতীয় জাতীয় সংগ্ৰামৰ এটা সোণালী দিন৷ ১৬১৭ চন মানতে মোগল সম্ৰাট জাহাঙ্গীৰৰ অনুমতি সাপেক্ষে বৃটিচ ইষ্ট-ইণ্ডিয়া কোম্পানি ভাৰতত প্ৰৱেশ কৰি বেহা-বেপাৰৰ কাৰণে সুবিধা লাভ কৰে৷ ফলত গোঁজেই গজালি হৈ এটা সময়ত পৰাক্ৰমী মোগল সাম্ৰাজ্যক যুদ্ধত হেৰুৱাই ভাৰতবৰ্ষৰ শাসনভাৰ নিজৰ হাতলৈ নিয়ে৷ হাজাৰ বছৰীয়া ভাৰতীয় সভ্যতাৰ ধ্বজা উৰুৱাই যি ভাৰতীয়ই নিজকে স্বতন্ত্ৰ নাগৰিক হিচাপে চিনাকি দি আহিছিল৷ সেই ভাৰতবৰ্ষই ইংৰাজৰ শাসনৰ তলত নিজৰ জন্মগত স্বাধীনতা, অধিকাৰ হেৰুৱাই পৰাধীনতাৰ শিকলি পিন্ধিব লগা হৈছিল৷ কিন্তু বহু বছৰৰ সংগ্ৰাম আৰু বহু ব্যক্তিৰ ত্যাগ, কষ্ট আৰু আত্মবলীদানৰ পৰিণতিত ভাৰতে বৃটিচৰ শাসন উফৰাই নিজৰ হেৰুৱা মৰ্যদা ঘুৰাই আনিছিল৷ তাৰপিছত ভাৰতত ইংৰাজ চৰকাৰৰ আৰ্হিৰে পশ্চিমীয়া ধৰণেৰে গণতন্ত্ৰৰ প্ৰতিষ্ঠা কৰা হ’ল৷ সংবিধান সৃষ্টি কৰা হ’ল৷ জনসাধাৰণেই দেশৰ শাসক হিচাপে জনসাধাৰণৰ মাজৰ পৰা প্ৰতিনিধি নিৰ্বাচন কৰি ৰাজ্যই ৰাজ্যই চৰকাৰ গঠন কৰা হ’ল৷ সাংসদৰ প্ৰতিষ্ঠা কৰি জনসাধাৰণৰ অভাৱ-অভিযোগ, প্ৰয়োজন, সমস্যা আদি আলোচনা কৰাৰ ব্যৱস্থা কৰা হ’ল৷ মুঠৰ ওপৰত স্বাধীনতাই ভাৰতীয় মানুহৰ সুখ-সমৃদ্ধিৰ বতৰা কঢ়িয়াই আনিলে আৰু বৃটিচৰ শাসন কালৰ দুখ-কষ্ট, অত্যাচাৰ পাহৰি স্বাধীনতাৰ আনন্দত নিমজ্জিত হ’ল৷\nএতিয়া এইয়া এক ইতিহাস মাত্ৰ৷ সময়ৰ পৰিবৰ্তনৰ লগে লগে গণতান্ত্ৰিক শাসন প্ৰক্ৰিয়া একেই থাকিল কিন্তু সমাজত অনেক নতুন নতুন সমস্যাই দেখা দিলে৷ এদিন বৃটিচৰ শাসনত মুক্তিৰ সপোন দেখা নাগৰিকে ভাবিবলৈ বাধ্য হ’ল “বৃটিচৰ শাসন ইয়াতকৈ যেন বহু ভাল আছিল”৷ কলাগুৰু বিষ্ণু ৰাভাই চিঞৰি উঠা “এই আজাদী ঝুঠা হ্যায়” বাক্যশাৰী যেন এতিয়া তপত হুমুনিয়াহৰ দৰে প্ৰতিজন নিষ্পেষিত মানুহৰ বুকুত বাজি থাকে৷ জ্বৰে এৰিলেও কৰ্পতিয়ে নেৰাৰ দৰে বৃটিচ গ’ল যদিও বৃটিচৰ স্বৈৰাচাৰিতা দেশৰ নেতাসকলৰ গাত যেন থাকি গ’ল৷ প্ৰতিবছৰে ১৫ আগষ্টৰ বিশেষ দিনটোত জাক-জমকতাৰে স্বাধীনতাৰ স্মৃতি সজীব কৰি ৰখা হয়৷ প্ৰত্যেক বছৰে স্বাধীনতা সংগ্ৰামত আত্ম আহুতি দিয়া সেই মহান ব্যক্তি কেইজনক স্মৰণ কৰিবলৈকে নানা আলোক-সজ্জাৰে স্বাধীনতা দিৱস পালন কৰা হয়৷ কিন্তু বাস্তৱ ক্ষেত্ৰত সেই আলোক-সজ্জাৰ পোহৰৰ পৰা বহু আঁতৰত থাকি যায় নিষ্পেসিত মানুহৰ বুকুৰ হুমুনিয়াহ৷ গণতান্ত্ৰিক ৰাষ্ট্ৰ এখনত বৰ্তমান জনসাধাৰণৰ কাৰণে প্ৰচলিত প্ৰত্যেকটো নিয়ম, কাৰ্য্য, অধিকাৰৰ ক্ষেত্ৰত আমাৰ মনত এটাই প্ৰশ্ন উদ্বেগ হয়- এই সকলোবিলাকে আমাক প্ৰকৃত স্বাধীনতা দিব পাৰিছেনে? এখন সাধাৰণ সমাজত আমি জীয়াই থাকিবৰ কাৰণে প্ৰতি মুহুৰ্ততে আমি স্বাধীনতাৰ ওচৰত আত্ম-সমৰ্পন কৰি অহা নাইনে? যি স্বাধীনতাই এদিন মানুহক ব্যক্তি-স্বাধীনতা, বাক-স্বাধীনতা, মৌলিক অধিকাৰৰ মাজেৰে জীয়াই থকাৰ সপোন দেখুৱাইছিল সেই সকলোবোৰ আজি ডাঙৰ ডাঙৰ বক্তৃতাৰ মাজত মাথো আৱদ্ধ হৈ ৰ’ল৷\nপৃথিৱীৰ আটাইতকৈ সুন্দৰ অনুভৱটোৱেই হ’ল স্বাধীনতা৷ ই মানুহৰ জন্মগত অধিকাৰ৷ ই কাৰো ওপৰত জাপি দিয়া অধিকাৰ নহয়৷ এই কথা মহাত্মা গান্ধীয়ে ভালদৰে অনুভৱ কৰিছিল৷ সেয়ে নিস্বাৰ্থভাৱে ভাৰতীয় মানুহৰ মুক্তিৰ সপোন দেখিছিল৷ হিন্দু-মুছলমানৰ একতাৰ মাজেৰে, জাতি-ধৰ্ম নিৰ্বিশেষে তেওঁ ভাৰতীয় সভ্যতাক জীয়াই ৰাখিব বিচাৰিছিল৷ সত্য, অহিংসাৰ পথেৰে, কৰ্মৰ সাধনাৰে তেওঁ ভাৰতীয়ৰ মুক্তি কামনা কৰিছিল৷ অহিংসাৰ পথেৰেই তেওঁ দেশবাসীৰ মনত জাতীয়তাবাদী ভাৱ জাগ্ৰত কৰি ভাৰতক স্বাধীনতা প্ৰদান কৰিছিল৷ কিন্তু যি অহিংসা নীতিৰ আধাৰত ভাৰতে স্বাধীনতা লাভ কৰিলে সেই অহিংসাই এতিয়া হিংসাৰ ভয়ত পেপুৱা লাগিল৷ ক’ত আছে এতিয়া মহাত্মাৰ নীতি-আদৰ্শ? মুৰত গান্ধী টুপি পিন্ধি, গাত খদ্দৰৰ চোলা পিন্ধি এতিয়া প্ৰায় সংখ্যক নেতাৰ মুখাপিন্ধা অভিনয়৷ এতিয়া হত্যাকাৰীৰ মুৰত গান্ধী টুপি, অপৰাধীৰ গাত খদ্দৰৰ হাত কটা চোলা৷ হত্যাকাৰী, ধৰ্ষণকাৰী এতিয়া গণতান্ত্ৰিক চৰকাৰৰ মন্ত্ৰী বা বিধায়ক৷ এয়াই এতিয়া স্বাধীনতাৰ 64 বছৰীয়া ইতিহাসৰ নিৰ্মম সাক্ষী৷ স্বাধীনতাৰ বাবে অতি প্ৰয়োজনীয় “জাতীয়তাবাদ” এতিয়া “ব্যক্তিস্বাৰ্থৰ” মোহত আৱদ্ধ৷ ডাঙৰ ডাঙৰ উদ্যোগপতি, মন্ত্ৰী, বিষযা, দালাৰৰ পৰ্বত সম ব্যক্তিগত সম্পত্তিৰ বৃদ্ধিয়েই দেশৰ উন্নতিৰ পূৰ্ণ পৰিচয় নহয়৷ দেশৰ বৃহত সংখ্যক গ্ৰামাঞ্চলৰ উন্নতিৰ খতিয়ান ল’লেই দেশখনৰ সামগ্ৰিক উন্নতিৰ পৰিচয় পোৱা যাব৷\nঅসমৰ প্ৰেক্ষাপটলৈ চালে দেখা যায় যে, ভাৰতৰ অন্যান্য অঞ্চলসমূহ বৃটিচৰ শাসনৰ তললৈ যোৱাৰ সময়তো অসম আছিল এখন স্বাধীন ৰাষ্ট্ৰ৷ ওঠৰ শতিকাৰ শেষৰ ফাললৈ হোৱা আহোম ৰাজপৰিয়ালৰ গৃহকন্দল আৰু মোৱামৰীয়া বিদ্ৰোহ, মানৰ আক্ৰমণ আদিয়েই অসমলৈ বৃটিচৰ প্ৰৱেশৰ পথ সুগম কৰে৷ ১৯২৬ চনৰ ইয়াণ্ডাবু সন্ধিয়েই ইয়াৰ আৰম্ভণি যদিও বৃটিচ শাসন দৰাচলতে অসমত আৰম্ভ হয় ১৮৩৮ চনৰ পৰাহে৷ সেয়ে ভাৰতৰ স্বাধীনতা আন্দোলনৰ লগে লগে অসমতো ইয়াৰ প্ৰভাৱ পৰিল৷ অসমৰ স্বাধীনতা সংগ্ৰামিসকলে কেৱল অসমৰ স্বাধীনতাৰ বাবে ইংৰাজৰ বিপক্ষে আন্দোলন নকৰি মহাত্মা গান্ধীৰ আদৰ্শৰে নিজকে ভাৰতৰ লগত মিলাই দিলে৷ যি অসমত ভাৰতবৰ্ষৰ মুঠ চাহ উৎপাদনৰ ৫৫ শতাংশ চাহ উৎপন্ন হয়, তেল, প্ৰাকৃতিক গেছ, ২৩ খন ৰাষ্ট্ৰীয় উদ্যান আৰু অসংখ্য বনস্পতি, কাঠ আদিৰে ভৰি আছে সেই অসমৰ স্বাধীনতাও ১৯৪৭ চনৰ পিছত ভাৰতৰ লগত চামিল হৈ পৰিল৷ সেয়ে আজি আমিও গৌৰবেৰে নিজকে ভাৰতীয় বুলি পৰিচয় দি সন্তুষ্টি লাভ কৰোঁ৷ কিন্তু বাস্তৱ ক্ষেত্ৰত ভাৰতৰ অংগ ৰাজ্য হৈও অসম যেন ভাৰতৰ অৱহেলা আৰু বঞ্চনাৰ সাক্ষী হৈ ৰ’ল৷ স্বাধীনতাৰ আনন্দ অসমে লাভ কৰিলে৷ গণতান্ত্ৰিক অধিকাৰেৰে শাসন যন্ত্ৰ পৰিচালিত হ’ল৷ কিন্তু নিজৰ ভূ-গৰ্ভত অসংখ্য সম্পদৰ অধিকাৰী হৈও অসমে আজি অন্যান্য ৰাজ্যৰ তুলনাত নিজকে আগুৱাই নিব পৰা নাই৷ কেন্দ্ৰৰ বঞ্চনা আৰু প্ৰতাৰণাৰ ফলশ্ৰুতিত আলফাৰ দৰে জাতীয় সংগঠনৰ জন্ম হ’ল৷ এয়া এক অন্য বিষয়৷ কিন্তু তাৰ ফল ভুগিছে আজি সাধাৰণ জনসাধাৰণে৷ অসমত সৈন্য বাহিনীৰ অত্যাচাৰ, উৎপীড়ন চলিল৷ যি অত্যাচাৰ প্ৰাক-স্বাধীনতা কালৰ বৃটিচ সৈন্যৰ অত্যাচাৰতকৈ কোনো গুণে কম নাছিল৷ চৰকাৰৰ প্ৰৰোচনাত গুপ্তহত্যাৰ ক’লা অধ্যায়েৰে স্বাধীন নাগৰিকক হত্যা কৰা হ’ল৷ প্ৰতিপল শংকা, ভয় বুকুত বান্ধি আজি অসমৰ প্ৰতিজন মানুহ জীয়াই আছে৷ এফালে উগ্ৰপন্থিৰ ভয়-ভাবুকি আৰু আনফালে চৰকাৰী নিৰাপত্তাৰ নামত পুলিচৰ অত্যাচাৰ৷ এতিয়া যেন শান্তিৰে, স্বাধীন চিন্তাৰে জীয়াই থকাটো সাধাৰণ মানুহৰ বাবে এটা সপোন হৈ পৰিছে৷ বাস্তৱ ক্ষেত্ৰত এয়াই স্বাধীনতানে? ক’ত গ’ল আজি স্বাধীনতাৰ অধিকাৰ? প্ৰতিপল যেন অসমত এতিয়া মানৱ অধিকাৰ ভঙ্গৰ ন-ন কাহিনী ৰচিত হ’ব লাগিছে৷ এতিয়া ভাৰতবৰ্ষ স্বাধীন, সকলো জাতিয়েই স্বাধীন কিন্তু প্ৰতিজন প্ৰতাৰিত, নিষ্পেষিত মানুহেই হাহাকাৰ কৰে অকণমান স্বাধীনতাৰ বাবে৷\nআজি ২৬ বছৰীয়া স্বাধীনতা আন্দোলন উদযাপন কৰাৰ মুহুত্বত অসমত মাথো দেখা গৈছে অৰাজক শাসনতন্ত্ৰৰ নিদাৰুণ কাহিনী৷ চৰকাৰৰ হাতত উন্নতিৰ অনেক খতিয়ান আছে৷ ৰাইজেও দেখিছে৷ তাৰ পিছতো যেন চাৰিওফালে অভাৱ, অনাটন আৰু বঞ্চিত মানুহৰ হাহাকাৰ৷ শান্তি সমদল, মৌন সমদল, লাষ্টগে’টত ধৰ্ণা-বিক্ষোভ, গণতান্ত্ৰিক অধিকাৰেৰে কৰা বাদ-প্ৰতিবাদ সকলোকে এতিয়া পুলিচৰ লাঠিৰে মষিমূৰ কৰা হৈছে৷ গণতন্ত্ৰৰ চতুৰ্থ স্তম্ভক অপমান কৰা হৈছে৷ বাতৰি কাকত জ্বলাই দিয়া হৈছে৷ কোনো ব্যক্তিয়ে যদি চৰকাৰৰ বিপক্ষে, অপশাসনৰ বিৰুদ্ধে মাত মাতিছে তেন্তে তেওঁক বৃটিচৰ দৰেই হত্যা কৰা হৈছে বা অনাহকত জে’ললৈ প্ৰেৰণ কৰা হৈছে৷ মানুহে ভোটাধিকাৰ পাইছে কিন্তু প্ৰশ্ন হয় পাৰিছেনে নিজৰ বিবেকেৰে সঠিক নিৰ্বাচন কৰিব? অৰ্থ, লালসা, ভয়-ভাবুকিৰে মানুহৰ স্বাধীনতাক কিনিবলৈ চেষ্টা কৰা হৈছে৷ আনপিনে দিনে দিনে অপৰাধীৰ সংখ্যা বাঢ়িছে৷ বিনা বিচাৰেৰে অপৰাধীক মুক্তভাৱে ফুৰিবলৈ সুবিধা দিছে৷ ক্ষমতাৰ লালসাত জনসাধাৰণৰ গণতান্ত্ৰিক অধিকাৰ খৰ্ব কৰা হৈছে৷ মুঠৰ ওপৰত সাম্প্ৰতিক সময়ত যেন দেশৰ জনসাধাৰণ অন্য এক পৰাধীনতাৰ শিকলিৰ মাজত বন্দী হৈছে৷ এই পৰাধীনতাৰ শিকলি কোনো বিদেশী ৰাষ্ট্ৰৰ নহয়৷ নিজেই নিজৰ অধিকাৰেৰে নিৰ্বাচন কৰি পঠিওৱা এচাম নেতা-মন্ত্ৰী-বিধায়কেৰে গঠিত এক গণতান্ত্ৰিক ব্যৱস্থাৰ শিকলি৷ য’ত জনসাধাৰণৰ অধিকাৰ কেৱল ভোট দিয়াৰ মাজতে সীমাবদ্ধ৷\nআজি স্বাধীনতা দিৱস উদযাপন কৰাৰ প্ৰাকক্ষণত এইবোৰ কথাৰ প্ৰাসঙ্গিকতা উলাই কৰিব নোৱাৰি৷ কিন্তু উদযাপনৰ ৰঙচঙীয়া পোহৰ, ক্ষন্তেকীয়া আনন্দ আৰু দেশৰ নেতাসকলৰ ডাঙৰ ডাঙৰ বক্তৃতাৰ মাজত এই সকলো দোষ-কালিমা লুকাই পৰিব৷ ভাষা-ভাষী, জাতি-ধৰ্মৰ মাজৰ বিভেদ একেই থাকিব, গ্ৰামাঞ্চলৰ সাধাৰণ মানুহৰ দুখবোৰ জুপুৰিৰ মাজৰ আন্ধাৰতে লুকাই থাকিব, বানপানী আৰু খৰাং বতৰে সৃষ্টি কৰা কৃষকৰ শুকান মুখৰ বেদনা বেদনা হৈ ৰ’ব৷ মাথো মিছা সাফল্যৰ হাঁহিৰে আকৌ এবাৰ ভাৰতবাসীয়ে সেই হাজাৰ-হাজাৰ শ্বহীদৰ ত্যাগ, আত্মবলিদানৰ স্মৃতি ৰোমন্থন কৰিব৷ গান্ধীৰ অহিংসা, ত্যাগ আৰু পঞ্চায়তী ৰাজৰ সপোনৰ বুকুচাত উঠি, দেশৰ নেতাসকলে কোনোবা আমোলাই শীততাপ নিয়ন্ত্ৰিত কোঠাত বহি লিখি দিয়া ভাষণ দিল্লীৰ ৰাজপথত পাঠ কৰিব৷ অসমৰ আকাশো শান্তি-সম্প্ৰীতিৰ তিৰঙ্গ পতাকাই ভৰি পৰিব৷ ১৫ আগষ্ট এটা দিন, বাস্তৱতাক আওকান কৰি সেই দিনটো হৈ পৰিব মাথো স্মৃতি ৰোমন্থনেৰে এক দীঘলীয়া সফলতাৰ লিখিত প্ৰতিবেদন৷\n← গ্রন্থালোচনা – দেওলাংখুই\nআই এম এগেইনষ্ট কৰাপ্‌চন (পল্লৱপ্রাণ গোস্বামী) →


১২ বছৰ কিতাপ পঢ়া নাছিলোঁ, এটা শব্দও লিখা নাছিলোঁ: মণিকুন্তলা ভট্টাচাৰ্য - Jeevan Magazine\nকথোপকথন October 30, 2016\n‘কিছুমান মানুহে বিভিন্ন কামত স্বামীক বিচাৰি আহে আৰু দাৰোৱানে তেওঁলোকক পদূলিৰ পৰাই বিদায় দিয়ে৷ এদিন মোৰ মনলৈ আহিল ময়ো যদি ডাঙৰ লেখক হ’লোঁহয়, মোক বিচাৰিও মানুহ আহিলহেঁতেন৷’\nঅসমীয়া ঔপন্যাসিকসকলৰ তালিকাত এটা লেখত ল’ব লগীয়া নাম মণিকুন্তলা ভট্টাচাৰ্য ৷ চুটি গল্প আৰু কবিতাৰেও খ্যাতি লাভ কৰা লেখকগৰাকীৰ জনপ্ৰিয় উপন্যাসসমূহৰ ভিতৰত ‘বৰদোৱানী’ অন্যতম৷\nআপুনি যেতিয়া লিখে, পাঠকৰ কথা ভাবি লিখে নে স্বত:স্ফূৰ্তভাৱে লিখে?\nমই স্বত:স্ফূৰ্তভাৱেই লিখোঁ৷ কাহিনী এটা গঠন কৰোঁতে মনলৈ আহি থকা ভাববোৰ কলমেৰে আপোনমনে নিগৰাটোৱেই মই বিচাৰোঁ৷ সেই মৰ্মেই লিখি যাওঁ৷ কিন্তু মই যে নিৰৱচ্ছিন্নভাৱে লিখি আছোঁ, ইয়াৰ এটা অন্যতম কাৰণ কিন্তু পাঠকক উপহাৰ দিয়াই৷ যি পাঠকৰ আগ্ৰহ আৰু অনুপ্ৰেৰণাৰ বাবে মই এগৰাকী লেখক হিচাপে চিনাকি পাইছোঁ, সেই পাঠকক নিৰ্দিষ্ট সময়ত সুখপাঠ্যৰ সোৱাদ উপহাৰ দিয়াটোৱেই মই লিখি থকাৰ অন্যতম উদ্দেশ্য৷\nআপোনাৰ এনে কিবা সৃষ্টি এতিয়াও অলিখিত হৈ আছে নেকি যিয়ে আপোনাক প্ৰায়ে অস্থিৰ কৰি তোলে?\nসঁচাকৈয়ে, অলিখিত সৃষ্টিৰ তাড়নাই প্ৰায়ে মোক অস্থিৰ কৰি তোলে৷ কিন্তু সেই সৃষ্টিত কি থাকিব সেয়া আজিও অনিৰ্দিষ্ট৷ তথাপি মই ভাবোঁ এখন সুবৃহৎ উপন্যাসৰ কথা, যিখন মোৰ কলমেৰে আপোনা-আপুনি নিগৰিব৷ কাহিনীটো হ’ব সম্পূৰ্ণ কাল্পনিক৷ কোনো গৱেষণা বা ক্ষেত্ৰ অধ্যয়নৰ সমল উপন্যাসখনত নাথাকিব৷ তাত থাকিব মাথোঁ এটা নিটোল কাহিনী যি মোৰ আপোন পাঠকসকলৰ মন-মগজুত স্থায়ী হৈ ৰ’ব৷ নাজানো কেতিয়ালৈকে মোৰ এই সপোনৰ উপন্যাসখন লিখি উলিয়াব পাৰিম৷\nএতিয়ালৈকে আপোনাৰ প্ৰিয় কিতাপ?\nএতিয়ালৈকে পঢ়া কিতাপসমূহৰ ভিতৰত প্ৰিয় কিতাপকেইখন বাছি উলিয়ালে প্ৰথমতেই ক’ব লাগিব গেব্ৰিয়েল গাৰ্থিয়া মাৰ্কে’জৰ ‘ৱান হাণ্ড্ৰেড য়েৰ্ছ অৱ ছলিটিউড’ৰ নাম৷ মাৰ্কে’জৰ বৰ্ণনাশৈলীয়ে মোক সদায় মুগ্ধ কৰি আহিছে৷ মোৰ অন্য এখন প্ৰিয় কিতাপ মামণি ৰয়ছম গোস্বামীৰ ‘ধোঁৱা আৰু ধূলিৰে ধূসৰিত পৃষ্ঠা’৷ এয়া মোৰ মন-মগজু জোকাৰি যোৱা অন্যতম গ্ৰন্থ৷ লগতে মোৰ ভাল লগা কিতাপৰ তালিকাখনত মামণি ৰয়ছম গোস্বামী আৰু হোমেন বৰগোহাঞিৰ আটাইবোৰ কিতাপেই সন্নিৱিষ্ট হ’ব৷ আকৌ মাৰাঠী লেখক লক্ষ্মণ গাইকোৱাডৰ লেখাও মোৰ ভাল লাগে৷\nএইখিনিতে কওঁ, মোৰ প্ৰিয় কিতাপৰ তালিকাত কবিতাৰ সংকলন নাই৷ কাৰণ একোটা ভাল কবিতা পঢ়ি মই দিব্যস্নান কৰাৰ অনুভূতি লাভ কৰোঁ৷ সেয়েহে কবিতা মোৰ বাবে ভাল লগাৰ সংজ্ঞাৰ ঊৰ্ধত থকা বিষয়৷\nলিখাৰ বাবে দিনটোৰ কোনো নিৰ্দিষ্ট সময় সুবিধাজনক বুলি আপুনি ভাবে নেকি?\nক’বলৈ লাজ নকৰোঁ যে মই মানুহজনী কাৰ্যত: খুবেই এলেহুৱা৷ দিনটোৰ বহু সময় মই টিভি চায়েই কটাওঁ৷ লিখিবৰ বাবে পুৱা আহাৰ গ্ৰহণ কৰাৰ পৰা দুপৰীয়াৰ আহাৰ গ্ৰহণ কৰালৈ -এইখিনি সময় ব্যৱহাৰ কৰোঁ৷\nনিজৰ অন্তত: এটা বা একাধিক সৃষ্টি যাক লৈ আপুনি তুলনামুলকভাৱে সৰ্বাধিক সন্তুষ্টি বা পৰিপূৰ্ণ অনুভৱ কৰে৷ বিশেষ কাৰণ?\nমোৰ সৃষ্টিসমূহৰ ভিতৰত প্ৰিয় হ’ল ‘ত্ৰিকূটৰ ঘোঁৰা’ নামৰ উপন্যাসখন৷ সমগ্ৰ উপন্যাসখন মাত্ৰ দুদিনৰ তথ্যৰে লিখিছিলোঁ৷ হয়তো সেইখিনি তথ্যৰে এটা লেখাই নহ’লহেঁতেন৷ কিন্তু মই উপন্যাস এখন লিখি উলিয়াইছিলোঁ৷ সেইখন যি শৈলীৰে লিখিছিলোঁ, সেয়া মোৰ খুব ভাল লাগে৷ কিন্তু মোৰ এই সৃষ্টি পাঠকৰ মাজত সিমান জনপ্ৰিয় নহয়৷\nআপোনাৰ জীৱনত কিতাপ নাথাকিলে জীৱনটো কেনে হ’লহেঁতেন?\nকিতাপ অবিহনে জীৱনটো বিষন্ন হ’লহেঁতেন৷ এইখিনিতে কাহিনী এটা কওঁ৷ মই ১৯৮১-৮৭ চনলৈ অহৰহ লিখি আহিছিলোঁ৷ তাৰ পাছত মোৰ বিয়া হ’ল৷ বিয়াৰ পাছৰ পৰাই কিবা এটা হ’ল৷ লিখাতো দূৰৈৰে কথা, মোৰ পঢ়িবলৈও ইচ্ছা নোহোৱা হ’ল৷ সম্পূৰ্ণ ১২ বছৰ মই কোনো কিতাপ পঢ়া নাই, এটা শব্দও লিখা নাই৷ মোৰ স্বামী কিন্তু অনবৰত কিতাপৰ মাজত ডুব গৈ থকা ব্যক্তি৷ তেওঁ মোক সদায় অন্য উপহাৰৰ তুলনাত কিতাপ আৰু বিভিন্ন আলোচনীহে উপহাৰ দি আহিছে৷ কিন্তু তথাপি মই এই সুদীৰ্ঘ দিনকেইটাত অতি আচৰিতভাৱে আখৰৰ পৰা দূৰৈত অৱস্থান কৰিছিলোঁ, যাক ক’ব পাৰি ৰাইটাৰ্ছ ব্লক বুলি৷\nইয়াৰ পাছত এদিন হঠাৎ মোৰ কলমটোৱে সাৰ পাই উঠিল৷ সেই সময়ত স্বামীৰ চাকৰিসূত্ৰে গোৱালপাৰাত আছিলোঁ৷ পুৱাই স্বামী, সন্তান সকলো ওলাই যায় আৰু মই বাংলোৰ সন্মুখৰ বাৰাণ্ডাত বহি পদূলিলৈ চাই থাকোঁ৷ প্ৰায়ে দেখা পাওঁ, কিছুমান মানুহে বিভিন্ন কামত স্বামীক বিচাৰি আহে আৰু দাৰোৱানে তেওঁলোকক পদূলিৰ পৰাই বিদায় দিয়ে৷ এদিন মোৰ মনলৈ আহিল ময়ো যদি ডাঙৰ লেখক হ’লোঁহয়, তেতিয়া মোক বিচাৰিও মানুহ আহিলহেঁতেন৷ কথাবোৰ ভাবি ভাবি স্বামীৰ অফিচ ৰূমত বহি বহি লিখি পেলালোঁ -‘মন নগ’লেও কেতিয়াবা এনেই আহিবা তুমি…’৷ লগে লগে আৰম্ভ হ’ল মোৰ লেখক জীৱনৰ দ্বিতীয় অধ্যায়৷\nসাধাৰণতে পৰিকল্পিতভাৱে লিখিবৰ বাবে আপুনি কিবা বিশেষ পৰিকল্পনাৰ প্ৰয়োজন অনুভৱ কৰে নেকি?\nপৰিকল্পনা নহয়, পৰিৱেশৰহে প্ৰয়োজন৷ অৱশ্যে এই ক্ষেত্ৰত নীৰৱ পৰিৱেশ যে লাগিব সেয়াও নহয়৷ কিন্তু লিখিবৰ বাবে চকী-মেজ লাগিবই, লগতে কাগজ-কলম৷ ইয়াৰ লগতে বাৰে বাৰে যাতে মই চকীৰ পৰা উঠি আহিব নালাগে তাৰো ব্যৱস্থা থাকিব লাগিব৷ লিখিবলৈ এইখিনিয়েই মোৰ বাবে পৰ্যাপ্ত৷\nলেখক জীৱনত সন্তুষ্টি বেছি নে আক্ষেপ বেছি?\nমই কিমানৰ মানুহ সেয়া ভালদৰে জানোঁ৷ কিমান ওপৰলৈ উধাব পাৰিম, সেয়াও মোৰ কাৰণে স্পষ্ট৷ সেইবাবেই আক্ষেপ বা অসন্তুষ্টি নাই৷ কিন্তু সন্তুষ্টি লভি লিখা বন্ধ কৰাৰো মই পক্ষপাতী নহয়৷\nপঢ়াৰ বাবে আপুনি দিনটোত গড়ে কিমান সময় দিয়ে?\nকিতাপ সাধাৰণতে মই দৈনিক এঘণ্টাকৈ পঢ়োঁ৷ কিন্তু আলোচনীবোৰ মই বিভিন্ন সময়ত পঢ়ি থাকোঁ৷ আনকি লিখি থকাৰ মাজতো মই আলোচনীবোৰৰ বিভিন্ন লেখা পঢ়ি থাকোঁ৷\nApr 15, 2017 5118\nApr 15, 2017 659\nApr 15, 2017 676\nOct 30, 2016 2106


ক’ভিডৰ নতুন লহৰত কম্পিত ইউৰোপ! জাৰি হ’ল নতুন নীতি-নিয়ম -\nHomeআন্তঃৰাষ্ট্ৰীয়ক’ভিডৰ নতুন লহৰত কম্পিত ইউৰোপ! জাৰি হ’ল নতুন নীতি-নিয়ম\nক’ভিডৰ নতুন লহৰত কম্পিত ইউৰোপ! জাৰি হ’ল নতুন নীতি-নিয়ম\nডিজিটেল ডেস্ক : ক’ভিড শংকাৰ মাজেৰে পাৰ হ’ল দুটাকৈ বছৰ। প্ৰথম, দ্বিতীয় আৰু তৃতীয়টো ঢৌৰ সংহাৰক লৈ ত্ৰস্তমান বিশ্ববাসী। পৰিস্থিতি কিছু নিয়ন্ত্ৰণলৈ অহাৰ সময়তে পুনৰ ইউৰোপত ঊৰ্ধ্বমুখী হ’বলৈ ধৰিছে ক’ভিডৰ চতুৰ্থ লহৰ৷ শীতৰ আগমনৰ লগে লগে ইউৰোপীয় দেশসমূহত বৃদ্ধি পাইছে ক’ভিডৰ সংক্ৰমণো৷ তথ্য অনুসৰি ইউৰোপীয় দেশত প্ৰতি সপ্তাহত ২০লাখৰো অধিক লোক কৰ’নাত আক্ৰান্ত হৈছে৷\nইতিমধ্যে, সংক্ৰমণ ৰোধৰ বাবে চৰকাৰে কঠোৰ নীতি-নিৰ্দেশনা জাৰি কৰিছে যদিও সেই নীতি নিৰ্দেশনাৰ বিৰুদ্ধে একাংশ ইউৰোপীয় দেশত তীব্ৰ প্ৰতিবাদে গা কৰি উঠিছে৷ তৎকালীনভাৱে ক’ভিড ভেকচিন ল’বলৈ জাৰ্মানীৰ স্বাস্থ্যমন্ত্ৰীয়ে সকলোকে আহ্বান জনোৱাৰ লগতে বেলজিয়াম চৰকাৰেও জাৰি কৰিছে বহু নিৰ্দেশনা৷ ইপিনে, চৰকাৰৰ ক’ভিড প্ৰতিৰোধ কঠোৰ নীতি-নিয়ম আৰু প্ৰতিষেধক লোৱাটো বাধ্যতামূলক ঘোষণা কৰাৰ বিৰোধিতাৰে অষ্ট্ৰিয়া, ক্ৰৱেছিয়া, বেলজিয়াম, ডেনমাৰ্ক, ইটালী, নেদাৰলেণ্ডছত সহস্ৰাধিক লোকে ৰাজপথত ব্যাপক প্ৰতিবাদ সাব্যস্ত কৰিছে৷\nইটালী, নেদাৰলেণ্ডছত সহস্ৰাধিক লোকে ৰাজপথত ব্যাপক প্ৰতিবাদ সাব্যস্ত কৰিছে৷ উল্লেখ্য যে, ইটালীত ক’ভিডৰ দ্বিতীয়পালি প্ৰতিষেধক গ্ৰহণ পাঁচমাহৰ পাছত বুষ্টাৰ প্ৰতিষেধক প্ৰদানৰ সিদ্ধান্ত লৈছে৷ লগতে গ্ৰীচতো ক’ভিড গ্ৰহণ নকৰা লোকক ৰাজহুৱা স্থানত প্ৰৱেশত বাধা আৰোপ কৰিছে৷\nPrevious articleমহাকাশ বিজ্ঞানত আলোড়ন তোলা যুৱ বিজ্ঞানী বৰ্ণালী দাসৰ বিষয়ে আমি কিমান জানো?\nNext articleপুনৰ মূৰ দাঙিছে ক’ভিডে; ইউৰোপতে ৭লাখৰ মৃত্যুৰ আশংকা\nফটোশ্বুটৰ বাবেই ৰঙাঘৰৰ আলহী পাকিস্তানী মডেল…\nসৰিয়হৰ ডুলিতে ভূত! সংসদৰ ৩৩%মহিলাই যৌন নিৰ্যাতনৰ বলি…


Evaflox in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Evaflox ar byavahar, ppali, parshwakriya, upkaar, kriya-pratikriya aaru satarkatabani\nEvaflox ৰ মূল্য আৰু পেকৰ চাইজ - Evaflox Price and Pack Size in Assamese - Evaflox ar mulya aaru pakor size\nEvaflox की जानकारी\nEvaflox ৰ লাভ আৰু ব্যৱহাৰসমূহ- Evaflox Benefits & Uses in Assamese- Evaflox ar laabh aaru byavaharsamuh\nEvaflox ৰ পালি আৰু সেয়া কেনেদৰে ল'ব- Evaflox Dosage & How to Take in Assamese - Evaflox ar paali aaru xeya kenedore lobo\nEvaflox ৰ পাৰ্শ্চক্ৰিয়াসমূহ- Evaflox Side Effects in Assamese- Evaflox ar parshwakriyasamuh\nEvaflox সংক্ৰান্ত সতৰ্কতাবাণীসমূহ- Evaflox Related Warnings in Assamese- Evaflox xonkranta xatarkatabanisamuh\nঅইন দৰৱৰ সৈতে Evafloxৰ গুৰুতৰ ক্ৰিয়া-প্ৰতিক্ৰিয়া- Severe Interaction of Evaflox with Other Drugs in Assamese- Oinor xoite Evaflox ar gurutor kriya-pratikriya\nEvaflox মতভেদসমূহ- Evaflox Contraindications in Assamese- Evaflox nishedhsamuh\nEvaflox ৰ বিষয়ে সততে সোধা প্ৰশ্নসমূহ- Frequently asked Questions about Evaflox in Assamese- Evaflox ar bikhoye satate xodha prashnasamuh\nখাদ্য আৰু মদৰ সৈতে Evaflox ক্ৰিয়া-প্ৰতিক্ৰিয়া- Evaflox Interactions with Food and Alcohol in Assamese- khadya aaru modor xoite Evaflox kriya-pratikriya\nEvaflox ৰ লাভ আৰু ব্যৱহাৰসমূহ - Evaflox Benefits & Uses in Assamese - Evaflox ar laabh aaru byavaharsamuh\nEvaflox তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEvaflox ৰ পালি আৰু সেয়া কেনেদৰে ল'ব - Evaflox Dosage & How to Take in Assamese - Evaflox ar paali aaru xeya kenedore lobo\nEvaflox-ৰ উপাদানসমূহ - Evaflox Active Ingredients in Assamese - Evaflox-ar upadaansamuh\nEvaflox ৰ পাৰ্শ্চক্ৰিয়াসমূহ - Evaflox Side Effects in Assamese - Evaflox ar parshwakriyasamuh\nগৱেষণাৰ ভিত্তিত, Evaflox ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEvaflox সংক্ৰান্ত সতৰ্কতাবাণীসমূহ - Evaflox Related Warnings in Assamese - Evaflox xonkranta xatarkatabanisamuh\nEvaflox-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Evafloxৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nEvaflox-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nEvaflox এ স্তন্যপায়ী মহিলাৰ ক্ষেত্ৰত কিছু পাৰ্শ্ব-প্ৰতিক্ৰিয়া কৰিব পাৰে। Evaflox গ্ৰহণ কৰাৰ পিছত যদি আপুনি যদি অচিনাকি লক্ষণ দেখা পায়, তান্তে ইয়াক পুনৰ ব্যৱহাৰ নকৰিব আৰু আপোনাৰ চিকিতসকক লগে লগে কল কৰিব। আপোনাৰ চিকিতসকে আপোনাক সঠিক বিকল্পটো কব।\nবৃক্কত Evaflox কি প্ৰভাৱ দেখা গৈছে?\nবৃক্ক ৰ বাবে Evaflox কেতিয়াবাহে ক্ষতিকাৰক।\nযকৃতত Evaflox কি প্ৰভাৱ দেখা গৈছে?\nEvafloxৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Evaflox ৰ কি প্ৰভাৱ দেখা গৈছে?\nহৃদয় ৰ বাবে Evaflox কেতিয়াবাহে ক্ষতিকাৰক।\nঅইন দৰৱৰ সৈতে Evafloxৰ গুৰুতৰ ক্ৰিয়া-প্ৰতিক্ৰিয়া - Severe Interaction of Evaflox with Other Drugs in Assamese - Oinor xoite Evaflox ar gurutor kriya-pratikriya\nEvaflox তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEvaflox মতভেদসমূহ - Evaflox Contraindications in Assamese - Evaflox nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Evaflox লোৱা অনুচিত যাতে -\nEvaflox ৰ বিষয়ে সততে সোধা প্ৰশ্নসমূহ - Frequently asked Questions about Evaflox in Assamese - Evaflox ar bikhoye satate xodha prashnasamuh\nএই Evaflox-এ অভ্য়াস বা নিচাৰ সৃষ্টি কৰে নেকি?\nনহয়, Evaflox লোৱাটোৱে কোনো আসক্তিৰ সৃষ্টি নকৰে।\nনহয়, Evaflox লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, কিন্তু Evaflox লোৱাৰ পূৰ্বে ডাক্তৰৰ সৈতে পৰামৰ্শ লোৱাটো গুৰুত্বপূৰ্ণ।\nনহয়, মানসিক ৰোগৰ চিকিত্সাৰ ক্ষেত্ৰত Evafloxৰ ব্যৱহাৰ প্ৰভাৱশালী নহয়।\nখাদ্য আৰু মদৰ সৈতে Evaflox ক্ৰিয়া-প্ৰতিক্ৰিয়া - Evaflox Interactions with Food and Alcohol in Assamese - khadya aaru modor xoite Evaflox kriya-pratikriya\nখাদ্য আৰু Evafloxৰ ক্ৰিয়া-প্ৰতিক্ৰিয়া\nEvaflox সৈতে লোৱা কেতবোৰ খাদ্যই প্ৰতিক্ৰিয়াত সালসলনি ঘটাব পাৰে। এয়া ডাক্তৰৰ সৈতে আলোচনা কৰি লওক।\nমদ আৰু Evafloxৰ মাজৰ প্ৰতিক্ৰিয়া\nEvaflox লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nEvaflox ৰ অনুকল্প - Substitutes for Evaflox in Assamese\nআপুনি বা আপোনাৰ পৰিয়ালৰ কোনোবাই Evaflox লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Evaflox ব্যৱহাৰ কৰিছিল নেকি?\nআপুনি কিমান পৰিমাণে Evaflox সেৱন কৰিছিল?\nআপুনি Evaflox ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Evaflox সেৱন কৰে?


ৰাৱণ-ছীতাৰ ফেচবুকীয়া প্ৰেম : ঈশান জ্যোতি বৰা - সাহিত্য ডট অৰ্গ\nৰাৱণ-ছীতাৰ ফেচবুকীয়া প্ৰেম : ঈশান জ্যোতি বৰা\nৰাৱণ-ছীতাৰ ফেচবুকীয়া প্ৰেম\n(সম্পূৰ্ণ হাস্যৰস যোগান ধৰাৰ উদ্দেশ্যৰে লিখা এখন নাট৷ বাস্তৱিক জীৱনৰ লগত এইয়াৰ কোনো সম্পৰ্ক নাই৷ অনিচ্ছাকৃত ভুল-ভ্ৰান্তিৰ বাবে আমি ক্ষমাপ্ৰাৰ্থী৷)\nসূত্ৰধাৰ: আহে সামাজিক লোক৷ ৰাতিপুৱাৰ সময়৷ ৰজা দশৰথৰ কনফাৰেন্স ৰুমত মিনিষ্টাৰসকলৰ গ্ৰুপ ডিচকাচন৷ দশৰথৰ কাষতে থকা মাৰ্বলৰ চকীকেইখনত তিনি পত্নী বহি আছে৷ তেওঁলোক মেক-আপত ব্যস্ত ৷\nঅ’ এহি বুলি দশৰথৰ কনফাৰেন্স হলৰ ছিনটো দেখহ,শুনহ তথা নিৰন্তৰে হৰি বোল হৰি ৷\nৰজা দশৰথ: মোৰ খাৰখোৱা মিনিষ্টাৰসকল৷ আপোনালোকে এতিয়া মোক কওঁক যে ৰামক মই কোনখন ফৰেষ্টত পঠিয়াওঁ এডভেন্সাৰৰ বাবে৷ তাৰ আকৌ ডিচেন্ট্ৰী হৈ আছে যোৱা দুদিন ধৰি৷ আমাৰ ফেমিলী ডাক্টৰে তেওঁক এটা চেলাইন দিম বুলি কৈছে যদিও মোৰ বৰ ভয় লাগে৷ সৰু ল’ৰাতো৷ বেছি ষ্ট্ৰেছ দিলে ডিপ্ৰেচনতো ভুগিব পাৰে৷\nফৰেষ্ট-মিনিষ্টাৰ: মোৰ মতেৰে ৰামক আমি কাজিৰঙা অভয়াৰণ্যলৈকে পঠিয়াব পাৰোঁ৷ ভাল পাব তাত৷ ঠাইখিনিও বৰ মনোৰম ..তাতে…\nদশৰথ (ফৰেষ্ট-মিনিষ্টাৰৰ কথা শেষ হ’বলৈ নিদি): অভয়াৰণ্য মানে কি বুজালা তুমি? টাৰ্মটো ইংৰাজীত কোৱাহেঁতেন ভাল হ’লহেঁতেন৷ মই মানে অসমীয়াত বৰ কেঁচা৷ ক্লাছ টেনত ১০০ৰ ভিতৰত ২০হে পাইছিলোঁ৷\nফৰেষ্ট মিনিষ্টাৰ: মানে চাৰ মই ফৰেষ্টৰ কথাকে কৈছিলোঁ৷ কাজিৰঙা নেশ্যনেল ফৰেষ্ট যে৷ বৰ বিউটিফুল জানেনে? মোৰ ৱাইফ যোৱা দেওবাৰে আহিছে তাৰপৰা উভতি৷ তেওঁ লগত লেপটপ আৰু ৩জিটো লৈ গৈছিল নহয়৷ আমি দেইলী ফে’চবুকত ভিডিঅ’ চাট কৰোঁ৷ তেওঁ ভিডিঅ’ত মোক কাজিৰঙাৰ ডাঙৰ ডাঙৰ ৰাইন’কেইটা দেখুৱাইছে৷ প্লিজ আপুনি মিছ নকৰিব৷ পাৰিলে মেডামহঁতৰ সৈতে আপুনিও এবাৰ ফুৰি আহকগৈ৷\nদশৰথ: আই এম ছ’ ছৰি ডিয়েৰ৷ মোৰ গাটো একেবাৰে বেয়া চলি আছে এইকেইদিন৷ তুমি জানো মোৰ ফে’চবুকত কমেণ্টটো দেখা নাই?\nফৰেষ্ট মিনিষ্টাৰ: য়েছ চাৰ৷ আই হেভ ছিন৷ ৰাৱণ চাৰে দিয়া ‘গেট ৱেল ছুন ’কমেন্টটোও পঢ়িছোঁ৷\nদশৰথ: ঠিক আছে৷ এনিৱে৷ ন’ ম’ৰ ডিছকাছনছ৷ মই ডিছাইদ কৰি ল’লোঁ যে আমি ৰাম, লেক্সমেন আৰু ছীতাক কাজিৰঙা ফৰেষ্টলৈকে পঠিয়াম৷ ফ্লাইটৰ টিকট বুক কৰি দিয়া ফাইনেন্স মিনিষ্টাৰ৷\nফাইনেন্স মিনিষ্টাৰ: নিশ্চয় চাৰ৷ এইয়া চাৰ চাওক, মই যাত্ৰা.কমৰ ৱেবছাইটটো খুলিছোঁৱেই আৰু৷\nদশৰথ : এক্সিলেন্ট৷\nসূত্ৰধাৰ: আহে সামাজিক লোক৷ এহি বুলি ৰজা দশৰথৰ পুত্ৰ মি.ৰাম, মি.লেক্সমেন আৰু মিছেছ ছীতা কাজিৰঙা ফৰেষ্ট অভিমুখে গেলহ৷ তদনন্তৰে দেখহ, শুনহ তথা নিৰন্তৰে হৰি বোল হৰি৷\nসূত্ৰধাৰ: ৰাম,লেক্সমেন আৰু ছীতা গৈ গৈ কাজিৰঙা ফৰেষ্ট পালেগৈ ৷\nতাতে ছীতাৰ বেষ্টফ্ৰেণ্ডৰ ঘৰ৷ মানে ৰাৱণৰ৷ এদিন হঠাতে ৰাৱণ আহি ওলালহি৷ আহে সামাজিক লোক, তদনন্তৰে সেহি দৃশ্য দেখহ, শুনহ তথা নিৰন্তৰে হৰি বোল হৰি।\nৰাৱণ: হাই ছীতা!\nছীতা: হাই! হাও আৰ ইউ?\nৰাৱণ: আই এম ফাইন৷ মই আহিছিলোঁ তোমাক অলপ ফুৰাবলৈ লৈ যাম বুলি৷ ব’লা আমি গৈ গঁড়ৰ পিঠিত উঠি কাজিৰঙা ফুৰোঁগৈ ৷\nছীতা: তুমি ঠিকেই কৈছা৷ কিন্তু মোৰ ৰাম বিৰাট প’জেছিভ৷ তেওঁ যদি বেয়া পায়?\nৰাৱণ: মই জানিছিলোঁ যে তুমি সেইটো প্ৰব্লেম ক্ৰিয়েট কৰিবা বুলি৷ সেয়েহে মই মোৰ লগত মোৰ ভন্টি শূপৰ্নখাক লৈ আহিছোঁ৷ চি ইচ চ’ গ্লেমাৰাছ এণ্ড টেৰিফিক৷ তাই জানো ক’ত গ’ল!! মোৰ লগতে আছিল দেখোন৷ হঠাতে যে ক’ত নাইকিয়া হ’ল!!\nসূত্ৰধাৰ: তদনন্তৰে ৰাম, লেক্সমেন, হনুমান সহিতে শূপৰ্নখাৰ ‘য়েই জলৱা য়েই জলৱা,ফেশ্যন কা হে য়েন জলৱা’ গানটি গাই গাই প্ৰৱেশ দেখহ, শুনহ তথা নিৰন্তৰে হৰি বোল হৰি৷\nৰাম: হে ছীতে, চোৱা মই শূপৰ্নখা আৰু লেক্সমেনৰ লগত কাজিৰঙা ফুৰি আহিলোঁ৷ বিৰাট মজা লাগিল জানানে? আহোঁতে গ্ৰাচলেণ্ডত ডিনাৰ কৰি আহিলোঁ৷ তাতে আমি চিকেন তন্দুৰী খালোঁ৷ হনুমানটো যে ইমান খকুৱা!! জানানে সি ১০কেজি ওজনৰ এটা তন্দুৰী খালে!\nহনুমান: ইছ ৰাম ব্ৰ’, তুমি ইমান যে মোক লাজ দিছা!! ভাবীৰ আগত মোক তেনেকৈ ইনচাল্ট কৰিব পাৰিছা!! আই হেট ইউ, আই হেট ইউ এণ্ড আই হেট ইউ৷ মই যাওঁগৈ যোৱা৷ কাট্টি কাট্টি কাট্টি…\nসূত্ৰধাৰ: আহে সামাজিক লোক৷ এহি বুলি হনুমানে নিজৰ বাংলোৱে গমন কৰিল৷\nৰাৱণ: দেখিলা ছীতা!! তোমাক কেনেকৈ ৰামে ঠগি শূপৰ্নখাৰ লগত ডেটিং মাৰি আহলগৈ। তোমাক ভাল বেল বনালে দেই৷\nছীতাই কান্দি কান্দি: আই দিদ নট এক্সপেক্ট দিচ ফ্ৰম ইউ ৰাম৷ তুমি কেনেকৈ মোৰ লগত এনেকুৱা কৰিব পাৰিলা? কেৱল তোমাৰ কথা ভাবিয়েই মই মোৰ বে’ষ্ট ফ্ৰেন্দৰ লগত ফুৰিবলৈ যোৱা নাই৷ আৰু তুমি!!?? আই এম হাৰ্ট৷\nৰাম: ন’ ন’ ছীতা৷ তুমি মোক মিছ-আন্দাৰষ্টুড কৰিছা৷ চি ইজ জাষ্ট মাই ফ্ৰেন্দ৷ দেট্‌ছ ইট৷ এনিৱে, আই এম ছৰি, ৰিয়েলী৷ আজিৰপৰা তোমাক নোকোৱাকৈ মই নাযাওঁ দিয়া ক’লৈকো৷\nছীতা: মইয়ো ইয়াৰ প্ৰতিশোধ ল’ম৷ মই এতিয়াই ৰাৱণৰ লগত ফু-ফু যাম আৰু ৰাতিহে আহিম৷ লেটছ গ’ ৰাৱণ৷\nৰাৱণ: য়েছ, ইউ আৰ ৰাইট, লেট্‌ছ গ’৷\nসূত্ৰধাৰ: আহে সামাজিক লোক৷ এহি বুলি ৰাৱণৰ সংগে ছীতা গ্ৰাছলেণ্ড অভিমুখে যাত্ৰা কৰিলেহ৷ অনেক দিন পাৰ হ’ল৷ ছীতা আৰু ৰাৱণৰ কোনো খা-খবৰ নাই৷ ৰাম, লেক্সমেন বিমোৰত পৰিল৷ সম্পূৰ্ণ ১০টা দিন অপেক্ষা কৰি কৰি শেষত তেওঁলোক নিজৰ বাসস্থানলৈ গমন কৰিলহ৷ আহে সামজিক লোক, তদনন্তৰে ৰামৰ ৰুমৰ দৃশ্য দেখহ, শুনহ তথা নিৰন্তৰে হৰি বোল হৰি৷\nলেক্সমেন: ব্ৰ’ তুমি ইমান ডিপ্ৰেচড হৈ গৈছা৷ জাষ্ট চ্চিল্ য়াৰ৷ আহি যাব ছীতা ভাবী৷ ইমান টেনছন নল’বা প্লিজ৷ চাওঁ, দিয়াচোন, ফে’চবুকত ভাবীৰ প্ৰফাইল চাঁও৷\nৰাম: ন’ ন’ নালাগে৷ তুমি ফে’চবুক নুখুলিবা প্লিজ৷ সেইটো চায়েই মই ইমান ডিপ্ৰেছদ হৈ গৈছোঁ৷\nলেক্সমেন: কিয়? কি হ’ল? ফে’চবুকত কি আছে?\nৰাম: নুসুধিবা কি আছে লেক্সমেন৷ কিন্তু যিটো আছে, সেইটো বৰ বেয়াকৈ আছে৷ বৰ দুখ লাগিল মোৰ৷ ছীতাই মোৰ লগত এনেকুৱা কৰিব বুলি মই ভবা নাছিলোঁ৷\nলেক্সমেন: মই চামেই ফে’চবুক৷ দিয়া মোক লেপটপ৷\nসূত্ৰধাৰ: এহি বুলি লেক্সমেনে ৰামৰ পৰা লেপটপটো আঁজুৰি আনি ফে’চবুকত লগ্ ইন কৰিলে৷ নিজৰ একাউন্টটো খুলোঁতেও হ’ম পেজত লেক্সমেনে যিটো দেখা পালে তেতিক্ষণে লেক্সমেন আৰু ৰাম দুয়ো ভাতৃ মিলি কান্দিব আৰম্ভ কৰিলেহ৷ আহে সামজিক লোক, তদনন্তৰে ফে’চবুকৰ সেই লাইনটা শুনহ নট দেখহ তথা নিৰন্তৰ হৰি বোল হৰি৷\nফে’চবুক: ছীতা হেজ ছেঞ্জদ হাৰ ৰিলেচনচিপ ষ্টেটাছ ফ্ৰম ইট্‌ছ কম্প্লিকেটেদ টু মেৰিদ টু ৰাৱণ।\n← কার্বি সমাজ জীৱনৰ এখিলা পাত 'চ'মাংকান' : ৰশ্মি বৰা\nটাইৱানৰ চিঠি– ৬: মনোজ মন কলিতা →\nবৰবৰুৱাৰ পুনৰাগমন (অভিজিৎ কলিতা)\nফেচবুক, ইন্টাৰনেট আৰু মই (ডা: ভূপেন্দ্ৰ শইকীয়া)


বন্দিতা ফুকন - অসমীয়া ৱিকিপিডিয়া\n১৬ ফেব্ৰুৱাৰী, ১৯৪৮\nযান্ত্ৰিক অভিযান্ত্ৰিকীত স্নাতক\nবিজ্ঞানধৰ্মী সাহিত্য, কল্প-বিজ্ঞান, শিশু-সাহিত্য, অনুবাদ\nজুমি, ৰীমা আৰু সিহঁত\nমহান বিজ্ঞানীৰ শৈশৱ কাল\nশিশু সাহিত্যৰ বাবে সাহিত্য অকাডেমি বঁটা (২০১১)\nঅসম চৰকাৰৰ সাহিত্য বঁটা (২০১১)\nসম্প্ৰীতি শইকীয়া টুকটুকি বঁটা\nনিৰ্মালী দত্ত অনুবাদ বঁটা\nবন্দিতা ফুকন (ইংৰাজী: Bandita Phukan) অসমৰ এগৰাকী ঔপন্যাসিক, গল্পকাৰ, অনুবাদক, শিশু-সাহিত্যিক আৰু মূলতঃ বিজ্ঞান আৰু কল্পবিজ্ঞান লেখক। তেখেত অসম আৰু উত্তৰ-পূৰ্বাঞ্চলৰ পৰা যান্ত্ৰিক অভিযান্ত্ৰিকী শাখাত স্নাতক ডিগ্ৰী লাভ কৰা প্ৰথমগৰাকী মহিলা অভিযন্তা। অনুবাদক হিচাপে নিজৰ সাহিত্যিক জীৱনৰ পাতনি মেলা বন্দিতা ফুকনে ২০১১ চনত শিশু-সাহিত্যৰ বাবে সাহিত্য অকাডেমিৰ বঁটা লাভ কৰে। তেখেতৰ প্ৰকাশিত গ্ৰন্থৰ সংখ্যা হৈছে ১২৬ খন। তেখেতৰ এখন গ্ৰন্থ মহান বিজ্ঞানীৰ শৈশৱ কাল বড়ো ভাষালৈ অনুবাদিত হৈছে। উল্লেখযোগ্য যে, বন্দিতা ফুকন উত্তৰ-পূৰ্বাঞ্চলৰ প্ৰথমগৰাকী মহিলা কল্প-বিজ্ঞান লেখিকা। জনপ্ৰিয় অসমীয়া মাহেকীয়া আলোচনী বিস্ময়ৰ পাতত "প্ৰিয়তমা" নামৰ কল্পবিজ্ঞান কাহিনীটোৰ জৰিয়তে তেখেতে আত্মপ্ৰকাশ কৰিছিল।\n3.1 বন্দিতা ফুকনৰ দ্বাৰা লিখিত গ্ৰন্থ\n3.2 শিশু-কিশোৰৰ বাবে ৰচনা কৰা সাহিত্য\nবন্দিতা ফুকনৰ জন্ম হৈছিল ১৯৪৮ চনৰ ১৬ ফেব্ৰুৱাৰীত, শোণিতপুৰ জিলাৰ ঢেকীয়াজুলি চহৰত। তেখেতে নিজৰ শৈশৱৰ কালছোৱা নেফা (নৰ্থ ইষ্টা ফ্ৰণ্টিয়াৰ এজেন্সী; এতিয়াৰ অৰুণাচল প্ৰদেশ)-ত অতিবাহিত কৰিছিল। নেফাৰ বিদ্যালয়সমূহৰ মাধ্যমটো অসমীয়া ভাষাৰ পৰা হিন্দী ভাষালৈ সলনি কৰাত তেখেত মাকৰ সৈতে অসমলৈ আহে। তাৰপিছত নগাঁৱস্থিত নগাঁও ছোৱালী হাইস্কুলত তেওঁৰ নামভৰ্তি কৰা হয়। উচ্চতৰ মাধ্যমিকলৈকে তেখেতে নগাঁৱতেই থাকি পঢ়া-শুনা কৰে। তাৰপিছত অসম অভিযান্ত্ৰিক মহাবিদ্যালয়ৰ প্ৰৱেশ পৰীক্ষাত অৱতীৰ্ণ হয়। পৰীক্ষাত উত্তীৰ্ণ হৈ তেখেতে জালুকবাৰীস্থিত অসম অভিযান্ত্ৰিক মহাবিদ্যালয়ত পঢ়িবলৈ যায়। সেইখন মহাবিদ্যালয়ৰ পৰাই তেখেতে ১৯৭১ চনত যান্ত্ৰিক অভিযান্ত্ৰিকীৰ স্নাতক ডিগ্ৰী লাভ কৰে। উল্লেখনীয় যে, অসম আৰু উত্তৰ-পূৰ্বাঞ্চলৰ পৰা এইটো বিভাগত স্নাতক ডিগ্ৰী লাভ কৰা তেখেতে প্ৰথমগৰাকী মহিলা।\nঅভিযান্ত্ৰিকৰ ডিগ্ৰী পোৱাৰ পাছত তেখেতে অসম গেছ কোম্পানী, অইল ইণ্ডিয়া লিমিটেড, আছাম কণডাক্টৰছ্ এণ্ড টিউবছ্ লিমিটেড আৰু অসম ঔদ্যোগিক বিকাশ নিগমৰ বিভিন্ন সন্মানজনক পদবীত কাৰ্যনিৰ্বাহ কৰে। তাৰপিছত ২০০১ চনত তেখেতে অসম ঔদ্যোগিক বিকাশ নিগমৰ পৰা স্বেচ্ছামূলক অৱসৰ লৈ আমেৰিকাস্থিত এক ঔদ্যোগিক প্ৰতিষ্ঠানত যোগদান কৰিবলৈ আমেৰিকা যুক্তৰাষ্ট্ৰলৈ গমন কৰে আৰু প্ৰায় দুবছৰৰ পিছত অসমলৈ ঘূৰি আহে আৰু কেইটামান ব্যক্তিগত খণ্ডৰ প্ৰতিষ্ঠানত কৰ্মনিৰ্বাহ কৰে। তাৰ কেইবছৰমানৰ পিছত তেওঁ একাণপতীয়াকৈ সাহিত্যক্ষেত্ৰত মনোনিৱেশ কৰে।\nবন্দিতা ফুকনৰ দ্বাৰা লিখিত গ্ৰন্থ[সম্পাদনা কৰক]\nলেখিকা বন্দিতা ফুকনৰ সাহিত্য-কৰ্ম অসমৰ কাকত-আলোচনীত প্ৰকাশিত হৈছে। গল্প-উপন্যাসকে ধৰি শিশু আৰু কিশোৰৰ উপযোগী হোৱাকৈ যুগুত কৰা ভালেমান গ্ৰন্থ প্ৰকাশিত হৈছে। তেখেতৰ সৃষ্টিৰাজীৰ এখন সংক্ষিপ্ত তালিকা তলত দিয়া হ'ল।\nআমেৰিকাৰ আপোন কাহিনী\nকল্প-বিজ্ঞান কাহিনী সংকলন\nতেওঁ কেনে আছে?\nআপেক্ষিকতাবাদ, তেওঁৰ বাবেই\nমই, আমি ইত্যাদি\nশিশু-কিশোৰৰ বাবে ৰচনা কৰা সাহিত্য[সম্পাদনা কৰক]\nকিয় এনে হৈছে?\nজুমি, ৰীমা আৰু সিহঁত (পুৰস্কাৰপ্ৰাপ্ত)\nবন্ধৰ দিনত সোণটিহঁত (পুৰস্কাৰপ্ৰাপ্ত)\nএখন চাৰ্কাছ আহিছিল\nসোণটি আৰু হেনৰিহঁত\nসেউজীয়া ধৰণী (শিশু-সাহিত্যত সাহিত্য অকাডেমিৰে সন্মানীত)\nশিশু-কিশোৰৰ বাবে কল্প-বিজ্ঞান উপন্যাস\nসোণটিৰ ৰবট কুকুৰ\nমিনুৰ ৰবট সখী\nশিশু-কিশোৰৰ বাবে লিখা অনূদিত উপন্যাস\nসাতনেজীয়া নিগনি পোৱালি\nস্বাধীনতাৰ এটা পথ\nশিশুৰ বাবে লিখা অনূদিত জীৱনী-পুথি\nথমাছ আলভা এডিছন\nমাইকেল ফাৰাডে, আদি।\nজোৱান অৱ আৰ্ক\nশিশুৰ বাবে বিজ্ঞানধৰ্মী গ্ৰন্থ\nযন্ত্ৰ-পাতি চিনো আহা\nমটৰ গাড়ী কেনেকৈ চলে?\nপৰীক্ষা কৰোঁ আহা\nসচিত্ৰ ইংৰাজী কাহিনী\nজয়মতী(পৰিৱেশক-অমৰ চিত্ৰ কথা, মুম্বাই)\nহৰিশ চন্দ্ৰ গোস্বামী\nজ্যোতি প্ৰকাশ মেধী\nবিজ্ঞানী জগদীশ চন্দ্ৰ বসু আৰু তেওঁৰ নিৰ্বাচিত কিশোৰ ৰচনা\nশিশু-সাহিত্যকে ধৰি অসমীয়া সাহিত্যৰ অন্যান্য ক্ষেত্ৰসমূহলৈ আগবঢ়োৱা বৰঙনিৰ বাবে লেখিকা বন্দিতা ফুকন বহুবাৰ সন্মানীত আৰু পুৰস্কৃত হৈছে। তাৰে ভিতৰত-\nজুমি, ৰীমা আৰু সিহঁত শীৰ্ষক শিশু উপন্যাসৰ বাবে অসম প্ৰকাশন পৰিষদৰ পৰা পুৰস্কাৰ।\n"সদৌ অসম লেখিকা সমাৰোহ"ৰ পৰা শ্ৰেষ্ঠ চুটি গল্পৰ বাবে "দুলাল শৰ্মা" বঁটা।\nশিশু-সাহিত্যলৈ আগবঢ়োৱা বৰঙনিৰ বাবে ২০০৬ চনত, সদৌ অসম লেখিকা সমাৰোহৰ তৰফৰ "সম্প্ৰীতি শইকীয়া টুকটুকি বঁটা"।\n২০১১ চনত সেউজীয়া ধৰণীৰ গ্ৰন্থৰ বাবে সাহিত্য অকাডেমিৰ পৰা শিশু-সাহিত্য বঁটা।\n২০১১ চনত অসম চৰকাৰৰদ্বাৰা সাহিত্যিক বঁটা।\nঅনুবাদ-কৰ্মৰ বাবে সদৌ অসম লেখিকা সন্থাই প্ৰদান কৰা ২০১৪-১৫ বৰ্ষৰ নীলিমা দত্ত সোঁৱৰণী বঁটা।\nমহান বিজ্ঞানীৰ শৈশৱ কাল বড়ো ভাষালৈ অনূদিত। অনুবাদক: পুণ্যাখ বসুমতাৰী (Punyakh Bosumatary)\nমূল্যবোধ শীৰ্ষক চুটি গল্পটো ছেবাৰ দশম শ্ৰেণীৰ পাঠ্যক্ৰমত অন্তৰ্ভুক্ত।\nসিহঁতে খেলিছিল শীৰ্ষক শিশু-উপন্যাসখন অন্তৰা জি. চৌধুৰীৰদ্বাৰা মঞ্চস্থ।\nঅসম চৰকাৰৰ দ্বাৰা সাহিত্যিক পেঞ্চনৰ বাবে অনুমোদন।\nমূল্যবোধ শীৰ্ষক গল্পটো হাইস্কুল শিক্ষান্ত পৰীক্ষাৰ পাঠ্যক্ৰমত একেৰাহে ছবছৰৰ বাবে অন্তৰ্ভুক্ত।\n↑ 1.0 1.1 1.2 "Bandita". http://banditaphukan.com/bio-data.html. "Bandita". http://banditaphukan.com/bio-data.html.\n↑ 3.0 3.1 "About Bandita Phukan". http://banditaphukan.com/about%20bandita.html. "About Bandita Phukan". http://banditaphukan.com/about%20bandita.html.\n"https://as.wikipedia.org/w/index.php?title=বন্দিতা_ফুকন&oldid=256765"ৰ পৰা অনা হৈছে\nএই পৃষ্ঠাখন ২৮ ডিচেম্বৰ, ২০২০ তাৰিখে ২৩:৫৮ বজাত অন্তিম সংশোধন কৰা হৈছিল।


তিতাবৰত গঁড়ৰ খৰ্গসহ দুজন চোৰাং ব্যৱসায়ীক গ্ৰেপ্তাৰ! – Pratham Khabar\nঘৰ/অপৰাধ/তিতাবৰত গঁড়ৰ খৰ্গসহ দুজন চোৰাং ব্যৱসায়ীক গ্ৰেপ্তাৰ!\nতিতাবৰ আৰক্ষীয়ে দেওবাৰে তেলিয়াপতি এলেকাৰ পৰা এটা গঁড়ৰ খৰ্গসহ দুজনলোকক চোৰাং ব্যৱসায়ত জড়িত থকাৰ অভিযোগত গ্ৰেপ্তাৰ কৰে।\nPratham Khabar News Send an email জুন 6, 2022\n0 762 এক মিনিটতকৈ কম\nগঁড়ৰ খৰ্গ অনা চোৰাং ব্যৱসায়ী দুজন আজিজুল ৰহমান আৰু ৰাজেন বাউৰী বুলি চিনাক্ত কৰা হৈছে।\nগোপন সূত্ৰৰ পমখেদি তিতাবৰ মহকুমা আৰক্ষী বিষয়া (এছডিপিঅ’) মইত্ৰয়ী ডেকাৰ নেতৃত্বত আৰক্ষীৰ এটা দলে দুয়োকে গ্ৰেপ্তাৰ কৰে, উল্লেখ্য় যে, তেওঁলোকে ৭০০ গ্ৰাম ওজনৰ গঁড়ৰ শিঙটো প্ৰায় ১.৫ কোটি টকাত বিক্ৰী কৰিবলৈ তিতাবৰলৈ আহি আছিল।\nজানিব পৰা মতে, অভিযুক্ত আজিজুল ৰহমান দক্ষিণ হেংগেৰাৰ বাসিন্দা, আনহাতে, ৰাজেন বাউৰী গোলাঘাট জিলাৰ চুতজান কাঠনি বাগানৰ বাসিন্দা।\nদুয়োজন অভিযুক্ত বৰ্তমান তিতাবৰ আৰক্ষীৰ জিম্মাত আছে আৰু সোমবাৰে আদালতত হাজিৰ কৰা হ’ব।\nAssam Crime Horn Pratham Khabar 24x7 Rhino\nবিশ্ব পৰিবেশ দিৱসত HDFC বেংকৰ বিশেষ পদক্ষেপ...


ঢোল - অসমীয়া ৱিকিপিডিয়া\nঢোল অসমৰ জনসংস্কৃতিত সকলোতকৈ গুৰুত্বপূৰ্ণ বাদ্য যন্ত্ৰ বুলি ক’লে বোধহয় ভুল নহ'ব। অসমৰ সকলো জনগোষ্ঠীৰে যিকোনো উৎসৱত ঢোল অপৰিহাৰ্য্য। সেইবাবে অসমৰ বিভিন্ন ঠাইত ভিন ভিন প্ৰকাৰৰ ঢোল লগতে বৈশিষ্টগত বাদন প্ৰণালী আছে। ঢোলক অসমীয়ালোকে দেৱবাদ্য বুলি গণ্য কৰে । ঢোলৰ উৎপত্তি কৈলাসত আৰু তাৰ পৰাই পাণ্ডৱ অৰ্জুনে ইয়াক মৰ্ত্যলৈ নমাই অনা বুলি লোককথাত পোৱা যায়। পৃথিবীৰ প্ৰায়বিলাক লোক সংস্কৃতিতেই ঢোল জাতীয় বাদ্য ব্যৱহৃত হোৱা দেখা যায়। কিন্তু অসমীয়া ঢোলৰ সৰু আকাৰ আৰু তুলনামুলক ভাবে যথেষ্ট ডাঙৰ শব্দৰ লগতে ইয়াৰ ভিন ভিন ব্যৱহাৰে ইয়াক আন সকলোবিলাক ঢোলৰ তুলনাত পৃথক বৈশিষ্ট প্ৰদান কৰিছে। এসময়ত ঢোলৰ ছেৱেৰে মতলীয়া কৰিব পৰা ডেকাকহে অসমীয়া গাভৰুৱে জীৱন সংগিনী কৰিবলৈ বাছনি কৰিছিল । অৰ্থাৎ ঢোল বজাব পৰাটো এসময়ত অসমীয়া ডেকাৰ পৌৰুষৰ প্ৰতীক বুলি গণ্য কৰা হৈছিল। ঢোলক মানুহৰ প্ৰজনন শক্তিৰ পৰিচায়ক বুলিও ভবা হয়।\nমাদল, খোল, মৃদঙ্গ\n2 ঢোলৰ প্ৰকাৰ\n2.1 বিহু ঢোল বা পাতি ঢোল আৰু ওজা ঢোল\n2.2 খ্ৰাম আৰু খাম\n3 কেইজনমান ঢোলৰ ওজা\nযুক্তিসন্মত ভাবেই ঢোল অসমীয়া বিহুৰ আটাইতকৈ প্ৰয়োজনীয় বাদ্যযন্ত্ৰ । বিহু আৰু হুঁচৰিত ঢোলৰ চেৱে মূল দ্বায়িত্ব লৈ ইয়াক আগবঢ়াই নিয়ে। বিহু নৃত্যৰ লগতে গীত বা আন পেঁপা , গগনা আদি বাদ্য বজাওতেও ঢোল সংগত কৰিব লাগে। বিহু বা হুঁচৰিৰ আৰম্ভনিৰ পৰা শেষলৈকে কেৱল ঢোল আৰু তাল হে একেৰাহে বজোৱা হয়। বাকী বাদ্যযন্ত্ৰবিলাক মাজে মাজেহে ব্যৱহাৰ হয়।\nইয়াৰ বাহিৰেও কিছুদিনৰ আগলৈকে বিয়া সবাহ আদিত ওজা ঢোল এক অপৰিহাৰ্য্য অনুষ্ঠান আছিল। ওজাঢোল বাদন এক স্বয়ংসম্পুৰ্ণ একক ঢোল বাদনৰ অনুস্থান। ওজাসকলৰ ঢোলৰ চেও সাধাৰণ বিহু ঢোলতকৈ কঠিন আৰু আৰু তেওলোকে ঢোলত বিভিন্ন শব্দ ফুটাই দৰ্শকক আমোদ দিয়ে। ঢোলক এবিধ মাংগলিক বাদ্য হিচাপে গণ্য কৰা হয় আৰু সেয়ে বিবাহ, অসমৰ সত্ৰসমুহৰ ৰ বিভিন্ন মাংগলিক অনুস্থান, যেনে ৰাসোৎসৱ, ফল্গুৎস্ব আদিত ওজা ঢোল বাদন কৰাৰ পৰম্পৰা আছে।। আনকি ম’হযুঁজ, কুকুৰাযুঁজ আদিতো ঢোল পৰিৱেষন কৰা অসমৰ ঠাইয়ে ঠাইয়ে দেখা যায়।\nঅসমীয়া সংস্কৃতিত ঢোলক জনপ্ৰিয় কৰি তোলাত চুতীয়া আৰু আহোম ৰজা সকলৰ অৱদান আটাইতকৈ বেছি। ঢোলৰ মালিতাত ৰতনপুৰৰ উল্লেখ কৰা হয় যিতো এটা সময়ত চুতীয়া ৰাজ্যৰ সাংস্কৃতিক কেন্দ্ৰ আছিল। তাৰ বাহিৰেও প্ৰায় বোৰ বিহু মালিতাত শিৱ-পাৰ্বতীৰ কথা কোৱা হয় যি চুতীয়া সকলৰ আৰাধ্য দেৱ-দেৱী গিৰা-গিৰাছিৰ আন এটি নাম আছিল। ঢোলৰ আন আন মালিতাত আহোম স্বৰ্গদেও সকলৰ উল্লেখ প্ৰায়ে পোৱা যায়। ইয়াৰ পৰা বুজিব পাৰি যে ঢোলে স্বৰ্গদেও সকলৰ আমোলত ৰাজকীয় পৃষ্ঠপোষকতা লাভ কৰিছিল। আনকি, আহোম ৰজা বা ডা-ডাঙৰীয়া সকল বাটচ’ৰাৰ বাহিৰলৈ ওলালে, দোলাৰ কাষে কাষে ঢুলীয়াই ঢোল বজাই যোৱাৰ ৰীতি প্ৰচলিত আছিল । ইয়াৰ বাবে প্ৰস্তুত কৰা দোলাকাষৰীয়া চেঁও বুলি ঢোলৰ এক বিশেষ চেও আজিও প্ৰচলিত আছে। ৰাইজৰ মাজত ৰাজ-আদেশ বা দেশৰ খবৰ ঢোলপিতি ঘোষণা কৰা হৈছিল বুলি বুৰঞ্জীত উল্লেখ পোৱা যায়।\nঢোলৰ প্ৰকাৰসম্পাদনা কৰক\nবিভিন্ন উপলক্ষত, অসমৰ বিভিন্ন জনগোষ্ঠীয়ে বেলেগ বেলগ ধৰণৰ ঢোল ব্যৱহাৰ কৰে । এই ঢোল বিলাকৰ মূল নিৰ্মাণ প্ৰক্ৰিয়া একে হলেও, আকাৰ, বাদন আৰু ব্যৱহাৰৰ ক্ষেত্ৰত অনেক প্ৰভেদ দেখা যায়।\nবিহু ঢোল বা পাতি ঢোল আৰু ওজা ঢোলসম্পাদনা কৰক\nবিহু নৃত্য আৰু গীতৰ লগত সংগত কৰা সৰু আকৃতিৰ ঢোল। ওজা ঢোলৰ আকৃতি আৰু নিৰ্মাণ প্ৰণালী বিহু ঢোলৰ দৰেই, কিন্তু ই বিহু ঢোলতকৈ সামান্য ডাঙৰ । ঢুলীয়া ওজাই একক বাদ্য হিচাপে এই ঢোল বজায় । ঢোলৰ ওজা সকলে বিভিন্ন জীৱ-জন্তু , চৰাই, যন্ত্ৰ-পাতি আদিৰ মাত এই ঢোলত ফুটাই তুলিব পৰা বাবে ইয়াক কথা কোৱা ঢোল বুলিও কয়।\nখ্ৰাম আৰু খামসম্পাদনা কৰক\nঅসমৰ ডিমাছা আৰু তিৱা সকলে ব্যৱহাৰ কৰা ঢোলৰ নাম হ’ল খ্ৰাম, আনহাতে বড়ো আৰু ৰাভাসকলে বজোৱা দীঘলীয়া আকৃতিৰ ঢোলটোক খাম বুলি কোৱা হয়। খ্ৰাম আৰু খাম আকৃতি প্ৰায় আনুৰূপ হোৱা বাবে এই দুইটাকে একে শিতানত ৰখা হৈছে। খ্ৰাম সাধৰণতে ধৰ্মীয় উপলক্ষ্যতহে বজোৱা হয় ।\nঅসমৰ দৰং-মঙ্গলদৈৰ ফালে ঢেপাঢু্লীয়া অনুস্থানত ব্যৱহাৰ হোৱা এই ঢোলৰ নিৰ্মাণ প্ৰণালী আদি বজোৱাৰ কৌশল সম্পূৰ্ণ পৃথক । ছাগলিৰ ছালেৰে দুতৰপীয়াকৈ ছোৱা, দীঘলীয়া আকৃতিৰ এই ঢোলৰ মাজত পানী ভৰাই বজোৱা হয়। ঢেপাঢুলীয়া অনুস্থান, নৃত্য গীতৰ সমহাৰেৰে এক স্বয়ংসম্পুৰ্ণ আমোদজনক পৰিবেশন।\nবৃহৎ আকাৰৰ, আৰু ডাঙৰ শব্দ কৰা ঢোল, সাধাৰণতে দেওধানী নৃত্যৰ লগত সংগত কৰা হয়। দৰং-মঙ্গলদৈৰ ফালে জয়ঢুলীয়া নামৰ অনুষ্ঠানত আৰু লগতে মনসা বা মাৰৈ পূজাত একক ভাবে জয়ঢোল বজোৱা হয়।\nমাদল অসমৰ চাহ জনগোষ্ঠীৰ লোকে ঝুমুৰ গীতৰ লগত ব্যৱহাৰ কৰা ঢোল। অসমৰ বাদে ভাৰতৰ বিভিন্ন জনগোষ্ঠীৰ মাজত মাদলৰ ব্যৱহাৰ দেখা যায়।\nঅসমৰ ঢোল বিলাকৰ মাজত বৰঢোলেই আটাইতকৈ আকাৰত ডাঙৰ, প্ৰায় দেৰ মিটাৰ মান দৈৰ্ঘ্যৰ বৰঢোলৰ দুইমুৰৰ ব্যাস আধা মিটাৰৰ পৰা এক মিটাৰৰ মানলৈকে হোৱা দেখা যায়। ইয়াৰএটা মুৰ হাতেৰে আৰু আনটো মুৰ এডাল ভাজ থকা মাৰিৰে কোবাই বজোৱা হয়। দৰং-মঙ্গলদৈ আৰু কামৰূপত পৰম্পৰাগত নৃতা গীত আভিনয়েৰে সংপৃক্ত বৰঢুলীয়া অনুস্থান আতি আকৰ্ষণীয়। পুতলা নাচতো বৰঢোল বজোৱা হয়।\nগোৱালপৰীয়া লোকগীতৰ লগত ব্যৱহাৰ কৰা, বহল মুখৰ, মাৰিৰে কোবাই বজোৱা এবিধ ঢোল।\nকেইজনমান ঢোলৰ ওজাসম্পাদনা কৰক\nঢোলবাদ্যৰ বিশাৰদ সকলে নিজৰ প্ৰতিভা আৰু চেষ্টাৰে ঢোলক আজিৰ এই মৰ্য্যাদা প্ৰদান কৰিছে। তাৰে কেইজনমান ঢোলৰ ওজাৰ নাম হৈছে:\nস্বৰ্গীয় মঘাই ওজা\nস্বৰ্গীয় ৰত্ন ওজা\nস্বৰ্গীয় বগাই ওজা\nস্বৰ্গীয় হলিৰাম ওজা\nস্বৰ্গীয় নৰাম ওজা\nসৰুপাই ওজা ( অসম চৰকাৰৰ দ্বাৰা 'মঘাই ওজা' বঁটা প্ৰাপ্ত)\nসোমনাথ বৰা ওজা\nপ্ৰসেন বৰা ওজা\nমহেন্দ্ৰ চুতীয়া ওজা (অসমৰ প্ৰথম ঢোলৰ V.C.D. 'ঢোল বায় ক'ত'ৰ মুখ্যশিল্পী)\nপূণ্য দত্ত (অসমৰ প্ৰথম মহিলা ওজা)\nঅসমৰ বাদ্যযন্ত্ৰ – ধৰ্মেশ্বৰ দুৱৰা – বাণী প্ৰকাশ\nঅসমৰ ঢোলবাদ্য – জয় ওজা – অসম সাহিত্য সভা\nবাদ্য অভিজ্ঞান – ড: দেবজিৎ শইকীয়া – অসম নাম সমাৰোহ উদযাপন সমিতি- আউনিআটি সত্ৰ\nঢোলত চাপৰ মাৰি – সীমান্ত তামূলী – এ জি কে পাব্লিকেচন – চিলাপথাৰ\nবিহুৰে বিৰিণা পাত – জয়কান্ত গন্ধীয়া/ড: নোমল গগৈ – পৃথিৱীৰাজ মেডিয়া\n↑ 1.0 1.1 1.2 1.3 অভিজিত (২০১১). "ঢোল". http://www.anvesha.co.in/assamese/dhol_as.htm। আহৰণ কৰা হৈছে: August 22, 2012.\n"https://as.wikipedia.org/w/index.php?title=ঢোল&oldid=214560"ৰ পৰা সংকলিত\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=27212।


"নাটকৰ প্রতি ক'ব নোৱাৰাকৈয়ে প্রেম হৈ গৈছিল আৰু আজি এজন নাটকৰ দুৰন্ত প্ৰেমিক"- পৰমানন্দ শইকীয়া | Rupaliparda.com\nআমি কেতিয়াবা নৱপ্ৰজন্মৰ এনে একাংশ প্ৰতিভাক লগ পাওঁ; যিসকল অভিনয়েই হওঁক অথবা তেওঁলোক জড়িত হৈ থকা দিশটোৰ প্ৰতি থকা শ্ৰদ্ধাই আমাক আপ্লুত কৰে। তেওঁলোকৰ ইচ্ছাবোৰৰ বাবেই তেওঁলোকে প্ৰতিটো সময়ত কেনেদৰে এটা সুন্দৰ প্ৰকল্পৰে জনসাধাৰণক নিজৰ ফালে আকৰ্ষণ কৰিব পৰা যায় তাক চিন্তা কৰে। আমি বৰ্তমানলৈ এনে কিছুমান অভিনেতাক লগ পাইছো যাৰ আৰম্ভণি আছিল ভাওঁনাৰ আখৰা; নামঘৰত প্ৰত্যেকটো বৰ্ষতেই অনুষ্ঠিত হোৱা ভাওঁনাত ভাওঁ দিয়াৰ পৰা আৰম্ভ কৰি নিজৰ জীৱনৰ ডাঙৰ ডাঙৰ মঞ্চত অভিনয় কৰালৈ তেওঁলোকৰ নিৰৱিচ্চিন্ন সাধনাই তেওঁলোকক আৰু অধিক দৰ্শকৰ ওচৰত গ্ৰহণযোগ্য কৰি তোলে। দেওবৰীয়া বিশেষত আজি আমি আপোনালোকৰ মাজলৈ লৈ আনিছো এগৰাকী নৱপ্ৰজন্মৰ প্ৰতিভা পৰমানন্দ শইকীয়াক। বৰ্তমানলৈ প্ৰায় ১০০ টা মান চৰিত্ৰত অভিনীত এই গৰাকী প্ৰতিভাৰ অভিনয়ৰ দিশটোত থকা মজবুত স্থিতি আপোনালোকেও হয়টো হৃদয়ংগম কৰিব পাৰিছে। আচলতে, আমি আৰু আপোনালোকক নৰখাই তেওঁৰ সৈতে হোৱা সাক্ষাৎকাৰটো দিওঁ; যাতে এই প্ৰতিভাগৰাকীয়ে কৰা প্ৰতিটো কামৰ খতিয়ান স্পষ্ট হৈ পৰে সকলোৰে ওচৰত। চাওঁচোন আহকঃ\nপ্ৰশ্নঃ অভিনয়ৰ ক্ষেত্ৰ খনৰ সৈতে তুমি কেতিয়াৰ পৰা জড়িত?\nপৰমানন্দ শইকীয়াঃ অভিনয়ৰ আদি পাঠ শিকিছিলো নামঘৰৰ আখৰাত; ভাওঁনা কৰিছিলো প্ৰথম যেতিয়া অভিনয়ৰ বিষয়ে একোৱেই ধাৰণা নাছিল আৰু একো বুজাও নাছিলো। “সীতা হৰণ বালি বধ” ভাওঁনাখন আছিল মোৰ জীৱনৰ প্রথম খন আৰু মোৰ ভাগত পৰিছিল “সুগ্ৰীৱ” ৰ চৰিত্ৰটো। তেতিয়াৰ পৰাই আৰম্ভ হ’ল অভিনয়ৰ যাত্রা। তাৰ পাছৰে পৰা বৰ্তমানলৈকে প্ৰায় ১০০ টা চৰিত্ৰ অভিনয় কৰিছো ভাওঁনাত; পঞ্চম মান শ্ৰেণীত পঢ়ি থাকোঁতে প্ৰথম খন একাংকিকা নাটক আমাৰ শিক্ষা গুৰু শ্ৰী যুত বিনেশ্বৰ গগৈ দেৱে লিখা “নিছিগা তেজৰ ধাৰ” ত মূখ্য চৰিত্ৰত অভিনয় কৰিছিলো। পৰৱৰ্তী সময়ত, নাটকৰ প্রতি ক’ব নোৱাৰাকৈয়ে প্রেম হৈ গৈছিল আৰু আজি এজন নাটকৰ দুৰন্ত প্ৰেমিক। গাঁৱত তেতিয়া নাটক হয় প্ৰতি বছৰে বছৰে; তাতে সৰু সুৰা চৰিত্ৰত অভিনয় কৰাৰ সুযোগ পাওঁ। লগতে, অতি কম বয়সতে মই ২৩ বাৰ মান কংসৰ চৰিত্ৰটো অভিনয় কৰাৰ সুবিধা পাইছিলো। শেষলৈ, নাটকত মূখ্য চৰিত্ৰটো অভিনয় কৰাৰ সুযোগ পালো। ২০১২ চনত মোৰ দাদা কৃষ্ণ ভূঞাই পৰিচালনা কৰা এখন নাটকত মূখ্য চৰিত্ৰত অভিনয় কৰিছিলো যি খন নাটকে দিল্লী NSD লৈ মনোনীত হৈছিল। আমি নাটক কৰিছিলো NSD ৰ “Abhimanch” ত; অসম তথা ভাৰতৰ বহু কেইখন ঠাইৰ নাটক চোৱাৰ সূভাগ্য হৈছিল আৰু তেতিয়াৰ পৰা NSD ৰ প্ৰতি আকৰ্ষিত হৈছিলো। NSD ৰ নাটকৰ কৰ্মশালা অনুষ্ঠিত হৈছে বুলি খবৰ পালেই দৌৰ মৰিছিলো অসমৰ যিকোনো ঠাইলৈকে; তেনেকৈয়ে তিনিচুকীয়াত এটা Nsd Workshop ত সান্নিধ্য লাভ কৰিছিলো NSDIAN পৰাগ শৰ্মা , দুলাল ৰয়কে ধৰি যশ ৰাস যাদৱ, ত্ৰিপুৰাৰী শৰ্মা, আদিল হুছেইন ছাৰ আদি বহু কেইজন নাটকৰ আন্তঃৰাষ্ট্ৰীয় খ্যাতি সম্পন্ন গুৰুক। এতিয়া, নাটক অবিহনে জীৱনটো কল্পনাও কৰিব নোৱাৰো। মই অভিনীত বহু কেইখন নাটকে ৰাষ্ট্রীয় পৰ্যায়ত পুৰস্কৃত হৈছে। তাৰে ভিতৰত আছে ” ধনীৰামৰ থিয়টাৰ”,পঞ্চৱতী,আন্ধাৰত সিহঁতৰ মুখবোৰ, মণিমুগ্ধ আদি। মোৰ এই যাত্ৰাত নাটক আৰু জীৱনৰ ওপৰত ধাৰণা সলনি হৈ গৈছিল যেতিয়া হিমাংশু প্ৰসাদ দাসক লগ পাইছিলো। “Guernika Artist Fectory” ৰ তত্ত্বাৱধানত nsd য়ে আয়োজন কৰা এটা নাটকৰ কৰ্মশালাত লগ পাইছিলো তেখেতক আৰু তাৰ পিছৰ পৰাই সলনি হৈ গৈছিল জীৱনবোধ। তেখেতৰ পৰিচালনাত কেইবাখনো নাটক কৰাৰ সুবিধা পালো; ক্ৰমে “এখন গাওঁ ত এটা টিভি আছিল”, “মণিমুগ্ধ”আদি।তেখেতৰ পৰিচালনাতে প্রথম খন ধাৰাবাহিক “বকুল তলৰ আদালত” ত (ৰং চেনেলত)অভিনয় কৰিলো। এতিয়াও কৰি আছো অভিনয়; কৰি যাম। অভিনয় অবিহনে মই শূণ্য।\nভাওঁনা, নাটক, ধাৰাবাহিক, চিনেমা; য’তেই সুবিধা পাইছো তাতেই কৰিছো। শেহতীয়াকৈ RB production ৰ বেনাৰত ৰজনী বৰ্মন দেৱৰ পৰিচালনাত অসমীয়া বিগ বাজেটৰ ছবি “লংকাকাণ্ড” ত অভিনয় কৰিছো। আনহাতে, মই অভিনয় কৰা চুটি ছবি সমূহ হৈছে ক্ৰমে “স্তব্ধ সময়” ,”Sucide Note”, “আখৰা ঘৰ” ,”বাৰুদ”, “ৰতি” আদি।\nপ্ৰশ্নঃ এগৰাকী অভিনেতা ৰূপে তোমাৰ কেনেধৰণৰ প্ৰকল্প সমূহৰ সৈতে জড়িত হোৱাৰ ইচ্ছা?\nপৰমানন্দ শইকীয়াঃ ইচ্ছাটো থকাত বহুখিনি আছে, সপোনো বহুত আছে; নাজানো পিছলৈ কি হয়! মাজে মাজে চিৰিয়েল, চিনেমা কৰিলেও নাটকৰ প্রতি আন্তৰিক টানটো অকণমান বেছি। নাটক বেছি ভাল পাওঁ। কিন্তু বৰ্তমান সময় বৰ জটিল। যোৱা বছৰো একো কৰিব নোৱাৰিলো; যোৱাবছৰেই এটা পৰিকল্পনা কৰিছিলো শিশুসমূহক লৈ কিবা এটা কৰাৰ কথা; কিন্তু এইবছৰো সম্পূৰ্ণ হোৱাৰ আশা দেখা নাই তথাপিও আমি আশাবাদী; ভাল হ’ব।\nঅভিনেতা হিচাপে যি কোনো চৰিত্ৰই ৰূপায়ন কৰিবলৈ চেষ্টা কৰিম। যিহেতু গাঁওৰ ল’ৰা মাটিৰ গোন্ধ থকা মাটিৰ লগত সম্পৰ্ক থকা চৰিত্ৰ হলে বেছি সুখী হওঁ। অসমীয়া ফিল্ম ইণ্ডাষ্ট্ৰিয়ে এতিয়া বহু উচ্চ মান সম্পন্ন ছবিৰ নিৰ্মাণ কৰি আছে; যি বোৰ ফিল্মে আন্তঃৰাষ্ট্ৰীয় পৰ্যায়তো সুনাম কঢ়িয়াবলৈ সক্ষম হৈছে। এনেকুৱা প্ৰকল্পৰ লগত নিজকে সমৰ্পণ কৰিব বিচাৰো যি প্ৰকল্পই হলীউডৰ লগত সমানে একে শাৰীতে থিয় হ’ব পাৰে।\nপ্ৰশ্নঃ বৰ্তমান পৰিপ্ৰেক্ষিতত এগৰাকী”শিল্পী”মানে তোমাৰ মতে কি ?\nপৰমানন্দ শইকীয়াঃ যি সৃষ্টি কৰে; যি শিল্পৰ সাধনা কৰে তেওঁৱেই শিল্পী। কিন্তু বৰ্তমান পৰিপ্ৰেক্ষিতত শিল্পীৰ সঠিক মূল্যায়ন নাই হোৱা দৰেই অনুভৱ হয়। “শিল্পী” শব্দটোৰ অৱমাননা হোৱাৰ নিচিনা অনুভৱ হয়। ধনত্ৰন্ত্ৰৰ এই যুগত তেনে হোৱাটোৱেই অৱশ্যে স্বাভাৱিক। শিল্পী সদায় জনসাধাৰণৰ; মানুহৰ বাবে মানুহৰ লগত থাকি মানুহৰ কাৰণে শিল্পীয়ে কাম কৰে। মহাপুৰুষ শ্ৰীমন্ত শংকৰদেৱ, বিষ্ণু ৰাভা এইসকল মহান শিল্পী আছিল। এতিয়াও গাঁৱে ভূঞে বহু শিল্পী আছে যাৰ সঠিক মূল্যায়ন হোৱা নাই।\nপ্ৰশ্নঃ আগন্তুক পিৰিকল্পনাৰ বিষয়ে জানিব বিচাৰিম\nপৰমানন্দ শইকীয়াঃ পৰিস্থিতি যদি সূস্থিৰ হয়; এটা শিশুৰ বাবে নাট কৰ্মশালা কৰাৰ পৰিকল্পনা আছে। (NSD ৰ স্নাতক প্ৰশিক্ষক হিচাপে থাকিব); কিন্তু সকলো নিৰ্ভৰ কৰিব সময়ৰ ওপৰত। খুব সোনকালেই এখন চুটি ছবিৰ কাম আৰম্ভ কৰিম। এজন শিল্পীৰ জীৱন সংগ্ৰামৰ ওপৰত কাহিনীটো । গুৰু দুজনাৰ কৃষ্টি সংস্কৃতি, আৰ্ট, লগতে নাটক- যোগাসনৰ কৰ্মশালাৰো পুনৰ প্ৰশিক্ষণ আৰম্ভ কৰিম; আগতে চলি আছিল বিশেষ পৰিস্থিতিৰ কাৰণে বন্ধ হৈ আছিল।এইবাৰ ন-উদ্যমেৰে পুনৰ আৰম্ভ কৰাৰ মানস কৰিছো। নাটক কৰি যাম।\nৰূপালীপৰ্দাঃ ধন্যবাদ পৰমানন্দ শইকীয়া; আপোনাৰ সকলো কথা যেন আন দুজনৰ বাবে সাহস হওঁক।\nপৰমানন্দ শইকীয়াঃ ধন্যবাদ ৰূপালীপৰ্দা।\nAssamese Actor assamese cinema Assamese Film Assamese latest theatre Assamese Movie Assamese Theatre Paramananda Saikia\nঅসমীয়া কন্ঠশিল্পী সকলে বয়’কট কৰিলে ব্যক্তিগত সংবাদ মাধ্যম প্ৰাগ নিউজক। সুবাসনা দত্তকে ধৰি আচুৰ্য্য বৰপাত্ৰ, নীল আকাশ আদি প্ৰত্যেকেই প্ৰাগ নিউজক বয়’কট কৰি চেনেলটোৰ ঘোষক দেৱজিৎ ভূঞাক ৰাজহুৱাভাৱে ক্ষমা খোজাৰ...\nবিগত দুই-তিনিটা বৰ্ষৰ পৰা অসমীয়া সংগীত ক্ষেত্ৰখনত কেইটামান এনে গীতৰ সৃষ্টি হৈছে যিকেইটাই শেহতীয়াকৈ দৰ্শক-শ্ৰোতাৰ বহুল হাৰত ধ্যান আকৰ্ষণত সক্ষম হৈছে। “অলকানন্দা”, “নক্ষত্ৰ” ৰ পৰা আৰম্ভ কৰি...


সাহিত্য সভা-ইউ এছ টি এমৰ উদ্যোগত দৰিদ্ৰ ছাত্ৰ-ছাত্ৰীক জলপানি - Gana Adhikar\nHome / আঞ্চলিক / সাহিত্য সভা-ইউ এছ টি এমৰ উদ্যোগত দৰিদ্ৰ ছাত্ৰ-ছাত্ৰীক জলপানি\n4 weeks আগত\tআঞ্চলিক 100 Views\nসাহিত্য সভাৰ প্ৰাক্তন সভাপতিসকলৰ নামত আগবঢ়োৱা হ’ব বিশেষ বৃত্তি\nষ্টাফ ৰিপ’ৰ্টাৰ, গুৱাহাটী, ২২ মে : উত্তৰ-পূৰ্বাঞ্চলৰ কাৰিকৰী শিক্ষাৰ ক্ষেত্ৰত আগৰণুৱা প্ৰতিষ্ঠান ইউনিভাৰছিটী অৱ ছাইন্স এণ্ড টেকন’লজী, মেঘালয়ে (ইউ এছ টি এম) অনগ্ৰসৰ মেধাৱী ছাত্ৰ-ছাত্ৰীসকলক বৃত্তি প্ৰদান কৰি সাধাৰণ ছাত্ৰ-ছাত্ৰীৰ সৈতে যাতে ফেৰ মাৰিব পাৰে তাৰ ব্যৱস্থা কৰিবলৈ আগবাঢ়িছে। সাহিত্য সভাৰ সহযোগত ২০টা পূৰ্ণাংগ জলপানিৰ ব্যৱস্থা কৰিবলৈ আগবাঢ়ি আহিছে ইউ এছ টি এম। আজি গুৱাহাটীৰ সিংহপুৰুষ ৰাধাগোবিন্দ বৰুৱা সভাকক্ষত অনুষ্ঠিত এক সংবাদমেলত অসম সাহিত্য সভাৰ সভাপতি ড০ পৰমানন্দ ৰাজবংশী আৰু বিশ্ববিদ্যালয়খনৰ আচাৰ্য মহবুবুল হকে এই কথা ঘোষণা কৰে। আজি সংবাদমেলত জানিবলৈ দিয়া অনুসৰি মেধাসম্পন্ন আৰু আৰ্থিকভাৱে অনগ্ৰসৰ ছাত্ৰ-ছাত্ৰীক সাহিত্য সভাৰ ২০গৰাকী প্ৰাক্তন সভাপতিৰ নামত ২০টা পূৰ্ণাংগ শিক্ষা জলপানি প্ৰদান কৰাৰ সিদ্ধান্ত গ্ৰহণ কৰা হয়। ঘোষিত ২০টা জলপানিৰ ভিতৰত ১৫টা স্নাতকোত্তৰ শিক্ষাৰ বাবে আৰু ৫টা স্নাতক শিক্ষাৰ বাবে নিৰ্ধাৰণ কৰা হৈছে। মেধাৰ ভিত্তিত নিৰ্বাচিত হোৱা দৰিদ্ৰ ছাত্ৰ-ছাত্ৰীসকলে স্নাতক আৰু স্নাতকোত্তৰ বিভাগত পদাৰ্থবিজ্ঞান, ৰসায়ন বিজ্ঞান, উদ্ভিদবিজ্ঞান, জীৱবিজ্ঞান, ইংৰাজী, মাইক্ৰ’বায়’লজী, গণিত, ৰাজনীতি বিজ্ঞান, বি বি এ, বি চি এ, বি এছ ডব্লিউ ইত্যাদি বিষয়ত পঢ়াৰ সুবিধা পাব বুলি হকে সংবাদমেলত উল্লেখ কৰে।\nআনহাতে সাহিত্য সভাৰ প্ৰাক্তন সভাপতি ড০ মহেশ্বৰ নেওগ আৰু সাহিত্যাচাৰ্য চৈয়দ আব্দুল মালিকৰ সোঁৱৰণত দুটা গৱেষণা বৃত্তি প্ৰদান কৰা হ’ব বুলি অসম সাহিত্য সভাৰ সভাপতি ড০ পৰমানন্দ ৰাজবংশীয়ে সংবাদমেলত ঘোষণা কৰে। আগ্ৰহী ছাত্ৰ-ছাত্ৰীসকলে অসম সাহিত্য সভা অন্যথা www.ustm.ac.inৰ পৰা আবেদন-পত্ৰ সংগ্ৰহ কৰিব পাৰিব। প্ৰ-পত্ৰ জমা দিয়াৰ অন্তিম দিন ১৫ জুন বুলি মহবুবুল হকে জানিবলৈ দিয়ে। জলপানিৰ বাবে নিৰ্বাচিত হোৱা ছাত্ৰ-ছাত্ৰীসকলৰ নাম ২০ জুনত ঘোষণা কৰা হ’ব। অৱশ্যে জলপানি লাভ কৰা ছাত্ৰ-ছাত্ৰীসকলৰ শিক্ষা বিনামূলীয়া হ’ব যদিও তেওঁলোকৰ হোষ্টেলৰ মাচুল ৰেহাই দিয়া নহয় বুলি ইউ এছ টি এমৰ কৰ্তৃপক্ষই জনায়।\nটেগ্‌চAssam Assam Sahitya Sabha Meghalaya PG Scholarships Scholarship UG Scholarships University of Science & Technology USTM\nপূৰ্বৱৰ্তী দিল্লী কাৰ দখলত ? ৰাহুল নে মোদীৰ ? আজি নিৰ্ণয় হ’ব ৭৯২৮ প্ৰাৰ্থীৰ ভাগ্য\nপৰৱৰ্তী কোন সমষ্টিত কাৰ অগ্ৰগতি – Live Update 2:00 PM


ৱিকিপিডিয়া:ৱিকিপিডিয়া কি নহয় - অসমীয়া ৱিকিপিডিয়া\n(ৱিকিপিডিয়া:NOTPAPERৰ পৰা পুনঃনিৰ্দেশিত)\nবিষয়টোৰ গুৰুত্বৰ প্ৰতি লক্ষ্য ৰাখি এই পৃষ্ঠাটো অনুবাদৰ বাবে ৰখা হৈছে৷ লাহে লাহে কামটো কৰা হ'ব, আন সদস্যসকলৰ সময় থাকিলে মাজে মাজে কৰিব পাৰে\nসংক্ষেপে এই পৃষ্ঠাখন: ৱিকিপিডিয়াত থাকিব পৰা তথ্যৰ কোনো সীমা নাই। কিন্তু ৱিকিপিডিয়া এখন বিশ্বকোষহে, আৰু সেইবাবে ইণ্টাৰনেটত আন ঠাইত উপলব্ধ সকলো তথ্য ইয়াত অন্তৰ্ভুক্ত কৰিব নোৱাৰি। যদিও যিকোনো ব্যক্তিয়েই ইয়াত সম্পাদকৰ ভূমিকা পালন কৰিব পাৰে, পালন কৰিবলগীয়া কিছুমান প্ৰক্ৰিয়া আৰু মানৰ বাবে ৱিকিপিডিয়া নৈৰাজ্য, গণতন্ত্ৰ, বা আমোলাতন্ত্ৰত পৰিগণিত হোৱা নাই।\nৱিকিপিডিয়া এখন ইণ্টাৰনেট বিশ্বকোষ৷ ইয়াত ব্যৱহাৰকৰ্তাসকলৰ মাজত সহযোগিতামূলক সংকলনৰ দ্বাৰা এখন উচ্চ মানদণ্ডৰ বিশ্বকোষ সংকলন কৰাৰ কাৰণে প্ৰযত্ন কৰা হৈছে৷ ৱিকিপিডিয়া আচলতে কি, ইয়াত কেনে ধৰণৰ সমল অন্তৰ্ভুক্ত কৰা হয় বা কেনে পদ্ধতিৰ মাজেৰে ইয়াত কাম কৰা হয় এই সকলো কথা জানিবলৈ ৱিকিপিডিয়া কি নহয় সেইটোও জানিলোৱাতো বাঞ্ছনীয়। ৷\n1 লিখনশৈলী আৰু সজ্জা\n1.1 ৱিকিপিডিয়া কাগজত ছপা কৰা বিশ্বকোষ নহয়\n2.1 ৱিকিপিডিয়া এখন অভিধান নহয়\n2.2 ৱিকিপিডিয়া কোনো মৌলিক চিন্তাৰ প্ৰকাশস্থল নহয়\n2.3 ৱিকিপিডিয়া কোনো প্ৰচাৰযন্ত্ৰ নহয়\n2.4 ৱিকিপিডিয়া কোনো সংযোগ,চিত্ৰ বা মিডিয়া ফাইল ৰখা ভঁৰাল নহয়\n2.5 ৱিকিপিডিয়া গীতৰ কথাৰ তথ্যকোষ নহয়\n2.6 ৱিকিপিডিয়া কোনো ব্ল'গ,সামাজিক যোগাযোগমূলক বা স্মৃতিচিহ্ন ৰক্ষাৰ স্থান নহয়\n2.7 ৱিকিপিডিয়া কোনো ডিৰেক্টৰি নহয়\n2.8 ৱিকিপিডিয়া কোনো হাতপুথি, প্ৰসংগপুথি, পাঠ্যপুথি বা বৈজ্ঞানিক গৱেষণাপত্ৰ নহয়\n2.9 ৱিকিপিডিয়া ভৱিষ্যতবাণী কৰা যাদুৰ গোলক নহয়\n2.10 ৱিকিপিডিয়া কোনো বাতৰিকাকত নহয়\n2.11 ৱিকিপিডিয়া কোনো বাচ-বিচাৰহীন তথ্যৰ সংগ্ৰহ নহয়\n2.12 ৱিকিপিডিয়া চেন্সৰকৃত নহয়\n3 ৱিকিপিডিয়া সম্প্ৰদায়\n3.1 ৱিকিপিডিয়া কোনো নৈৰাজ্য নহয়\n3.2 ৱিকিপিডিয়া কোনো গণতন্ত্ৰ নহয়\n3.3 ৱিকিপিডিয়া কোনো আমোলাতন্ত্ৰ নহয়\n3.4 ৱিকিপিডিয়া কোনো ৰণভূমি নহয়\n3.5 ৱিকিপিডিয়া বাধ্যতামূলক নহয়\n4 আৰু শেষত...\n5 আপুনি যদি বিবুধিত পৰিছে\n6 অতিৰিক্ত তথ্য\n9 সহায়ক তথ্য\nলিখনশৈলী আৰু সজ্জা[সম্পাদনা কৰক]\nৱিকিপিডিয়া কাগজত ছপা কৰা বিশ্বকোষ নহয়[সম্পাদনা কৰক]\nৱিকিপিডিয়া ছপা কৰা বিশ্বকোষ নহয়, ই হৈছে ডিজিটেল পদ্ধতিৰে নিৰ্মাণ কৰা বিশ্বকোষ৷ ইয়াৰ পৃষ্ঠাত প্ৰকাশ কৰা তথ্য আৰু প্ৰকাশযোগ্য প্ৰবন্ধৰ কোনো সীমাবদ্ধতা নাই৷ ৱিকিপিডিয়াৰ পাতত বিশ্বকোষ এখনৰ উপযোগী সকলো ধৰণৰ প্ৰবন্ধ থাকিব পাৰে৷ ইয়াৰ প্ৰবন্ধসমূহ ৱিকিপিডিয়াৰ পাঁচটা স্তম্ভ বা ৱিকিপিডিয়াৰ পঞ্চশীল নীতিৰ আধাৰত ব্যৱস্থিত৷\nএটা প্ৰবন্ধৰ যুক্তিসংগত আকাৰ থকাটো ৱিকিপিডিয়াৰ অধিগম্যতাৰ বাবে প্ৰয়োজনীয়; বিশেষকৈ ডায়েল আপ আৰু ম’বাইল ব্ৰাউজাৰ ব্যৱহাৰ কৰা পাঠকসকলে দীঘলীয়া প্ৰৱন্ধ হ’লে পৃষ্ঠা ডাউনল’ডত অসুবিধা পাব পাৰে (ৱিকিপিডিয়া:প্ৰবন্ধৰ আকাৰ চাওক।) দীঘল প্ৰবন্ধ সৰু সৰু অংশত ভাগ কৰা আৰু যথাস্থানত সাৰাংশ লিখাটো প্ৰয়োজনীয় (ৱিকিপিডিয়া:সাৰাংশ শৈলী চাওক।) ছপা বিশ্বকোষৰ প্ৰবন্ধসমূহ সহজে সালসলনি কৰিব নোৱাৰি, কিন্তু ৱিকিপিডিয়াত অধিক তথ্য অন্তৰ্ভুক্ত কৰিব পাৰি, অধিক বৰ্হিসংযোগ দিব পাৰোঁ, আৰু সোনকালে নবীকৰণ কৰিব পাৰি। ৱিকিপিডিয়া আৰু কাগজৰ প্ৰকাশৰ ভিন্নতাৰ বিষয়ে অধিক জানিবলৈ ৱিকিপিডিয়া:ৰচনাশৈলীৰ হাতপুথি চাওক।\nকেৱল শুদ্ধ আৰু কামত অহাৰ গুণতে বিশ্বকোষ এখনত যিকোনো বিষয় সন্নিৱিষ্ট কৰিব নোৱাৰি। কোনো কোনো বিষয়ৰ অন্তৰ্ভুক্তিৰ ওপৰত মাজে-সময়ে প্ৰশ্ন উঠিলেও ৱিকিপিডিয়াৰ বিষয়ববীয়াসকল এই কথাত ঐকমত্য যে তলৰ অনুচ্ছেদসমূহ "ৱিকিপিডিয়া কি নহয়" বা "ৱিকিপিডিয়াত কি কৰিব নোৱাৰে" তাৰ ভাল উদাহৰণ।\nৱিকিপিডিয়া এখন অভিধান নহয়[সম্পাদনা কৰক]\nপ্ৰধান পৃষ্ঠা: ৱিকিপিডিয়া:ৱিকিপিডিয়া এখন অভিধান নহয়\nৱিকিপিডিয়া কোনো অভিধান নহয়, কাৰিকৰী কথা বা অৰ্থহীন শব্দৰ ব্যৱহাৰিক সহায়িকা নহয় । ৱিকিপিডিয়াৰ প্ৰবন্ধ তলৰ উদাহৰণবোৰো নহয়:\nসংজ্ঞা । যদিও প্ৰবন্ধসমূহ এটা ভাল সংজ্ঞাৰে আৰু এটা বিষয়ৰ বিৱৰণৰে আৰম্ভ হ’ব লাগে, সেইবোৰে বিশেষ বিষয়টোৰ ওপৰত আন আন তথ্যও আগবঢ়োৱা উচিত । সম্ভৱপৰ হ’লে কেৱল সংজ্ঞাহে থকা প্ৰবন্ধবোৰত আন বিষয়বস্তু সন্নিৱিষ্ট কৰি বিস্তাৰ কৰা উচিত ।\nঅভিধান অন্তৰ্ভুক্তি । বিশ্বকোষৰ প্ৰবন্ধৰ বিষয় হৈছে কোনো ব্যক্তি, গোট, ধাৰণা, ঠাই, বস্তু, এটা ঘটনা আদি । কোনো ক্ষেত্ৰত এটা শব্দ বা বাক্যাংশই বিশ্বকোষৰ বিষয় হ’ব পাৰে, যেনে মেচিডনিয়া(পৰিভাষা) । কাচিত্হে কোনো প্ৰৱন্ধৰ এটাতকৈ অধিক সুস্পষ্ট সংজ্ঞা বা শিৰোনামাৰ ব্যৱহাৰ থাকিব পাৰে । সংখ্যাৰৰ সাংস্কৃতিক বা গাণিতিক বিশেষত্বৰ বিষয়ে লিখা প্ৰবন্ধও গ্ৰহণযোগ্য ।\nঅভিধানিক ৱিকি বিচাৰিছে যদি আমাৰ ভগ্নী প্ৰকল্প Wiktionary চাওক ।\nব্যৱহাৰ, অপশব্দ, আৰু/বা জতুৱা ঠাঁচ পথনিৰ্দেশিকা । ভাষা, দোৱান বা অপশব্দৰ প্ৰকাৰৰ বৰ্ণনামূলক প্ৰৱন্ধ গ্ৰহণীয় । তেনে ভাষাৰ কথকৰ বাবে সহায় প্ৰবন্ধ গ্ৰহণযোগ্য নহয় । অধিক তথ্যৰ বাবে তলৰ "ৱিকিপিডিয়া কোনো হাতপুথি, প্ৰসংগপুথি, পাঠ্যপুথি বা বৈজ্ঞানিক গৱেষণাপত্ৰ নহয়" চাওক ।\nসহায়িকাপুথিৰ সংগ্ৰহ বিচাৰিছে যদি আমাৰ ভগ্নী প্ৰকল্প Wikibooks চাওক ।\nৱিকিপিডিয়া কোনো মৌলিক চিন্তাৰ প্ৰকাশস্থল নহয়[সম্পাদনা কৰক]\n"WP:FORUM" redirects here; you may be looking for ৱিকিপিডিয়া:Forum shopping or ৱিকিপিডিয়া:Village pump.\nৱিকিপিডিয়া আপোনাৰ নিজৰ চিন্তা আৰু বিশ্লেষণ বা নতুন তথ্য প্ৰকাশৰ স্থল নহয় । মৌলিক গৱেষণাৰ নীতি মানি চলি অনুগ্ৰহ কৰি তলৰ কাৰণসমূহৰ বাবে ৱিকিপিডিয়াক ব্যৱহাৰ নকৰিব:\nপ্ৰাথমিক (মৌলিক) গৱেষণা।, যেনে প্ৰস্তাৱিত তত্ত্ব আৰু সমাধান, মৌলিক চিন্তা, শব্দৰ সংজ্ঞা, নতুন শব্দৰ উদ্ভাৱন আদি । আপুনি যদি কোনো বিষয়ত প্ৰাথমিক গৱেষণা সম্পূৰ্ণ কৰিছে, তেন্তে তাৰ ফলাফল আন ঠাইত যেনে সহকৰ্মীয়ে পৰ্যালোচনা কৰা পত্ৰিকা, আন ছপা মাধ্যম বা সন্মানীয় অনলাইন পত্ৰিকাত প্ৰকাশ কৰক । তাৰ পিছত ই গ্ৰহণীয় জ্ঞানৰ অংশ হৈ পৰিলে ৱিকিপিডিয়াই ইয়াক বিবেচনা কৰিব; কিন্তু বিষয়বস্তুৰবিশ্বাসযোগ্যতা প্ৰমাণ কৰাৰ বাবে আৰু সেয়া যে মাথোঁ সম্পাদকৰ মতামত নহয় তাক দেখুৱাবলৈ তেনে সঠিক উৎসৰ উল্লেখ আৱশ্যক ।\nব্যক্তিগত উদ্ভাৱন। যদি আপুনি বা আপোনাৰ কোনো বন্ধুৱে এটা নতুন শব্দ, এটা সুৰাপানৰ খেল, বা এটা নতুন ধৰণৰ নৃত্যশৈলীৰ উদ্ভাৱন কৰিছে, তেন্তে একাধিক, স্বাধীন আৰু দ্বিতীয় উৎসই তাৰ প্ৰতিবেদন নিদিয়ালৈকে সেয়া ৱিকিপিডিয়াৰ প্ৰবন্ধৰ বিষয় হ’বলৈ উল্লেখযোগ্য নহয় । ৱিকিপিডিয়া এদিনতে গঢ়া বস্তুৰ বাবে নহয় ।\nব্যক্তিগত ৰচনা। য’ত বিশেষজ্ঞৰ মতামতৰ সলনি আপোনাৰ নিজা অনুভৱ প্ৰকাশ পায় । যদিও ৱিকিপিডিয়াত মানুহৰ জ্ঞান সংগ্ৰহ কৰা হৈছে, ই তেনে জ্ঞানৰ অংশ হ’বলৈ যোৱা ব্যক্তিগত মতৰ বাহন নহয় । কোনো ক্ষেত্ৰত এজন ব্যক্তিৰ মতামত আলোচনা কৰাটো অতি প্ৰযোজনীয় হ’লে আন সদস্যসকলক তাৰ বিষয়ে লিখিবলৈ দিয়া উচিত । ৱিকিপিডিয়াৰ লগত সংগতি থকা ব্যক্তিগত ৰচনা আপোনাৰ সদস্য নামস্থানত বা মেটা ৱিকিত গ্ৰহণীয় । ৱিকিইন্‌ফ' (Wikinfo)ত থকা ফৰ্কে প্ৰবন্ধত ব্যক্তিগত মতামত দিবলৈ উত্‍সাহ যোগায় ।\nআলোচনা সভা । অনুগ্ৰহ কৰি এখন বিশ্বকোষ সৃষ্টিৰ কামতহে মনোযোগ দিয়ক । আপুনি ৱিকিপিডিয়াৰ লগত সংগতি থকা বিষয়ৰ ওপৰত কথা-বতৰা পৃষ্ঠাত আন সদস্যৰ লগত আলোচনা কৰিব পাৰে আৰু সংশ্লিষ্ট আলোচনা পৃষ্ঠাত কোনো সমস্যাৰ সমাধান কৰিব পাৰে, কিন্তু অনুগ্ৰহ কৰি প্ৰবন্ধত সেই আলোচনা অন্তৰ্ভুক্ত নকৰিব । মনত ৰাখিব যে আলোচনা পৃষ্ঠাৰ উদ্দেশ্য হৈছে কোনো প্ৰবন্ধৰ উন্নতি ঘটোৱা । সেইখন প্ৰৱন্ধটোৰ বিষয়বস্তুৰ ওপৰত সাধাৰণ আলোচনা কৰাৰ বাবে নহয়, বা উপদেশ আৰু কাৰিকৰী সহায়ৰ বাবেও নহয় । আপুনি যদি কোনো বিষয়ৰ ওপৰত নিৰ্দিষ্ট প্ৰশ্ন সুধিব বিচাৰিছে তেন্তে প্ৰসংগ মেজত সেইটো উত্থাপন কৰক । আন ৱিকিপিডিয়ানৰ লগত পাতলীয়া ধৰণৰ আলোচনা কৰিব বিচাৰিলে আই.আৰ.চি. চেনেল যেনে #wikipedia ব্যৱহাৰ কৰক । মন কৰক যে ই এটা আই.আৰ.চি. চেনেলহে, কোনো বাৰ্তা দেৱাল নহয় । আলোচনা আৰু তৰ্কৰ বাবে ব্যৱহাৰ কৰিব পৰাকৈ আন কেইবাটাও ৱিকিপ্ৰকল্পৰ কাম চলি আছে । আলোচনা পৃষ্ঠাত অগ্ৰহণযোগ্য বিষয়বস্তু আলোচনা পৃষ্ঠা পথনিৰ্দেশিকা অনুসৰি আঁতৰাই পেলোৱা হ’ব পাৰে ।\nৱিকিপিডিয়া কোনো প্ৰচাৰযন্ত্ৰ নহয়[সম্পাদনা কৰক]\nৱিকিপিডিয়া কোনো প্ৰচাৰযন্ত্ৰ, যুদ্ধক্ষেত্ৰ, বা অপপ্ৰচাৰ, বিজ্ঞাপন আৰু প্ৰদৰ্শনীৰ বাহন নহয় । এই নীতিটো প্ৰবন্ধ, শ্ৰেণী, সাঁচ, আলোচনা আৰু সদস্য পৃষ্ঠাৰ ক্ষেত্ৰত প্ৰযোজ্য । সেইকাৰণে তলৰ বিষয়বোৰ ৱিকিপিডিয়াত সন্নিৱিষ্ট কৰা উচিত নহয় ।\nকোনোধৰণৰ ওকালতি, অপপ্ৰচাৰ বা নিযুক্তি: বাণিজ্যিক, ৰাজনৈতিক, ধাৰ্মিক, ক্ৰীড়া-সম্পৰ্কীয় বা তেনে আন কিবা । ৱিকিপিডিয়াত অৱশ্যেই নিৰপেক্ষ দৃষ্টিভংগীৰ নীতি মানি চলি তেনেধৰণৰ কামৰ বিষয়ে বস্তুনিষ্ঠভাৱে উল্লেখ কৰিব পাৰি । আপোনাৰ চিন্তা-ধাৰণাৰ সুফলসমূহ ৰাইজক জনাব বিচাৰিলে আপুনি এটা ব্ল’গ আৰম্ভ কৰিব পাৰে বা ইণ্টাৰনেট ফ’ৰামত যোগদান কৰিব পাৰে । ৱিকিপিডিয়া:ওকালতি চাওক ।\nঅভিমতৰ অংশ : যদিও কিছুমান বিষয় যেনে সাম্প্ৰতিক বা ৰাজনৈতিক ঘটনাৱলীৱে কোনো ব্যক্তিক প্ৰচাৰ চলাবলৈ (উদাহৰণস্বৰূপে তেওঁৰ প্ৰিয় দৃষ্টিভংগীৰে আবেগিকভাৱে ওকালতি কৰা) প্ৰলোভিত কৰিব পাৰে, ৱিকিপিডিয়া তেনে কামৰ মাধ্যম নহয় । প্ৰবন্ধসমূহে যুক্তিপূৰ্ণ তথ্য আৰু নিৰপেক্ষ দৃষ্টিভংগী ডাঙি ধৰি ভাৰসাম্য ৰক্ষা কৰিব লাগিব । ৱিকিপিডিয়াৰ লেখকসকলে সোনকালে অপ্ৰচলিত হৈ নোযোৱা প্ৰবন্ধ লিখিবলৈ অহৰহ চেষ্ঠা কৰা উচিত । কিন্তু ৱিকিপিডিয়াৰ ভগ্নী প্ৰকল্প ৱিকিবাতৰিয়ে ইয়াৰ প্ৰবন্ধৰ ওপৰত মন্তব্যক আদৰণি জনায় ।\nকেলেংকাৰীৰ প্ৰচাৰ, পাতলীয়া আলোচনাৰ জৰিয়তে বা কাৰোবাৰ মুখেৰে শুনা । জীৱিত ব্যক্তিৰ বিষয়ে লিখা প্ৰৱন্ধ সেইজনৰ মানহানি নোহোৱাকৈ আৰু ব্যক্তিগত জীৱনত আঘাত নজনোৱাকৈ উচ্চ মানদণ্ডৰ হ’ব লাগে । কেৱল আন এজনৰ সন্মানক আক্ৰমণ কৰিবলৈকে প্ৰবন্ধ লিখিব নালাগে ।\nআত্মপ্ৰচাৰ, আপোনাৰ নিজৰ বিষয়ে বা আপুনি জড়িত থকা প্ৰকল্পৰ বিষয়ে লিখিবলৈ মন যোৱাটো স্বাভাৱিক । কিন্তু মনত ৰাখিব যে ৱিকিপিডিয়া প্ৰবন্ধৰ মানদণ্ডসমূহ সেইবোৰ পৃষ্ঠাৰ বাবেও সমানে প্ৰযোজ্য । তাৰ ভিতৰত আছে নিৰপেক্ষ দৃষ্টিভংগী যিটো নিজৰ বিষয়ে লিখোঁতে বজাই ৰখাটো টান হ’ব পাৰে । আত্মজীৱনীৰ উত্‍সলৈ পোনাই দিয়া সংযোগ বা প্ৰসংগৰ পয়োভৰ গ্ৰহণযোগ্য নহয় । অধিক তথ্যৰ বাবে ৱিকিপিডিয়া:উল্লেখযোগ্যতা, ৱিকিপিডিয়া:আত্মজীৱনী আৰু ৱিকিপিডিয়া:আদৰ্শৰ বিবাদ চাওক ।\nবিজ্ঞাপন: প্ৰতিষ্ঠান আৰু সামগ্ৰীৰ তথ্যসমূহ বস্তুনিষ্ঠ আৰু পক্ষপাতশূন্য শৈলীৰে লিখা হয় । সকলো প্ৰবন্ধৰ বিষয়বস্তুৰ স্বাধীন, তৃতীয় পক্ষ উৎসৰ দ্বাৰা সত্যাসত্য নিৰূপণ হোৱা উচিত । সেইবাবে কোনো সৰু গেৰেজ বা স্থানীয় কোম্পানীৰ বিষয়ে লিখা প্ৰবন্ধ গ্ৰহণীয় নহয় । বৃহত্ প্ৰতিষ্ঠানৰ লগত জড়িত হ’লেহে বাণিজ্যিক গোটৰ বহিঃ সংযোগ গ্ৰহণযোগ্য হ’ব । ৱিকিপিডিয়াই কোনো প্ৰতিষ্ঠানৰ অনুমোদন নকৰে বা জড়িত প্ৰকল্প নচলায়। ক’ৰ্প’ৰেট উল্লেখযোগ্যতাৰ সহায়ৰ বাবে ৱিকিপিডিয়া:উল্লেখযোগ্যতা (সন্থা আৰু প্ৰতিষ্ঠান) চাওক । বাণিজ্যিক নহ’লেও কোনো ঘটনাৰ প্ৰচাৰ বা ৰাজহুৱা জাননীৰ বাবে আন ফ’ৰাম ব্যৱহাৰ কৰক, ৱিকিপিডিয়া নহয় ।\nৱিকিপিডিয়াৰ ভিতৰুৱা নীতি আৰু পথনিৰ্দেশিকাবোৰৰ ওপৰত শৃংখলাপূৰ্ণ মতামত সদস্য পৃষ্ঠাত কৰিব পাৰি, কাৰণ সেইবোৰ এই প্ৰকল্পৰ সাম্প্ৰতিক আৰু ভৱিষ্যতৰ কৰ্মৰাজীৰ বাবে প্ৰয়োজনীয়।\nৱিকিপিডিয়া কোনো সংযোগ,চিত্ৰ বা মিডিয়া ফাইল ৰখা ভঁৰাল নহয়[সম্পাদনা কৰক]\nৱিকিপিডিয়া মাত্ৰ সংযোগ, চিত্ৰ, বা মিডিয়া ফাইল ৰখা মিৰ’ৰ বা ভঁৰাল নহয় । ৱিকিপিডিয়া প্ৰবন্ধ তলত দিয়া ধৰণৰ হ’ব নালাগে :\nমাথোঁ বহিঃ সংযোগৰ সংগ্ৰহ বা ইণ্টাৰনেট নিৰ্দেশিকা । প্ৰবন্ধত এটা বা অধিক বিষয়বস্তু-সম্বন্ধীয় সংযোদ দিয়াত একো বাধা নাই; কিন্তু অতিমাত্ৰা তালিকাই প্ৰৱন্ধটোক গৌণ কৰি ৱিকিপিডিয়াৰ উদ্দেশ্যৰ পৰা আঁতৰি যাব পাৰে । বহু "অনুৰাগী স্থান" বা "ফেনচাইট" থকা থকা বিষয়ৰ প্ৰবন্ধত এটা মুখ্য অনুৰাগী স্থানৰ সংযোগ দিয়াই উচিত । সহায়ৰ বাবে ৱিকিপিডিয়া:বহিঃ সংযোগ চাওক ।\nভিতৰুৱা সংযোগৰ সংগ্ৰহ, মাত্ৰ দ্ব্যৰ্থতা দূৰীকৰণ পৃষ্ঠাৰ বাহিৰে যেতিয়া কোনো প্ৰৱন্ধৰ শিৰোনামা দ্ব্যৰ্থক হয়, আৰু প্ৰৱন্ধ সজ্জা তথা দিক্‌দৰ্শনত সহায় হোৱাকৈ তালিকা পৃষ্ঠাৰ বাহিৰে । ইয়াৰ বাবে অনুগ্ৰহ কৰি ৱিকিপিডিয়া:মূল তালিকাসমূহ#নিৰ্বাচনৰ মাপকাঠী চাওক ।\nমাথোঁ ৰাজহুৱা প্ৰান্ত(পাব্লিক ডমেইন) বা আন উত্‍স তথ্য যেনে সমগ্ৰ কিতাপ বা উত্‍স সংকেত, মূল ঐতিহাসিক নথি, আইন, ঘোষণা, আৰু আন আন উত্‍স তথ্য যিবোৰ মৌলিক ৰূপতহে উপস্থাপন কৰিলে কামত আহে । প্ৰাথমিক উত্‍সৰ সম্পূৰ্ণ নকল ৱিকিউত্‍সতহে অন্তৰ্ভুক্ত কৰিব পাৰি, ৱিকিপিডিয়াত নহয় । ৰাজহুৱা প্ৰান্তৰ সম্পদ যেনে এনচাইক্ল’পেডিয়া ব্ৰিটানিকাৰ তথ্য প্ৰৱন্ধত বিষয়বস্তু যোগ কৰিবলৈ ব্যৱহাৰ কৰিব পাৰি (তেনে কাৰ্যৰ পথনিৰ্দেশিকাৰ বাবে কুম্ভীলক বৃত্তি পথনিৰ্দেশিকা:ৰাজহুৱা প্ৰান্তৰ উত্‍স চাওক) । অধিক তথ্যৰ বাবে ৱিকিপিডিয়া:দীঘলীয়া মূল উৎসৰ সম্পূৰ্ণ পাঠ সন্নিৱিষ্ট নকৰিব আৰু ৱিকিউত্‍সৰ অন্তৰ্ভুক্তিকৰণ নীতি চাওক ।\nমাথোঁ চিত্ৰ বা মিডিয়া ফাইলৰ সংগ্ৰহ য’ত প্ৰবন্ধৰ নাম-গোন্ধ নাই । আপুনি মাত্ৰ ছবি দান কৰিব খুজিলে তাক বিশ্বকোষীয় লেখাৰে সজাই তোলক, বা ৱিকিপিডিয়া সাধাৰণত অন্তৰ্ভুক্ত কৰক । যদি ছবিখন কোনো ৱেবচাইটৰ ৰাজহুৱা প্ৰান্তৰ উত্‍সৰ পৰা লোৱা হৈছে, তেন্তে তাক ৱিকিপিডিয়া:প্ৰবন্ধ নোহোৱা চিত্ৰ বা ৱিকিপিডিয়া:ৰাজহুৱা প্ৰান্ত চিত্ৰ উত্‍সত সন্নিৱিষ্ট কৰক ।\nৱিকিপিডিয়া গীতৰ কথাৰ তথ্যকোষ নহয়[সম্পাদনা কৰক]\nৱিকিপিডিয়াৰ প্ৰৱন্ধত স্বত্বাধিকাৰ থকা গীতৰ কথা সন্নিৱিষ্ট কৰাটো অনুমোদিত নহয় । ৰাজহুৱা প্ৰান্তত থকা গীতৰ কথা অন্তৰ্ভুক্ত কৰিব পাৰি, কিন্তু তাৰ লগত গীতটোৰ লেখক, শিল্পী, শ্ৰব্যসঁফুৰাৰ নাম, বাণীবন্ধনৰ বছৰৰ লগতে ইতিহাস, আঁৰৰ কথা, বিষয়বস্তু আৰু সংগীতৰ বিশ্লেষণৰ বিষয়ে পক্ষপাতশূন্যভাৱে লিখিব লাগিব ।\nৱিকিপিডিয়া কোনো ব্ল'গ,সামাজিক যোগাযোগমূলক বা স্মৃতিচিহ্ন ৰক্ষাৰ স্থান নহয়[সম্পাদনা কৰক]\nঅতিৰিক্ত তথ্য: ৱিকিপিডিয়া:সদস্য পৃষ্ঠা\nৱিকিপিডিয়া টুইটাৰ বা ফে’চবুকৰ দৰে সামাজিক যোগাযোগৰ মাধ্যম নহয় । আপুনি ৱিকিপিডিয়াত নিজৰ ৱেবচাইট, ব্ল’গ, ৱিকি, বা ক্লাউড তুলি দিব নোৱাৰে। ৱিকিপিডিয়াৰ পৃষ্ঠা তলত দিয়া উদাহৰণবোৰৰ দৰে হ’ব নালাগে :\nব্যক্তিগত ৱেব পৃষ্ঠা। ৱিকিপিডিয়ানসকলৰ নিজৰ সদস্য পৃষ্ঠা থাকে, কিন্তু সেয়া বিশ্বকোষত কাম কৰাৰ বিষয়ে তথ্য প্ৰদানৰ বাবেহে ব্যৱহাৰ কৰা উচিত । আপুনি যদি ব্যক্তিগত ৱেবপৃষ্ঠা বা ব্ল’গ এটা সৃষ্টি কৰিব খুজিছে, তেন্তে ইণ্টাৰনেটত তেনে বিনামূলীয়া সুবিধা দিয়া অজস্ৰ চাইটৰ পৰা কোনো এটা বাচি লওক । সদস্য পৃষ্ঠাত সামাজিক নেটৱৰ্ক সেৱা বা ধেমালিৰ ওপৰত গুৰুত্ব দিয়াৰ সলনি তাক সঠিক সহযোগৰ ভেঁটি হিছাপে গঢ়ি তোলক । ৱিকিপিডিয়াৰ লগত সংগতি থকা উপযুক্ত [[নামস্থানত সৃষ্টি কৰিব পাৰি ।\nফাইল ভঁৰাল স্থান। অনুগ্ৰহ কৰি কেৱল ৱিকিপিডিয়াৰ প্ৰবন্ধ বা প্ৰকল্প পৃষ্ঠাত ব্যৱহাৰ হোৱা (বা ব্যৱহাৰ হ’বলগীয়া) ফাইলহে আপল’ড কৰক । আপোনাৰ হাতত যদি আন প্ৰাসংগিক ছবি আছে, সেয়া ৱিকিমিডিয়া কমন্‌ছত আপল’ড কৰক য’ৰ পৰা তাক ৱিকিপিডিয়াৰ লগত সংযোগ কৰিব পৰা যাব ।\nডেটিং সেৱা। সম্বন্ধ গঢ়াৰ বাবে বা যৌনতাৰ সংঘাতৰ বাবে ৱিকিপিডিয়া উপযুক্ত স্থান নহয় । অতিমাত্ৰা এনে বাহিৰা কথাক স্থান দিয়া সদস্য পৃষ্ঠা গ্ৰহণযোগ্য নহয় ।\nস্মৃতিচিহ্ন। বিশ্বকোষৰ প্ৰৱন্ধ‍ৰ বিষয়বস্তুৱে ৱিকিপিডিয়াৰ উল্লেখযোগ্যতাৰ প্ৰয়োজনীয়তা পূৰণ কৰিব‍ই লাগিব । এই প্ৰয়োজনীয়তা পূৰণ নকৰা মৃত বন্ধু, আত্মীয়, চিনাকী মানুহ বা আন কাৰোবাৰ স্মৃতিচাৰণৰ বাবে ৱিকিপিডিয়া উপযুক্ত স্থান নহয় । মন কৰক যে এই নীতিটো মূল প্ৰবন্ধ স্থানৰ বাহিৰত প্ৰযোজ্য নহয় আৰু প্ৰতিষ্ঠিত ৱিকিপিডিয়াৰ মৃত্যু হ’লে তেওঁৰ সদস্য পৃষ্ঠাক ইয়াৰ পৰা সীমিত অব্যাহতি দিয়া হয় ।\nযদি আপুনি ৱিকি প্ৰযুক্তিক আন কোনো প্ৰকল্পত সহযোগিতাৰ বাবে ব্যৱহাৰ কৰিব খোজে (লাগিলে সি মাত্ৰ এখন পৃষ্ঠাই হওক), তাৰ কাৰণে আন বহুতো ৱিকি হ’ষ্টিঙৰ সুবিধা থকা বিনামূলীয়া আৰু ব্যৱসায়িক চাইট আছে । আপুনি আপোনাৰ চাৰ্ভাৰত ৱিকি ছফ্টৱেৰ ইনষ্টলো কৰিও ল’ব পাৰে । এই বিষয়ক তথ্যৰ বাবে MediaWiki.orgত [[ইনষ্টল প্ৰক্ৰিয়াত সহায় চাওক ।\nওপৰত উল্লেখ কৰা বিষয়বস্তুৰ সীমাবদ্ধতা আপোনাৰ সদস্য পৃষ্ঠা আৰু আলোচনা পৃষ্ঠাতো প্ৰযোজ্য । আপোনাৰ সদস্য পৃষ্ঠা এটা ব্ল’গ নহয় । তাৰ উপৰি আপোনাৰ সদস্য পৃষ্ঠাখন আপোনাৰ নহয় । ই ৱিকিপিডিয়াৰ অংশ, আৰু আত্মপ্ৰচাৰৰ সলনি ৱিকিপিডিয়ানৰ মাজত সহযোগিতা বঢ়োৱাৰ বাবেহে ইয়াৰ ব্যৱহাৰ হোৱা উচিত । সদস্য পৃষ্ঠাৰ বিষয়ে বৰ্তমানৰ ঐকমত্য পথনিৰ্দেশিকাৰ বাবে সদস্য পৃষ্ঠা সহায় চাওক ।\nৱিকিপিডিয়া কোনো ডিৰেক্টৰি নহয়[সম্পাদনা কৰক]\nৱিকিপিডিয়া সকলো অস্বিত্ব থকা বস্তুৰে ডিৰেক্টৰি বা নিৰ্দেশিকা নহয় ।  । ৱিকিপিডিয়াৰ প্ৰৱন্ধ তলত দিয়াৰ দৰে নহয় :\nমিল নথকা বিষয়ৰ তালিকা বা ভঁৰাল যেনে উক্তি, বা ব্যক্তি (সঁচা বা কাল্পনিক)আদি। আপুনি উক্তিসমূহ অন্তৰ্ভুক্ত কৰিব বিচাৰিলে সেয়া আমাৰ ভগ্নী প্ৰকল্প ৱিকিউক্তিত কৰক । তালিকাৰ ভুক্তি বিখ্যাত হ'লে বা বিষয়ৰ লগত সম্বন্ধ থাকিলে তালিকা দিয়াত বাধা নাই । ক্ষিপ্ৰ প্ৰসংগৰ বাবে ৱিকিপিডিয়াত প্ৰসংগ তালিকা বা সাৰণীও অন্তৰ্ভুক্ত কৰিব পাৰি ।\nবংশানুক্ৰমিক ভুক্তি জীৱনী প্ৰবন্ধ কেৱল বিখ্যাত, কুখ্যাত, বা কোনো সফল ব্যক্তিৰ বিষয়েহে হোৱা উচিত। ইয়াৰ বাবে তেওঁৰ নাম বহু বাহ্যিক উত্‍সত আছে নেকি চালেই গম পোৱা যায় | কম জনাজাত ব্যক্তিৰ বিষয়ে আন প্ৰবন্ধৰ মাজতে উল্লেখ কৰিব পাৰি। প্ৰস্তাৱিত জীৱনী অভিধান প্ৰকল্পৰ বাবে m:Wikipeople চাওক।\nটেলিফোন ডিৰেক্টৰি বা য়েল্ল' পেজেজ । ফোন নাম্বাৰ, ফেক্স নাম্বাৰ আৰু ই-মেইল ঠিকনাৰ দৰে যোগাযোগৰ তথ্য বিশ্বকোষত থাকিব নালাগে ।\nডিৰেক্টৰি, ডিৰেক্টৰি ভুক্তি, ইলেক্ট্ৰনিক প্ৰ'গ্ৰেম নিৰ্দেশিকা, বা ব্যৱসায়ৰ সমল। উদাহৰণস্বৰূপে, ৰেডিঅ' ষ্টেচনৰ ওপৰত লিখা প্ৰবন্ধত প্ৰচাৰ হ'বলগীয়া কাৰ্যসূচী, বিজ্ঞাপন আদিৰ বিষয়ে থাকিব নালাগে, মাত্ৰ গুৰুত্বপূৰ্ণ ঘটনা বা ঐতিহাসিক কাৰ্যসূচীৰ উল্লেখ কৰিলেই হ'ল । তেনেধৰণে ব্যৱসায় সম্বন্ধীয় পৃষ্ঠাত প্ৰতিষ্ঠানটোৰ সকলো পেটেণ্টৰ তালিকা থাকিব নালাগে ।\nবিক্ৰী তালিকা। উত্সৰ উল্লেখ আৰু বৈধ কাৰণ নাথাকিলে সামগ্ৰীৰ দাম লিখিব নালাগে । আন সামগ্ৰীৰ লগত বা বিভিন্ন বিক্ৰেতাৰ মাজত দামৰ পাৰ্থক্য চাবলৈ ৱিকিপিডিয়া কোনো মূল্য তুলনা সেৱা নহয় ।\nসালসলনি সূচী বা মুক্তি টোকা । কোনো সামগ্ৰীৰ বিষয়ে এটা প্ৰবন্ধত ইয়াৰ বিকাশৰ ইতিহাস আৰু প্ৰধান উন্নীতকৰণৰ তথ্য থাকিব লাগে । কিন্তু প্ৰতিটো মুক্তি বা নৱীকৰণৰ উল্লেখ এৰাই চলক ।\nঅনা-বিশ্বকোষীয় শ্ৰেণীকৰণ, যেনে "X প্ৰতিষ্ঠানে মৰকল কৰা Y ধৰ্মীয়/সাংস্কৃতিক গোটৰ মানুহ" । সাংস্কৃতিকভাৱে গুৰুত্বপূৰ্ণ পৰিঘটনা নোহোৱালৈকে এনে ধৰণৰ প্ৰস্থ-শ্ৰেণীক নতুন প্ৰবন্ধ সৃষ্টিৰ বাবে উল্লেখযোগ্য বুলি গণ্য কৰা নহয় । অধিক তথ্যৰ বাবে ৱিকিপিডিয়া:অতি-শ্ৰেণীকৰণ চাওক ।\nসকলো সম্ভাব্য তথ্যৰ বিশদ বিৱৰণ । প্ৰবন্ধ এটা ইয়াৰ বিষয়বস্তুৰ ওপৰত গ্ৰহণীয় জ্ঞানৰ সাৰাংশ হোৱা উচিত ।\nৱিকিপিডিয়া কোনো হাতপুথি, প্ৰসংগপুথি, পাঠ্যপুথি বা বৈজ্ঞানিক গৱেষণাপত্ৰ নহয়[সম্পাদনা কৰক]\nৱিকিপিডিয়া এক বিশ্বকোষীয় প্ৰসংগ কৰ্ম, কোনো পৰামৰ্শ হাতপুথি, পথনিৰ্দেশিকা পুথি বা পাঠ্যপুথি নহয় । ৱিকিপিডিয়াৰ প্ৰৱন্ধ তলত দিয়া বিষয়বোৰৰ দৰে হ'ব নালাগে:\nনিৰ্দেশ পুথি। যদিও ৱিকিপিডিয়াত ব্যক্তি, ঠাই আৰু আন আন বস্তুৰ বিৱৰণ আছে, এটা প্ৰৱন্ধ "কেনেকৈ কৰিব" তথ্য সম্বলিত ব্যৱহাৰকাৰীৰ হাতপুথি, উপদেশ স্তম্ভ (আইনী, চিকিৎসা সংক্ৰান্তীয় আৰু অন্যান্য) আৰু পৰামৰ্শ পেৰাৰ দৰে হ'ব নালাগে । টিউটৰিয়েল, আদেশ পুথি, খেলৰ নিৰ্দেশিকা, ব্যঞ্জন প্ৰকৰণ আদিও ইয়াত অন্তৰ্ভুক্ত । যদি আপুনি "কেনেকৈ কৰিব" জাতীয় হাতপুথিৰ প্ৰতি আগ্ৰহী, তেন্তে আপুনি ৱিকিহাউ, How to Wiki বা আমাৰ ভগ্নী প্ৰকল্প ৱিকিগ্ৰন্থ চাব পাৰে ।\nভ্ৰমণ সহায়িকা। আপুনি গুৱাহাটীৰ বিষয়ে কোনো প্ৰবন্ধ লিখোঁতে কামাখ্যা মন্দিৰৰ কথা উল্লেখ কৰিব পাৰিব৷ কিন্তু কামাখ্যা মন্দিৰলৈ কেনেকৈ যাব পাৰিব, গুৱাহাটীৰ কোন হোটেলত থাকিলে সুবিধা হ'ব, বা সেই স্থানৰ ফোন নম্বৰ আদি তথ্য ইয়াত উল্লেখ কৰাটো উচিত নহয়৷ এইবোৰ বিশ্বকোষীয় নিবন্ধৰ বাবে উপযুক্ত তথ্য নহয়৷ ৱিকিপিডিয়াৰ প্ৰবন্ধত হোটেল, বাছসেৱা বা পৰ্যটনৰ বাবে আকৰ্ষণীয় ৰেষ্টেৰেণ্ট আদিৰ বৰ্ণনা দিয়াটো উচিত নহয়৷ আপুনি এনে ধৰণৰ বৰ্ণনা ৱিকি ভ্ৰমণ]ত দিব পাৰে৷\nভিডিঅ' গেম হাতপুথি । কম্পিউটাৰ গেইম বা ভিডিঅ' গেইমৰ বিষয়ে লিখা কোনো প্ৰবন্ধত খেলবিধৰ বিষয়ে বৰ্ণনা কৰাটোহে মূল উদ্দেশ্য হ'ব লাগে৷ কেনেকৈ খেলবিধত জিকিব পাৰি সেই কথা উল্লেখ কৰাটো বিশ্বকোষীয় প্ৰবন্ধৰ ভিতৰত নপৰে৷\nইণ্টাৰনেটৰ হাতপুথি । কোনো ৱেবচাইটৰ বিষয়ে লিখা প্ৰবন্ধত ৱেবচাইটটোৰ প্ৰকৃতি, দেখিবলৈ কেনে, কেনে ধৰণৰ সেৱা প্ৰদান কৰে তাৰ বৰ্ণনা দিয়াটো উচিত নহয়৷ বিশ্বকোষৰ বৰ্ণনা বিশ্বকোষৰ নীতি মতেই দিব লাগিব৷ ইয়াত মাথো ৱেবচাইটটোৰ ইতিহাস, নিৰ্মাণৰ আঁৰৰ কথা, আদি উল্লেখ কৰা উচিত৷ উদাহৰণৰ কাৰণে শেহতীয়া ইভেণ্ট প্ৰ'ট'ল চাওক৷\nপ্ৰশ্নোত্তৰ। ৱিকিপিডিয়াৰ প্ৰবন্ধসমূহ সঘনাই উঠা প্ৰশ্ন (FAQs)-ৰ ভিতৰত সূচীভুক্ত কৰিব নোৱাৰি৷ ইয়াক সঠিক সজ্জাত তথ্যসমৃদ্ধভাৱেহে লিখা হয়৷\nপাঠ্যপুথি বা টীকাযুক্ত পাঠ। ৱিকিপিডিয়া এক বিশ্বকোষীয় প্ৰসংগ কৰ্ম, পাঠ্যপুথি নহয় । ৱিকিপিডিয়াৰ উদ্দেশ্য হৈছে তথ্যৰ উপস্থাপন কৰা, বিষয়বস্তুৰ শিক্ষা নহয় । প্ৰশ্নোত্তৰ আৰু সমস্যা সমাধানৰ উদাহৰণ থকা পাঠ্যপুথিৰ নিচিনা প্ৰবন্ধ সৃষ্টি কৰা উচিত নহয় । সেয়া আমাৰ ভগ্নী প্ৰকল্প ৱিকিগ্ৰন্থ, ৱিকিউৎস বা ৱিকিভাৰ্চিটিতহে থাকিব লাগে ।\nবৈজ্ঞানিক আলোচনী বা গৱেষণা পত্ৰ। পঢ়ুৱৈজন বিষয়বস্তু সম্পৰ্কে ভালদৰে জ্ঞাত বুলি ভাবি প্ৰবন্ধ প্ৰস্তুত কৰা উচিত নহয় । প্ৰবন্ধৰ আৰম্ভণিৰ ভাষা সাধাৰণ পঢ়ুৱৈয়ে বুজি পোৱাকৈ সহজ-সৰল ভাষাত লিখা উচিত আৰু তাৰ পিছত বিতং বিৱৰণৰ ফালে অগ্ৰসৰ হোৱা উচিত । উচ্চস্তৰৰ পৰিভাষা আৰু তথ্য ৱিকিসংযোগ হিছপে দিব লাগে ।\nবিদ্যায়তনিক ভাষা । পাঠসমূহ সাধাৰণ পঢ়ুৱৈৰ বাবে লিখা উচিত, উচ্চ শিক্ষিতৰ বাবে নহয় । প্ৰবন্ধৰ শিৰোনামা যিমান পাৰি বিদ্যায়তনিক পৰিভাষা পৰিহাৰ কৰি সাধাৰণ ব্যৱহাৰ অনুসৰি হোৱা উচিত ।\nপৰিঘটনা/বিষয় অধ্যয়ন (case study)। অনেক ক্ষেত্ৰত বিভিন্ন কাৰক বা অন্য বিষয়ৰ লগত বিষয়বস্তূৰ সম্পৰ্ক দৰ্শাই প্ৰবন্ধ লিখা দেখা যায়। প্ৰসংগ অনুসৰি অনেক ক্ষেত্ৰত ই উপযোগী হ'ব পাৰে, যেনে "en:Slate industry in Wales" আৰু "en:Island Fox", কিন্তু "অসমৰ ৰয়েল বেংগল টাইগাৰ" বা "যোৰহাটৰ বিহু" -ৰ বিষয়ে প্ৰবন্ধ প্ৰাসংগিক নহবও পাৰে। তদুপৰি এনে প্ৰবন্ধ POV fork বা মৌলিক গৱেষণা হোৱাৰহে সম্ভাবনা অধিক আৰু ৱিকিপিডিয়াৰ উপযুক্ত হ'ব নোৱাৰে।\nৱিকিপিডিয়া ভৱিষ্যতবাণী কৰা যাদুৰ গোলক নহয়[সম্পাদনা কৰক]\nৱিকিপিডিয়া অপ্ৰমাণিত তথ্য বা ভৱিষ্যতবাণীৰ সংকলন নহয়। ভৱিষ্যতে ঘটিব বুলি ভবা সকলো ঘটনা সম্বলিত প্ৰবন্ধবোৰৰ তথ্যসমূহ পৰীক্ষাযোগ্য হ'ব লাগিব। বিষয়টোও বৃহৎসংখ্যক পাঠকৰ বাবে আকৰ্ষণীয় হ'ব লাগিব। ই এনে হোৱা উচিৎ যাতে ভৱিষ্যতবাণী কৰা ঘটনাটো/বিলাক ঘটিলে ই প্ৰাসংগিক হয়। কোনো প্ৰস্তাব, আঁচনী আদি ভৱিষ্যতে সফল বা অসফল হ'লে কি হ'ব সেই সম্পৰ্কীয় আলোচনাৰ উল্লেখ উপযোগী হ'ব পাৰে যদিহে এনে আলোচনা প্ৰকৃত তথ্যৰ ওপৰত আধাৰিত হয়। সংকলকে নিজা মতামত আৰু বিশ্লেষণ প্ৰদান কৰাৰ পৰা বিৰত থাকিব লাগে। ভৱিষ্যৎবাণী, পূৰ্বানুমান বা ধাৰণা (theory) উপযুক্ত মান্য উৎসৰ পৰা দিব পৰা যায়, কিন্তু সংকলকে কোনো বিশেষ দৃষ্টিভংগীৰ প্ৰতি পাঠকৰ মনত অনুচিত পূৰ্বধাৰণা (bias) যাতে সৃষ্টি নহয় তাৰ প্ৰতি লক্ষ্য ৰাখিব লাগিব। ভৱিষ্য-প্ৰসংগ সম্পৰ্কীয় প্ৰবন্ধসমূহ(forward looking articles) যেনে অ-উন্মোচিত পণ্য যেনে চিনেমা বা ক্ৰীড়ানুষ্ঠান আদিৰ ক্ষেত্ৰত স্পাম বা ব্যৱসায়ীক প্ৰচাৰ বা অপ্ৰামাণিক দাবী (চিনেমাৰ ক্ষেত্ৰত ৱিকিপিডিয়া:NFF চাওক) এৰাই চলা উচিত। বিশেষকৈ:\nব্যক্তিগত ভৱিষ্যতে হ'বলগীয়া অনুস্থানবোৰ উল্লেখনীয় আৰু প্ৰায় থিৰাং হ'লেহে সংকলিত কৰা উচিত। সংশ্লিষ্ট তাৰিখবিলাক অনুস্থানটো প্ৰকৃততে সংঘটন নোহোৱালৈকে অনিশ্চিত। এনেধৰণৰ ঘটনাৰ পূৰ্বানুমান আদি দিলেও উপযুক্ত প্ৰসংগ সূত্ৰ আদি উল্লেখ কৰা বাঞ্চনীয়। এনে প্ৰবন্ধৰ উদাহৰণ হিচাবে 2012 U.S. presidential election, 2020 Summer Olympics আদি লক্ষণীয়। ইয়াৰ বিপৰীতে 2020 U.S. presidential election, 2036 Summer Olympics আদি তেনে প্ৰবন্ধ নহবও পাৰে যদিহে ইয়াত উল্লিখিত ঘটনাসমূহৰ বিষয়ে থিৰাংকৈ ক'ব পৰা নাযায়।\nIndividual items fromapredetermined list orasystematic pattern of names, pre-assigned to future events or discoveries, are not suitable article topics, if only generic information is known about the item. Lists of tropical cyclone names is encyclopedic; "Tropical Storm Alberto (2012)" is not, even though it is virtually certain thatastorm of that name will occur in the North Atlantic and will turn counterclockwise. Similarly, articles about words formed onapredictable numeric system (such as "septenquinquagintillion") are not encyclopedic unless they are defined on good authority, or genuinely in use. Certain scientific extrapolations are considered to be encyclopedic, such as chemical elements documented by IUPAC before isolation in the laboratory.\nৱিকিপিডিয়া কোনো বাতৰিকাকত নহয়[সম্পাদনা কৰক]\nঅতিৰিক্ত তথ্যৰ বাবে: Wikipedia:Notability (events)\nNot all verifiable events are suitable for inclusion in Wikipedia. Ensure that Wikipedia articles are not:\nNews reports. Wikipedia considers the enduring উল্লেখযোগ্যতা of persons and events. While news coverage can be useful source material for encyclopedic topics, most newsworthy events do not qualify for inclusion. For example, routine news reporting on things like announcements, sports, or celebrities is notasufficient basis for inclusion in the encyclopedia. While including information on recent developments is sometimes appropriate, breaking news should not be emphasized or otherwise treated differently from other information. Timely news subjects not suitable for Wikipedia may be suitable for our sister project Wikinews. See also: ৱিকিপিডিয়া:উল্লেখযোগ্যতা (পৰিঘটনা)\nWho's who. Even when an event is notable, individuals involved in it may not be. Unless news coverage of an individual goes beyond the context ofasingle event, our coverage of that individual should be limited to the article about that event, in proportion to their importance to the overall topic. (See ৱিকিপিডিয়া:Biographies of living persons for more details.)\nৱিকিপিডিয়া কোনো বাচ-বিচাৰহীন তথ্যৰ সংগ্ৰহ নহয়[সম্পাদনা কৰক]\nঅতিৰিক্ত তথ্যৰ বাবে: Wikipedia:Notability\nনীতিৰ আৰম্ভণিতে কোৱাৰ দৰে সঁচা বা বিশ্বাসযোগ্য হোৱা মানেই কোৱা বিষয় ৱিকিপিডিয়াত অন্তৰ্ভুক্ত হোৱাৰ বাবে উপযুক্ত নহ'বও পাৰে। ৱিকিপিডিয়াৰ প্ৰবন্ধ এনেকুৱা হ'ব নালাগে:\nসাৰাংশ-কেৱল কামৰ বিৱৰণ। কাল্পনিক বিষয়কো ৱিকিপিডিয়াত গ্ৰহণযোগ্যতা, উল্লেখযোগ্যতা আদি তথ্যসহিতে বিশ্বকোষীয় শৈলীৰে লিখা হয়। তেনেদৰে তথ্যচিত্ৰকে ধৰি অকাল্পনিক কৰ্ম, গৱেষণা পত্ৰ আৰু পুথি, ধাৰ্মিক পুথিৰ আদিত বিষয়ে প্ৰবন্ধত কেৱল সাৰাংশ থকা উচিত নহয়।\nগীতৰ কথাৰ ভঁৰাল। কপিৰাইট থকা গীতৰ কথাৰ ব্যৱহাৰ নূন্যতম হ'ব লাগে (উৰ্ধকমাৰ ব্যৱহাৰ আদৰণীয়) আৰু প্ৰবন্ধৰ বিষয়ৰ লগত ইয়াৰ প্ৰত্যক্ষ সামজঞ্জ্য থাকিব লাগে। প্ৰবন্ধ এটা কেৱল ৰাজহুৱা ড'মেইনত থকা গীতৰ কথাৰেই সৃষ্ট হ'ব নালাগে (তাৰ বাবে ৱিকিউৎস আছেই), কিন্তু লগতে গীতিকাৰৰ তথ্য, মুক্তিৰ তাৰিখ, সামাজিক প্ৰভাৱ আদি কথা থাকিব লাগে। কপিৰাইটবিহীন গীতৰ উক্তিও প্ৰবন্ধটোৰ প্ৰয়োজনতকৈ দীঘল হ'ব নালাগে। ইয়াক আলোচনা বা শৈলীৰ বৰ্ণনাৰ বাবেহে ব্যৱহাৰ কৰা উচিত। সম্পূৰ্ণ গীতৰ কথা ৱিকিউৎসত অন্তৰ্ভুক্ত কৰি প্ৰবন্ধটোৰ পৰা সংযোগ দিয়া উচিত। বিতৰণ কৰিবলৈ কোনো ৱেবছাইটৰ অধিকাৰ নাথাকিলে কপিৰাইট থকা গীতৰ কথাৰ বাবে সেই ৱেবছাইটলৈ লিংক নিদিব।\nপৰিসংখ্যাৰ অত্যাধিক তালিকা। দীঘল আৰু প্ৰয়োজনকৈ বেছি পৰিসংখ্যাৰ তালিকাই পঢ়ুৱৈক বিবুধিত পেলাব পাৰে আৰু প্ৰবন্ধৰ পঠনযোগ্যতা হ্ৰাস কৰে। তাৰ উপৰি প্ৰবন্ধত সাধাৰণ পঢ়ুৱৈৰ বাবে পৰিসংখ্যাৰ লগত বৰ্ণামূলক পাঠ্যও থাকিব লাগে। পৰিসংখ্যা এৰাব নোৱৰা হ'লে তথ্যৰ দীঘল তালিকাৰ পঠনযোগ্যতা বৃদ্ধিৰ বাবে টেবল্ ব্যৱহাৰ কৰা উচিত।\nৱিকিপিডিয়া চেন্সৰকৃত নহয়[সম্পাদনা কৰক]\nঅতিৰিক্ত তথ্যৰ বাবে: Wikipedia:Profanity, Wikipedia:Sexual content, Wikipedia:No disclaimers in articles, Editing policy: Preserve information, Wikipedia:Options to not see an image, and Wikipedia:Wikipedia is comprehensive\nৱিকিপিডিয়াত থকা কিছুমান সমল কিছুসংখ্যক পঢ়ুৱৈৰ বাবে আপত্তিজনক হ'ব পাৰে (ৱিকিপিডিয়া:Content disclaimer চাওক)। আটাইবোৰ প্ৰবন্ধ আৰু ছবি সকলো পঢ়ুৱৈৰ বাবে গ্ৰহণযোগ্য হ'ব বুলি ৱিকিপিডিয়াই নিশ্চয়তা দিব নোৱাৰে।\nযিকোনো লোকেই সম্পাদনা কৰিব পাৰে বাবে আৰু সালসলনিবোৰ লগে লগেই মুকলি হোৱা বাবে কিছুমান আপত্তিজনক কথা আঁতৰোৱাৰ আগতেই দৃশ্যমান হ'ব পাৰে।\nদেখদেখকৈ অগ্ৰহণযোগ্য সমল (যেনে- ভুৱা ৱেবছাইটলৈ লিংক, বা ধ্বংসপ্ৰৱণতা) সাধাৰণতে লগে লগে আঁতৰ কৰা হয়। ৱিকিপিডিয়াৰ জীৱিত ব্যক্তিৰ জীৱনী নীতি, বা আন ৱিকিপিডিয়া নীতিসমূহ ভংগ কৰা সমল (বিশেষকৈ নিৰপেক্ষ দৃষ্টিভংগী) বা ৱিকিপিডিয়াৰ চাৰ্ভাৰ অৱস্থিত থকা আমেৰিকা যুক্তৰাষ্ট্ৰৰ ফ্ল'ৰিডা ৰাজ্যৰ আইন ভংগ কৰা সমলো আঁতৰ কৰা হয়।\nআনহাতে কিছুমান প্ৰবন্ধত থকা পাঠ্য, ছবি বা লিংক কোনো লোকৰ বাবে আপত্তিজনক হ'লেও সেইবোৰ প্ৰবন্ধটোৰ বিষয়বস্তুৰ বাবে প্ৰাসংগিক হ'ব পাৰে। সম্ভাব্য আপত্তিজনক সমলৰ আলোচনাত এই প্ৰাসংগিকতাই স্থান পাব লাগে। কেৱল "আপত্তিজনক" হোৱাটোৱেই সমল আঁতৰ কৰা বাবে উপযুক্ত যুক্তি নহয়।\nকোনো সংগঠনৰ আভ্যন্তৰীণ নিয়মাৱলীয়ে কোনো তথ্য মুকলি কৰাত বাধা দিলেও ৱিকিপিডিয়াই তেনে নকৰে। কোনো সংস্থা, গোট বা ধৰ্মৰ সদস্যৰ বাবে কোনো নাম বা ছবি দেখুওৱাত মানা থাকিলেও সেই নিয়ম ৱিকিপিডিয়াত নাখাটে কাৰণ ৱিকিপিডিয়া সেই সংস্থাৰ সদস্য নহয়।\nৱিকিপিডিয়া সম্প্ৰদায়[সম্পাদনা কৰক]\nৱিকিপিডিয়া কোনো নৈৰাজ্য নহয়[সম্পাদনা কৰক]\nঅতিৰিক্ত তথ্য: m:Power structure\nৱিকিপিডিয়া কোনো গণতন্ত্ৰ নহয়[সম্পাদনা কৰক]\nঅতিৰিক্ত তথ্যৰ বাবে: Wikipedia:Polling is notasubstitute for discussion\nWikipedia is not an experiment in democracy or any other political system. Its primary but not exclusive method of determining ঐকমত্য is through editing and discussion, not voting. Although editors occasionally use straw polls in an attempt to test for consensus, polls or surveys sometimes impede rather than assist discussion.\nৱিকিপিডিয়া কোনো আমোলাতন্ত্ৰ নহয়[সম্পাদনা কৰক]\n"WP:BURO" নামৰ পৃষ্ঠাই ইয়ালৈ পুনৰ্নিদেশ কৰিছে। the "bureaucrat" user access levelৰ বাবে, WP:CRAT চাওক।\nWhile Wikipedia's written নীতি আৰু পথনিৰ্দেশিকাসমূহ should be taken seriously, they can be misused. Do not follow an overly strict interpretation of the letter of policy without consideration for the principles of policies. If the rules truly prevent you from improving the encyclopedia, সেইবোৰ উপেক্ষা কৰক. Disagreements are resolved through ঐকমত্য-ভিত্তিক discussion, rather than through tightly sticking to rules and procedures. Furthermore, policies and guidelines themselves may be changed to reflect evolving consensus.\nৱিকিপিডিয়া কোনো ৰণভূমি নহয়[সম্পাদনা কৰক]\nঅতিৰিক্ত তথ্যৰ বাবে: Wikipedia:Wikipedia is not about winning\nৱিকিপিডিয়া ভয়, ঘৃণা, ব্যক্তিগত ওখনা-ওখনি বা ৰণৰ থলী নহয়। আলোচনা পৃষ্ঠাত ৰণৰ শিঙা বজোৱাটো ৱিকিপিডিয়াৰ নীতিৰ পৰিপন্থী। ইয়াৰ লগতে নিজৰ যুক্তি সাব্যস্ত কৰিবলৈ ৱিকিপিডিয়াৰ নীতি বা আন পৃষ্ঠাৰ সালসলনি নকৰিব।\nEvery user is expected to interact with others শিষ্টাচাৰ, calmly, and inaspirit of cooperation. Do not insult, harass, or intimidate those with whom you haveadisagreement. Rather, approach the matter intelligently and engage in polite discussion. If another user behaves in an uncivil, uncooperative, or insulting manner, or even tries to harass or intimidate you, this does not give you an excuse to respond in kind. Address only the factual points brought forward, ignoring the inappropriate comments, or disregard that user entirely. If necessary, point out gently that you think the comments might be considered uncivil, and make it clear that you want to move on and focus on the content issue. Ifaconflict continues to bother you, take advantage of Wikipedia's মতবিৰোধ সমাধান process. There are always users willing to mediate and arbitrate disputes between others.\nIn large disputes, resist the urge to turn Wikipedia intoabattleground between factions. ভাল ভাৱ ৰাখক that every editor and group is here to improve Wikipedia—especially if they holdapoint of view with which you disagree. Work with whomever you like, but do not organizeafaction with the main goal of disrupting Wikipedia’s fundamental decision-making process, which is based on buildingaঐকমত্য. Editors in large disputes should work in good faith to find broad principles of agreement between different viewpoints.\nDo not use Wikipedia to make আইনী or other threats against Wikipedia, Wikipedians, or the Wikimedia Foundation—other means already exist to communicate legal problems. Threats are not tolerated and may result inaban.\nৱিকিপিডিয়া বাধ্যতামূলক নহয়[সম্পাদনা কৰক]\nৱিকিপিডিয়া এখন স্বেচ্ছাসেৱকৰ সমাজ | ইয়াত ৱিকিপিডিয়ানে ইচ্ছা কৰাতকৈ অধিক সময় আৰু প্ৰচেষ্টা খৰচ কৰাৰ প্ৰয়োজন নাই | আন ৱিকিপিডিয়ানৰ পৰা অধিক দাবী কৰাতকৈ ৱিকিপিডিয়াৰ উন্নিতকৰণতহে গুৰুত্ব দিয়া উচিত | বিশেষকৈ ব্যৱহাৰ বা আচৰণৰ ক্ষেত্ৰত সম্পাদকসকলে ৱিকিপিডিয়াৰ নীতিসমূহ মানি চলা উচিত | কিন্তু যিকোনো সময়ত সম্পাদকে বিৰতি ল’ব পাৰে বা ৱিকিপিডিয়া এৰি যাব পাৰে |\nআৰু শেষত...[সম্পাদনা কৰক]\nৱিকিপিডিয়া কিছুমান ভয়ানক চিন্তাৰ তালিকা নহয়। আমাৰ কাৰোবাৰ বেয়া চিন্তা আমি পূৰ্বানুমান কৰিব নোৱাৰোঁ ! এই পৃষ্ঠাৰ প্ৰায় সকলোবোৰ কথা থকাৰ কাৰণ হ'ল কোনোবাই আগতে পূৰ্বানুমান নকৰা কিছু নতুন চিন্তা কৰিছে ! সাধাৰণভাৱে ক'বলৈ গ'লে "সেইটো বেয়া চিন্তা" বুলি ভাবিলে তেনে কাম নকৰাই শ্ৰেয় যদিহে চিন্তাটো বেয়া বুলি সবল যুক্তি থাকে।\nআপুনি যদি বিবুধিত পৰিছে[সম্পাদনা কৰক]\nএটা প্ৰবন্ধত কি থাকিব বা নাথাকিব লাগে তাক লৈ যদি চিন্তাত পৰিছে, তেন্তে নিজকে প্ৰশ্ন কৰক যে এজন সাধাৰণ পঢ়ুৱৈয়ে এখন বিশ্বকোষত সেই শিৰোনামাৰে কি বিচাৰিব। ৱিকিপিডিয়া:বিলোপনযোগী প্ৰবন্ধ/সাধাৰণ ফলাফল আনুষ্ঠানিক নীতি নহয়, কিন্তু অতীতত কি ধৰণৰ প্ৰবন্ধ বিশ্বকোষৰ উপযোগী বুলি বিবেচিত হৈছে বা নাইহোৱা সেইটো ঠিৰাং কৰাত সহায় কৰিব।\nআপুনি যদি ওপৰত দিয়া কোনো নিয়ম উলঙ্ঘা কৰা হৈছে বুলি ভাবিছে, তেন্তে:\nপ্ৰবন্ধটোৰ বিষয়বস্তু সলনি কৰক (সাধাৰণ সম্পাদনা)।\nইতিহাস সংৰক্ষণ কৰি পৃষ্ঠাখন পুনৰ্নিৰ্দেশ হিছাপে ৰাখক।\nযদি পৃষ্ঠাখনে বিলোপন নীতিৰ চৰ্তসমূহ পূৰণ কৰিছে, সেইখনক বিলোপনৰ বাবে প্ৰস্তাৱ কৰক। কি ধৰণৰ অৱদান বিলোপ কৰা হ’ব পাৰে সেয়া জানিবলৈ আপুনি তাৰ আলোচনাত নিয়মীয়াকৈ ভাগ ল’ব লাগিব।\nআন আন ৱিকিপিডিয়ানৰ সৈতে কথা-বতৰা পৃষ্ঠাৰ জৰিয়তে আলোচনা কৰি ঐকমত্যত উপনীত হ’লে এই পৃষ্ঠাখনৰ নিয়মাৱলী সলনি কৰক। নতুন বিকল্প যোগ দিওঁতে অনুগ্ৰহ কৰি যিমান পাৰি খোলোচা হওক আৰু একেধৰণৰ, অনুমোদিত বিষয়ৰ প্ৰতি-উদাহৰণ দিয়ক।\nঅতিৰিক্ত তথ্য[সম্পাদনা কৰক]\nৱিকিপিডিয়া কি নহয় তাৰ বিষয়ে অন্যান্য পাঠ\nসাধাৰণ ত্ৰুটি এৰাই চলা\nএখন বিশ্বকোষ কিদৰে গঢ়িব পাৰি\nসংশোধন#লিখনশৈলী – অনুপযুক্ত পাঠ চিহ্নিত কৰিবৰ বাবে সাঁচৰ তালিকা\nজি.এফ.ডি.এল. কি নহয়\nৱিকিপিডিয়া কি নহয়/আন চিন্তা\nমোৰ পৃষ্ঠাখন কিয় বিলোপ কৰা হ'ল?\nৱিকিপিডিয়া এখন বিশ্বকোষ\nৱিকিপিডিয়া কোনো বাতৰি কাকত নহয়\n↑ ৱিকিপিডিয়াৰ পৃষ্ঠাসমূহ ৱিকিপিডিয়াৰ লগত সম্পৰ্ক নথকা বিষয়ৰ ওকালতিৰ বাবে ব্যৱহাৰ কৰিব নোৱাৰি । কিন্তু ৱিকিপিডিয়া নামস্থানত থকা পৃষ্ঠাসমূহ ৱিকিপিডিয়াৰ উন্নতিসাধনৰ বিচৰা নিৰ্দিষ্ট দৃষ্টিকোণৰ বাবে ব্যৱহাৰ কৰিব পাৰি । সেইবাবে ৱিকিপিডিয়া সম্পৰ্কীয় লিখনী, প্ৰকল্প পৃষ্ঠা, প’ৰ্টেল আদি ৱিকিপিডিয়াৰ অংশ বুলি গণ্য কৰা হ’ব ।\n↑ এই বিধি আভ্যন্তৰীন সংগঠনৰ কামত ব্যৱহাৰ হোৱা বা উল্লেখযোগ্য বিষয় বৰ্ণনা কৰা ৱিকিপিডিয়াৰ প্ৰবন্ধত থকা সংযোগৰ তালিকাৰ ক্ষেত্ৰত প্ৰযোজ্য নহয়\n↑ ৱিকিপিডিয়া:Requests for arbitration/Rex071404 চাওক\n↑ The how-to restriction does not apply to the project namespace, where "how-to"s relevant to editing Wikipedia itself are appropriate, such as ৱিকিপিডিয়া:How to drawadiagram with Dia. Also, in the মূল নামস্থান, describing to the reader how other people or things use something is encyclopedic; instructing the reader in the imperative mood about how to use something is not.\n↑ Joseph Michael Reagle, Jr.; Lawrence Lessig (30 September 2010). Good Faith Collaboration: The Culture of Wikipedia. MIT Press. পৃষ্ঠা. 90-91. ISBN 9780262014472. http://books.google.com/books?id=ml7SlTq8XvIC&pg=PA90। আহৰণ কৰা হৈছে: 30 June 2011.\n↑ If you believe that your legal rights are being violated, you may discuss this with other users involved, take the matter to the appropriate mailing list, contact the Wikimedia Foundation, or in cases of স্বত্বাধিকাৰ violations notify us at ৱিকিপিডিয়া:Contact us/Article problem/Copyright.\nভগ্নী প্ৰকল্পসমূহৰ একেধৰণৰ আনুষ্ঠানিক নীতি\nসহায়ক তথ্য[সম্পাদনা কৰক]\nআমাৰ নীতিসমূহৰ বিষয়ে বিবৃতি\nআমাৰ বিধিসমূহৰ সাৰাংশ\nসকলো প্ৰকল্পৰ বাবে উমৈহতীয়া\nৱিকিপিডিয়াৰ নীতিৰ বিষয়ে আন প্ৰৱন্ধসমূহ\n"https://as.wikipedia.org/w/index.php?title=ৱিকিপিডিয়া:ৱিকিপিডিয়া_কি_নহয়&oldid=213232"ৰ পৰা সংকলিত\nৱিকিপিডিয়া সমল নীতি\nএই পৃষ্ঠাখন ১৮ জানুৱাৰী, ২০২০ তাৰিখে ০৯:১১ বজাত অন্তিম সংশোধন কৰা হৈছিল।


ভাৰীগান - অসমীয়া ৱিকিপিডিয়া\nভাৰীগান হৈছে অসমৰ অন্যতম প্ৰধান জনগোষ্ঠী ৰাভাসকলৰ এবিধ লোকনাট্য। ৰাভা জনগোষ্ঠীৰ বিশেষকৈ কামৰূপ আৰু গোৱালপাৰা অঞ্চলৰ পাতিৰাভাসকলৰ মাজত এই ভাৰীগান অতীজৰে পৰা প্ৰচলিত হৈ আহিছে। এই নাট্যবিধৰ আৰম্ভণি কেতিয়া হৈছিল তাৰ কোনো লিখিত তথ্য নাই। ভাৰীগান বোৰ কাহিনীৰ ৰূপত মানুহৰ মুখে মুখে প্ৰচলিত হৈ আহিছে। 'ভাৰী' শব্দৰ অৰ্থ ওজন বা গধুৰ আৰু 'গান' মানে হৈছে গীত। ভাৰীগানৰ দলটিৰ সমগ্ৰ সামগ্ৰী এঠাইৰপৰা আনঠাইলৈ ভাৰ বান্ধি কঢ়িয়াই নিবলগীয়া হোৱাৰ বাবেই এই নৃত্য গীতবিধ 'ভাৰীগান' হিচাপে ৰাভাসকলৰ মাজত জনপ্ৰিয়। সাধাৰণতে সমাজৰ কোনো বিদ্বানলোক বা গুৰুৱে এই নাট্যশৈলীৰ বিষয়ে আভাস দিয়ে বাবে এই নাট্য বিধক পাতিৰাভাসকলে 'গুৰুবিদ্যা' বুলিও কয়।\n2 লোকশিল্পৰ ব্যৱহাৰ\n3 বেশ-ভূষা আৰু প্ৰদৰ্শন ৰীতি\n4 ব্যৱহৃত বাদ্যযন্ত্ৰ\nভাৰীগানৰ বিষয়বস্তু মূলতঃ ৰামায়ণ কেন্দ্ৰিক। ৰামায়ণৰ কাহিনীসমূহৰ ভিতৰত 'সীতা হৰণ', 'মেঘনাদ বধ', 'ৰাৱণ বধ', 'লক্ষ্মণৰ শক্তিশেল'ৰ দৰে কাহিনীসমূহেই এই নাট্যত প্ৰাধান্য পায়। কাহিনী কথনৰ মাজে মাজে শ্ৰোতা-দৰ্শকক আমোদ দিবলৈ কিছু সামাজিক ঘটনাও হাস্য-ব্যংগ ৰূপত উপস্থাপন কৰা হয়।\nলোকশিল্পৰ ব্যৱহাৰ[সম্পাদনা কৰক]\nভাৰীগানৰ এটা অন্যতম আকৰ্ষণীয় দিশ হ'ল মুখা শিল্পৰ ব্যৱহাৰ। মূক অভিনয় আৰু মুখা অভিনয় ভাৰীগানৰ এটা অপৰিহাৰ্য অংগ তথা মূল উপজীব্য।\nভাৰীগান হ'ল এবিধ দলীয় লোক পৰিৱেশ্য কলা। এই পৰিৱেশ্য কলা বিধত অভিনয়তকৈ সংগীতে বেছি প্ৰাধান্য লাভ কৰে। এই নাট্যত অভিনয় কৰোঁতে শিল্পীসকলে মুখমণ্ডলত ৰামায়ণৰ বিভিন্ন চৰিত্ৰসমূহৰ মুখা পৰিধান কৰি লয়। কাহিনী পৰিৱেশনত চৰিত্ৰসমূহে কোনো সংলাপ প্ৰক্ষেপ নকৰে, কেৱল অভিনয়হে কৰে। পুতলা নাচৰ দৰে ইয়াতো সংলাপৰ কামখিনি গীতে সামৰি লয় মানে গীতৰ মাজেৰে নাট্যৰ কাহিনীভাগ আগবাঢ়ে। ভাৰীগানত এজন প্ৰধান ভাৱৰীয়া থাকে। এই প্ৰধান ভাৱৰীয়া জনে হাতত চোঁৱৰ লৈ নাচি-বাগি গীত-পদ লগাই দিয়ে আৰু সংগী সকলে তেওঁক সহযোগ কৰে। অনুষ্ঠান পৰিৱেশন কৰোঁতে শিল্পী সকলে ধূতী চাদৰ পৰিধান কৰে আৰু কেতিয়াবা কেতিয়াবা মূল গায়কজনে ডিঙিত ৰুদ্ৰাক্ষৰ মালা পৰিধান কৰা দেখা যায়। ভাৰীগানত বহুৱা সদৃশ 'কেতুৱা' চৰিত্ৰৰ ভূমিকাও অতি গুৰুত্বপূৰ্ণ।\nব্যৱহৃত বাদ্যযন্ত্ৰ[সম্পাদনা কৰক]\nএইবিধ নাট্যৰ প্ৰদৰ্শনত প্ৰধানকৈ ঢোল, খোল আৰু তাল ব্যৱহাৰ কৰা হয়।\n↑ 1.0 1.1 1.2 1.3 পৰমানন্দ ৰাজবংশী, নাৰায়ণ দাস (সম্পাদক) (৩য় প্ৰকাশ, ২০০৬ চন). অসমীয়া সংস্কৃতি কণিকা. চন্দ্ৰ প্ৰকাশ. পৃষ্ঠা. ২৬৭.\n↑ TI Trade. "Assam Tribune online". Assamtribune.com. http://www.assamtribune.com/nov2009/colosseum.html। আহৰণ কৰা হৈছে: 2013-03-11.\n↑ Bipuljyoti Saikia. "Bipuljyoti Saikia's Homepage : Sangeet - Bharigaan". Bipuljyoti.in. http://www.bipuljyoti.in/music/bharigaan.html। আহৰণ কৰা হৈছে: 2013-03-11.\n↑ "The Music And Musical Instruments Of North Eastern India - Dilip Ranjan Barthakur - Google Books". Books.google.co.in. http://books.google.co.in/books?id=oP4vH-4oSEcC&pg=PA90&lpg=PA90&dq=bharigan+rabha&source=bl&ots=PMUsVL-tub&sig=pRd7ZRMKLICl6IXzGxwKiQ14MY8&hl=en&sa=X&ei=9-k9Ud3sA4eqrAeMrYHgAg&ved=0CCwQ6AEwAA#v=onepage&q=bharigan%20rabha&f=false। আহৰণ কৰা হৈছে: 2013-03-11.\n↑ লোক-বৈভৱ, আকাশবাণী গুৱাহাটী।\n"https://as.wikipedia.org/w/index.php?title=ভাৰীগান&oldid=259432"ৰ পৰা অনা হৈছে\nএই পৃষ্ঠাখন ১৬ জানুৱাৰী, ২০২১ তাৰিখে ১৭:০৬ বজাত অন্তিম সংশোধন কৰা হৈছিল।


দিল্লীৰ নিজামুদ্দিন মাৰ্কাজ তবলিগীত প্ৰকৃততে কি ঘটিছিল? ভুল কৰ্তৃপক্ষ নে চৰকাৰৰ ?\nদিল্লীৰ নিজামুদ্দিন মাৰ্কাজ তবলিগীত প্ৰকৃততে কি ঘটিছিল? এই মাৰাত্মক ভুল কৰ্তৃপক্ষ নে চৰকাৰৰ!\nMarch 31, 2020 3:47 pm\nনিজামুদ্দিন মাৰ্কাজৰ ছবি, সৌজন্য- ইন্টাৰনেট\nদেশত ক’ৰ’না ভাইৰাছে সংহাৰ চলাই থাকোতে দিল্লীৰ নিজামুদ্দিন মাৰ্কাজৰ তবলিগী জামাতে দেশজুৰি আতংকৰ সৃষ্টি কৰিছে।\nইতিমধ্যে তবলিগী জামাত অংশগ্ৰহণ কৰা কেইহাজনো লোক ক’ৰ’না ভাইৰাছত আক্ৰান্ত হৈ মৃত্যু ঘটিছে।\nদেশৰ সংবাদ মাধ্যমৰ লগতে দেশৰ চৌদিশে এই কাৰ্যসূচীক লৈ বিভিন্ন ধৰণৰ অপ্ৰচাৰৰ চলাও দেখা গৈছে। অধিকাংশই ক’ব খুজিছে যে দেশত ২১ দিনীয়া ল’কডাউন অব্যাহত থাকোতে কেনেকৈ চৰকাৰৰ অলক্ষিতে এই ধৰ্মীয় অনুষ্ঠান সম্পন্ন হ’বলৈ পালে?\nসমগ্ৰ বিষয়টোক কেন্দ্ৰ কৰি সাম্প্ৰদায়িক ৰং দিয়াৰো অপপ্ৰচেষ্টা দেখা গৈছে। প্ৰকৃততে কি ঘটিছিল নিজামুদ্দিন মাৰ্কাজৰ তবলিগী জামাত!\nক’ৰ’নাতংকৰ বাবে দেশত ২২ মাৰ্চত জনতা কাৰ্ফিউ আৰু ২১ দিনীয়া ল’কডাউন ঘোষণা কৰাৰ বহুদিন পূৰ্বে দিল্লীৰ নিজামুদ্দিন মাৰ্কাজ তবলিগী জামাত আৰম্ভ হৈছিল।\nদিল্লীৰ মুখ্যমন্ত্ৰী অৰবিন্দ কেজৰিৱালে ১৬ মাৰ্চত সকলোধৰণৰ ধৰ্মীয়, সমাজিক ও ৰাজনৈতিক সমাৱেশ নিষিদ্ধ ঘোষণা কৰাৰ পূৰ্বে যোৱা ১৩ মাৰ্চত উক্ত ধৰ্মীয় কাৰ্যসূচীত অংশগ্ৰহণৰ বাবে দেশ-বিদেশী ৩৪০০ ৰো আধিক লোক সমবেত হৈছিল।\nইয়াৰ পিছতে ২০ মাৰ্চত ১০ জন ইন্দোনেচিয়ান নাগৰিকে আহি উক্ত কাৰ্যসূচী যোগদান কৰে আৰু পৰৰ্ৱতী সময়ত তেলেংগানাত সেই আটাইকেইজন লোকৰ শৰীৰত COVID19 পজিটিভ পোৱা গৈছে।\n২৩ মাৰ্চত নিজামুদ্দিনৰ পৰা ১৫০০ লোক গুচি যায়। ২৪ মাৰ্চত প্ৰধানমন্ত্ৰী নৰেন্দ্ৰ মোদীয়ে সমগ্ৰ দেশতে ২১ দিনীয়া ল’কডাউন ঘোষণা কৰাৰ ফলত বাকীসকল লোক নিজামুদ্দিনতে আৱদ্ধ হৈ পৰে।\nআনহাতে সেইদিনাই দিল্লী আৰক্ষীয়ে নিজামুদ্দিন খালি কৰিবলৈ নিৰ্দেশ দিয়ে। লোকসকল তাতে আৱদ্ধ হৈ পৰে, কাৰণ ২২ মাৰ্চৰ পৰা দেশত ৰে’ল সেৱা বন্ধ কৰা হয়।\n২৫ মাৰ্চত ল’কডাউন অৱমাননা কৰি আৱদ্ধ হৈ থকা ১০০০ লোকক তাৰ পৰা নিয়াৰ বাবে গাড়ীৰ ব্যৱস্থা কৰিবলৈ জামাত কৰ্তৃপক্ষই SDM কাৰ্যালয়ত গৈ এখন আবেদন পত্ৰ দাখিল কৰে।\n২৬ মাৰ্চত SDM এ গৈ মাৰ্কাজ পৰিভ্ৰমণ কৰি জামাতৰ কৰ্তৃপক্ষ আৰু জিলা দণ্ডাধীশৰ সৈতে যুটীয়া বৈঠকত অংশগ্ৰহণ কৰে।\nসেইদিনাই তবলিগীত অংশগ্ৰহণ কৰা এজন কাশ্মিৰীৰ লোক ক’ৰ’না ভাইৰাছৰ দ্বাৰা আক্ৰান্ত হৈ মৃত্যু হয়।\n২৭ মাৰ্চত তবলিগীত অংশগ্ৰহণ কৰা আন ৬ জন লোক ক’ৰ’নাত আক্ৰান্ত হোৱাৰ সন্দেহত স্বাস্থ্য পৰীক্ষা কৰি হাৰিয়ানাৰ ঝাজাৰত কোৱাৰেণ্টাইন কৰা হয়।\n২৮ মাৰ্চত SDMৰ সৈতে বিশ্ব স্বাস্থ্য সংস্থা(WHO)ৰ এটা দলে মাৰ্কাজ পৰিভ্ৰমণ কৰি ৩৩ জন লোকৰ স্বাস্থ্য পৰীক্ষা কৰি দিল্লীৰ ৰাজীৱ গান্ধী কেঞ্চাৰ হাস্পতালত আইচ’লেশ্যনত ৰাখে।\nসেইদিনাই লাজপত নগৰৰ ACPএ শীঘ্ৰেই মাৰ্কাজ খালি কৰিবলৈ আন এখন পত্ৰ প্ৰেৰণ কৰে।\n২৯ মাৰ্চত মাৰ্কাজৰ কৰ্তৃপক্ষই ACPৰ পত্ৰখন গ্ৰহণ কৰি জনাই যে ল’কডাউন জাৰি কৰাৰে পৰা তাত কোনো লোকক সমবেত হোৱাৰ লগতে প্ৰৱেশ কৰিবলৈ দিয়া হোৱা নাই।\nসেইদিনাই দিল্লী আৰক্ষী আৰু স্বাস্থ্য বিভাগে মাৰ্কাজৰ পৰা লোকসকলক উলিয়াই আনি চিকিৎসালয়ত ভৰ্তি কৰাৰ লগতে কোৱাৰেণ্টাইনৰ ব্যৱস্থা কৰিবলৈ আৰম্ভ কৰে।\nআনহাতে দিল্লী আৰক্ষীয়ে দাবী কৰিছে যে যোৱা ২৩ আৰু ২৮ মাৰ্চত মাৰ্কাজ কৰ্তৃপক্ষক ব্যৱস্থা ল’বলৈ দুখন জাননী জাৰি কৰা হৈছিল তেওঁলোকে কোনো সঁহাৰি দিয়া নাছিল।\nইফালে মচজিদ কৰ্তৃপক্ষই জানিবলৈ দিছে যে তেওঁলোক তাত সমাৱেশ ঘটা লোকসকলক ঘৰলৈ প্ৰেৰণ কৰিবলৈ গাড়ী চলাচলৰ অনুমতি বিচাৰি আৰক্ষী তথা চৰকাৰক অনুৰোধ জনায় পত্ৰ প্ৰেৰণ কৰিছিল। কিন্তু আৰক্ষী তথা চৰকাৰে তেওঁলোকক ল’কডাউন অব্যাহত থকাত সেই অনুমতি প্ৰদান নকৰিলে।\nএক সূত্ৰ প্ৰকাশ যে যোৱা ২৩ মাৰ্চত মাৰ্কাজৰ পৰা প্ৰায় ১৫০০ লোক নিজৰ গৃহাভিমুখে যাত্ৰা কৰিছে।\nতেওঁলোকৰ কিমানজনৰ শৰীৰত COVID19 দ্বাৰা আক্ৰান্ত হৈছে সেয়া এতিয়াও জানিব পৰা হোৱা নাই।